ന്യൂഡല്‍ഹി: വസ്ത്രം മാറ്റാതെയുള്ള സ്പര്‍ശനം പോക്സോ പ്രകാരം ലൈംഗികാതിക്രമം അല്ലെന്ന ബോംബെ ഹൈക്കോടതിയുടെ വിധി സ്റ്റേ ചെയ്ത് സുപ്രീംകോടതി. ഉത്തരവ് ചോദ്യം ചെയ്തുള്ള വിശദമായ ഹര്‍ജി സമര്‍പ്പിക്കാന് സുപ്രീം കോടതി എ.ജിയോട് നിര്‍ദേശിച്ചു. നേരത്തേ വിവാദ ഉത്തരവ് പുറപ്പെടുവിച്ച ബോംബെ ഹൈക്കോടതിയുടെ വിധിയാണ് സുപ്രീംകോടതി തടഞ്ഞത്. ചീഫ് ജസ്റ്റിസ് എസ്എസ് ബോബ്ഡെ അധ്യക്ഷനായ ബെഞ്ചിന്റേതാണ് ഉത്തരവ്.\nവസ്ത്രം മാറ്റാതെ പന്ത്രണ്ടു വയസുകാരിയുടെ മാറിടത്തില് തൊടുന്നത് പോക്സോ നിയമപ്രകാരം ലൈംഗീക അതിക്രമത്തിന്റെ പരിധിയില് പെടില്ലെന്ന് ബോബെ ഹൈക്കോടതിയുടെ നാഗ്പുര് ബെഞ്ച് ജസ്റ്റിസ് പുഷ്പ വി ഗനേഡിവാലയാണ് വിവാദ ഉത്തരവ് പുറപ്പെടുവിച്ചത്. ഉത്തരവ് വിവാദമാകുകയും അറ്റോണി ജനറല് കെകെ വേണുഗോപാല് സുപ്രീം കോടതിയുടെ ശ്രദ്ധയില്‍പ്പെടുത്തുകയുമായിരുന്നു. പേരയ്ക്കാ നല്‍കാമെന്ന് പറഞ്ഞ് 12 കാരിയെ വിളിച്ചു വരുത്തുകയും മാറിടത്തില് സ്പര്‍ശിക്കുകയും വസ്ത്രം മാറ്റാന് ശ്രമിക്കുകയും ചെയ്തെന്ന കേസിലായിരുന്നു ബോംബെ ഹൈക്കോടതിയുടെ വിവാദ വിധി.\nശരീരഭാഗങ്ങള് തമ്മില്‍ത്തമ്മില് സ്പര്‍ശിക്കാതെ മാറിടത്തില് തൊടുന്നത് ലൈംഗികാതിക്രമമായി കണക്കാക്കാനാകില്ലെന്ന വിചിത്ര ന്യായം പറഞ്ഞ് പോക്സോകേസില് നിന്നും പ്രതിയെ വെറുതെ വിടുകയായിരുന്നു. ഈ വിവാദ വിധിക്കെതിരെ പല കോണുകളില് നിന്നും വലിയ തോതില് വിമര്‍ശനങ്ങള് ഉയര്‍ന്നിരുന്നു. ഈ പശ്ചാത്തലത്തിലാണ് എ.ജി ഇന്ന് വിധി സുപ്രീംകോടതിയുടെ ശ്രദ്ധയില്‍പ്പെടുത്തിയത്.\nപോക്സോ കേസ് രജിസ്റ്റര് ചെയ്യുന്നതിലെ മാനദണ്ഡങ്ങളില് മാറ്റം വരുത്തണമെന്ന നിര്‍ദ്ദേശവുമായിരുന്നു ബോംബെ ഹൈക്കോടതി നല്‍കിയത്. ത്വക്കിനുപുറത്തല്ലാത്ത ഉപദ്രവങ്ങള് ലൈംഗികാതിക്രമ വിഭാഗത്തില്‍പ്പെടുത്തി പോക്സോ കേസ് രജിസ്റ്റര് ചെയ്യാന് കഴിയില്ലെന്ന് ബോംബെ ഹൈക്കോടതി പറഞ്ഞിരുന്നു.


മഹാനവമി – വിജയദശമി ആശംസകൾ നേർന്ന് മുഖ്യമന്ത്രി പിണറായി വിജയൻ. അറിവാണ് ഒരു സമൂഹത്തെ പുരോഗതിയിലേക്ക് നയിക്കുന്നതെന്നും അതുകൊണ്ടാണ് വിദ്യാഭ്യാസം വളരെ പ്രധാനപ്പെട്ട സാമൂഹ്യപ്രവർത്തനമായി പരിഗണിക്കപ്പെടുന്നതെന്നും അദ്ദേഹം ഫേസ്ബുക്കിൽ കുറിച്ചു.\nകൊവിഡ് മഹാമാരിയെ തുടർന്ന് ദീർഘകാലം അടച്ചിട്ട വിദ്യാലയങ്ങൾ കുറച്ചു ദിവസങ്ങൾക്കുള്ളിൽ തുറന്നു പ്രവർത്തിക്കാൻ പോകുന്നു എന്നതും സന്തോഷകരമായ കാര്യമാണ്. നമ്മുടെ കുഞ്ഞുങ്ങൾക്കായി ഏറ്റവും മികച്ച വിദ്യാഭ്യാസ സൗകര്യങ്ങൾ ഒരുക്കാനും നാടിൻറെ ശോഭനമായ ഭാവി ഉറപ്പുവരുത്താനും ഒരുമിച്ച് നിൽക്കാമെന്നും അദ്ദേഹം പറഞ്ഞു.\nകോവിഡ് മഹാമാരിയെ തുടർന്ന് ദീർഘകാലം അടച്ചിട്ട വിദ്യാലയങ്ങൾ കുറച്ചു ദിവസങ്ങൾക്കുള്ളിൽ തുറന്നു പ്രവർത്തിക്കാൻ പോകുന്നു എന്നതും സന്തോഷകരമായ കാര്യമാണ്. നമ്മുടെ കുഞ്ഞുങ്ങൾക്കായി ഏറ്റവും മികച്ച വിദ്യാഭ്യാസ സൗകര്യങ്ങൾ ഒരുക്കാനും നാടിന്റെ ശോഭനമായ ഭാവി ഉറപ്പുവരുത്താനും ഒരുമിച്ച് നിൽക്കാം. എല്ലാവർക്കും മഹാനവമി – വിജയദശമി ആശംസകൾ നേരുന്നു.\nStory Highlights : kerala cm-wishes-navarathri-vijaydashmi-to-all


മരുന്ന് തന്നില്ലെങ്കില് തക്കതായ തിരിച്ചടി ഇന്ത്യ നേരിടേണ്ടി വരും: ഭീഷണിയുമായി ട്രംപ് - ഇ വാർത്ത | evartha trump-talks-retaliation-if-india-rejects-export medicin\nമരുന്ന് തന്നില്ലെങ്കില് തക്കതായ തിരിച്ചടി ഇന്ത്യ നേരിടേണ്ടി വരും: ഭീഷണിയുമായി ട്രംപ്\nകൊവിഡ് 19നെതിരെ മരുന്ന് അമേരിക്കയിലേക്ക് കയറ്റി അയച്ചില്ലെങ്കില് ഇന്ത്യയ്ക്ക് തക്കതായ തിരിച്ചടിയുണ്ടാകുമെന്ന് പ്രസിഡൻ്റ് ഡോണള്‍ഡ് ട്രംപിൻ്റെ ഭീഷണി. കഴിഞ്ഞ ദിവസം വാഷിംഗ്ടണിലാണ് ട്രംപ് ഇക്കാര്യം വ്യക്തമാക്കിയത്.\nകൊവിഡിനെതിരെ പോരാടാന് മലേറിയക്കെതിരെ ഉപയോഗിക്കുന്ന ഹൈഡ്രോക്ലോറോക്വിന് ട്രംപ് മോദിയോട് ഫോണിലൂടെ ആവശ്യപ്പെട്ടിരുന്നു. എന്നാല്, ഇന്ത്യ ഇതുവരെ ഔദ്യോഗികമായി പ്രതികരിച്ചിട്ടില്ല. ജനസംഖ്യ കൂടുതലുള്ള രാജ്യമായതിനാല് ഇന്ത്യയില് മരുന്ന് ആവശ്യത്തിനുണ്ടാകാമെന്നാണ് ട്രംപ് പറഞ്ഞത്.\n‘ഞായറാഴ്ച രാവിലെ ഞാന് മോദിയുമായി ഫോണില് ബന്ധപ്പെട്ട് മരുന്ന് ആവശ്യപ്പെട്ടു. എന്നാല്, ഇതുവരെ മരുന്ന് എത്തിയിട്ടില്ല. മരുന്ന് വിട്ടുതന്നതില് അഭിനന്ദനം അറിയിക്കണമെന്നുണ്ടായിരുന്നു. മരുന്ന് തന്നില്ലെങ്കില് പ്രശ്‌നമില്ല. പക്ഷേ തക്കതായ തിരിച്ചടി ഇന്ത്യ നേരിടേണ്ടി വരും´- ട്രംപ് പറഞ്ഞു.\nഇന്ത്യയുടെ തീരുമാനം യുഎസുമായുള്ള ബന്ധത്തെ ബാധിക്കുമശന്നും അദ്ദേഹം പറഞ്ഞു. ´മരുന്ന് തരുന്നത് സംബന്ധിച്ച തീരുമാനം നരേന്ദ്രമോദിയുടേതാണെങ്കില് ഞാന് അത്ഭുതപ്പെടുന്നു. എന്തായാലും തീരുമാനം അദ്ദേഹം പറയണം’- ട്രംപ് വൈറ്റഹൗസില് മാധ്യമങ്ങളോട് പറഞ്ഞു.\nകഴിഞ്ഞ ശനിയാഴ്ചയാണ് ട്രംപ് മരുന്ന് നല്‍കണമെന്ന് മോദിയോട് ഫോണില് അപേക്ഷിച്ചത്. കഴിഞ്ഞ മാസമാണ് മരുന്നിന്റെ കയറ്റുമതി ഇന്ത്യ നിരോധിച്ചത്. നിലവില് ആരോഗ്യപ്രവര്‍ത്തകര്‍ക്കാണ് മരുന്ന് നല്‍കുന്നത്. വിഷയത്തില് ഇന്ന് ഇന്ത്യ നിലപാട് അറിയിക്കുമെന്നും റിപ്പോര്‍ട്ടുകള് പുറത്തുവരുന്നുണ്ട്. മൊത്തം ഹൈഡ്രോക്ലോറോക്വിന് മരുന്നുകളുടെ കണക്കെടുപ്പ് നടക്കുകയാണെന്നും സ്റ്റോക്ക് അറിഞ്ഞതിന് ശേഷം മാത്രമേ ഔദ്യോഗിക നിലപാട് അറിയിക്കൂവെന്നും കേന്ദ്ര സർക്കാർ വൃത്തങ്ങൾ പറയുന്നു.\nTopics: america covid19 india Narendra Modi


ഹോണ്ടയുടെ ഡബ്ല്യു ആർ–വിയുടെ പരിഷ്കരിച്ച പതിപ്പിനുള്ള പ്രീ ബുക്കിങ്ങുകൾ ആരംഭിച്ചു - Live Newage\nഹോണ്ടയുടെ ഡബ്ല്യു ആർ–വിയുടെ പരിഷ്കരിച്ച പതിപ്പിനുള്ള പ്രീ ബുക്കിങ്ങുകൾ ആരംഭിച്ചു\nകോംപാക്ട് എസ് യു വിയായ ഡബ്ല്യു ആർ–വിയുടെ പരിഷ്കരിച്ച പതിപ്പിനുള്ള പ്രീ ബുക്കിങ്ങുകൾ ജാപ്പനീസ് നിർമാതാക്കളായ ഹോണ്ട കാഴ്സ് ഇന്ത്യ സ്വീകരിച്ചു തുടങ്ങി. മലിനീകരണ നിയന്ത്രണത്തിൽ ഭാരത് സ്റ്റേജ് ആറ്(ബി എസ് ആറ്) നിലവാരമുള്ള എൻജിനൊപ്പം കാഴ്ചയിലും ചില്ലറ മാറ്റങ്ങളോടെയാണു നവീകരിച്ച ഡബ്ല്യു ആർ–വിയുടെ വരവ്. കൊറോണ വൈറസ് ബാധയുടെ ഭീഷണി മാറിയാലുടൻ കാർ ഇന്ത്യയിൽ ഔപചാരിക അരങ്ങേറ്റം കുറിക്കുമെന്നാണു പ്രതീക്ഷ. തികച്ചും മത്സരക്ഷമമായ വിലകളിലാവും ഹോണ്ട പുതിയ ഡബ്ല്യു ആർ–വി പടയ്ക്കിറക്കുകയെന്നാണു സൂചന.\nഎൻജിൻ കൂടാതെ മുന്നിലെ ഗ്രില്ലും ഹെഡ്ലാംപുമാണു പുതിയ ഡബ്ല്യു ആർ–വിയിലെ പ്രധാന പരിഷ്കാരം; ഹോണ്ടയുടെ മുഖമുദ്രയായ, മുകളിൽ കട്ടിയുള്ള ക്രോം സ്ലാറ്റ് സഹിതം തിരശ്ചീനമായ, ത്രിമാന സ്ലാറ്റഡ് ഗ്രില്ലാവും ഈ ഡബ്ല്യു ആർ–വിയിൽ ഇടംപിടിക്കുക. ക്രോം ചട്ടത്തിന്റെ പാർശ്വത്തിലാണു പുതിയ രൂപകൽപ്പനയുള്ള എൽ ഇ ഡി ഹെഡ്ലാം പ് ഇടംപിടിക്കുന്നത്. ആകൃതി മുമ്പത്തേതിനു സമാനമെങ്കിലും ഡേ ടൈം റണ്ണിങ് ലാംപ്(ഡി ആർ എൽ) കൂടി ഉൾക്കാള്ളിക്കാനുള്ള മാറ്റങ്ങളാണു നടപ്പാക്കിയത്. ടെയിൽ ലാംപിലുമുണ്ട് ചില്ലറ പരിഷ്കാരങ്ങൾ. ഇതോടൊപ്പം വൺ ടച്, ഇലക്ട്രിക്കലി ഓപ്പറേറ്റഡ് സൺ റൂഫും ഡബ്ല്യു ആർ–വിയിൽ ഇടംപിടിക്കുന്നുണ്ട്.\nഅകത്തളത്തിലെ മാറ്റങ്ങൾ എന്തൊക്കെയെന്ന് അറിവായിട്ടില്ലെങ്കിലും ഓട്ടമാറ്റിക് ക്ലൈമറ്റ് കൺട്രോൾ, ഇലക്ട്രിക്കലി അഡ്ജസ്റ്റബ്ൾ ഫോൾഡിങ് മിറർ, റിയൽ വാഷ് ആൻഡ് വൈപ്, പാർക്കിങ് സെൻസർ, പുഷ് ബട്ടൻ സ്റ്റാർട്, ടച് സ്ക്രീൻ ഇൻഫൊടെയ്ൻമെന്റ് ഡിസ്പ്ലേ എന്നിവ പ്രതീക്ഷിക്കാം. ഡബ്ല്യു ആർ–വിയിൽ ഹോണ്ട ക്രൂസ് കൺട്രോളും ലഭ്യമാക്കിയേക്കും.\nകാറിനു കരുത്തേകുക മലിനീകരണ നിയന്ത്രണത്തിൽ ഭാരത് സ്റ്റേജ് ആറ്(ബി എസ് ആറ്) നിലവാരം കൈവരിച്ച 1.2 ലീറ്ററ്, ഐ – വിടെക് പെട്രോൾ, 1.5 ലീറ്റർ, ഐ–ഡിടെക് ടർബോ ഡീസൽ എൻജിനുകളാവും. 90 പി എസ് വരെ കരുത്തും 110 എൻ എം ടോർക്കും സൃഷ്ടിക്കാൻ പ്രാപ്തിയുള്ള പെട്രോൾ എൻജിനു കൂട്ട് അഞ്ചു സ്പീഡ് മാനുവൽ ഗീയർബോക്സാവും. അതേസമയം 100 പി എസ് വരെ കരുത്ത് സൃഷ്ടിക്കുന്ന ഡീസൽ എൻജിനൊപ്പമെത്തുക ആറു സ്പീഡ് ഓട്ടമാറ്റിക് ഗീയർബോക്സാണ്. ഇന്ത്യയിൽ ഹ്യുണ്ടേയ് വെന്യൂ, മാരുതി സുസുക്കി വിറ്റാര ബ്രേസ, ടാറ്റ നെക്സൻ, മഹീന്ദ്ര എക്സ്‌യുവി 300 തുടങ്ങിയവയോടാണു ഡബ്ല്യു ആർ–വിയുടെ മത്സരം.


ബസില് യാത്രക്കാരിയെ നോക്കി സ്വയംഭോഗം ചെയ്തു; യാത്രക്കാരന് പിടിയില്\nTHALSAMAYAM| Updated On: 13 May 2018 2:45 AM GMT | Location :\nകൊല്‍ക്കത്ത: ബസില് സ്ത്രീകളെ നോക്കി സ്വയംഭോഗം ചെയ്തയാളെ പൊലീസ് അറസ്റ്റ് ചെയ്തു. കൊല്‍ക്കത്തയിലാണ് സംഭവം. ബസില് യാത്ര ചെയ്തിരുന്ന രണ്ട് സ്ത്രീകളെ...\nകൊല്‍ക്കത്ത: ബസില് സ്ത്രീകളെ നോക്കി സ്വയംഭോഗം ചെയ്തയാളെ പൊലീസ് അറസ്റ്റ് ചെയ്തു. കൊല്‍ക്കത്തയിലാണ് സംഭവം. ബസില് യാത്ര ചെയ്തിരുന്ന രണ്ട് സ്ത്രീകളെ നോക്കിയാണ് സ്വയംഭോഗം ചെയ്തത്. കാഴ്ച്ച കണ്ടതോടെ സ്ത്രീകള് ദൃശ്യം പകര്‍ത്തി സമൂഹമാധ്യമങ്ങളില് പോസ്റ്റ് ചെയ്തു. ഇതോടെ പൊലീസ് അറസ്റ്റ് ചെയ്യുകയായിരുന്നുവെന്ന് പിടിഐ റിപ്പോര്‍ട്ട് ചെയ്തു.\n'' വഷളനായ ആക്രിവ്യാപാരിയെ ശ്യാംപുകാര് പൊലീസ് പരിധിയില് നിന്നും പൊലീസ് അറസ്റ്റ് ചെയ്തു.'' പൊലീസ് ഫേസ്ബുക്കില് കുറിച്ചു.\nപൊലീസിന്റെ കുറിപ്പിനൊപ്പം പ്രതിയുടെ ഫോട്ടോയും പതിച്ചിട്ടുണ്ട്. ബസില് വഷളത്തരം കാണിച്ച സംഭവം ഫോണില് പകര്‍ത്തി രണ്ട് സ്ത്രീകള് ഫേസ്ബുക്കില് പോസ്റ്റ് ചെയ്ത് മണിക്കൂറുകള്‍ക്കകം കുറ്റക്കാരനെ പൊലീസ് അറസ്റ്റ് ചെയ്തുവെന്നും പൊലീസ് ഫേസ്ബുക്ക് പേജില് കുറിച്ചു.\nഹുഗ്ലി ജില്ലയിലെ ബൈദ്യാഭാട്ടി സ്വദേശിയെയാണ് പൊലീസ് അറസ്റ്റ് ചെയ്തത്. വീഡിയോ ഫേസ്ബുക്കില് പോസ്റ്റ് ചെയ്തയുടനെ പ്രത്യേക അന്വേഷണ സംഘത്തെ നിയോഗിച്ചതുകൊണ്ടാണ് കുറ്റവാളിയെ പിടിക്കൂടാന് പെട്ടെന്ന് സാധിച്ചതെന്നും പൊലീസ് പറഞ്ഞു. പ്രായം ചെന്നയാള് അസാധാരണ ചേഷ്ടകള് കാണിക്കുകയും സ്വയം ഭോഗം ചെയ്യുന്നതുംമാണ് വീഡിയോവില് പതിഞ്ഞത്.


ജ്വല്ലറി ഉൾപ്പെടെ മൂന്ന് സ്ഥാപനങ്ങളിൽ കവർച്ച ശ്രമം | Madhyamam\nHomechevron_rightNewschevron_rightLocal Newschevron_rightThrissurchevron_rightKunnamkulamchevron_rightജ്വല്ലറി ഉൾപ്പെടെ...\ndate_range9Sep 2020 7:02 AM GMT\nജ്വല്ലറി ഉൾപ്പെടെ മൂന്ന് സ്ഥാപനങ്ങളിൽ കവർച്ച ശ്രമം\nകുന്നംകുളത്തിന് പുറമെ കല്ലുംപുറത്തും കേച്ചേരിയിലും സമാന രീതിയിൽ കവർച്ചശ്രമം\nകുന്നംകുളം: കുന്നംകുളത്ത് ജ്വല്ലറി ഉൾപ്പെടെ മൂന്നിടത്ത് ഷട്ടർ തകർത്ത് കവർച്ചശ്രമം. കുന്നംകുളത്തെ ജ്വല്ലറിക്കു പുറമേ കടവല്ലൂർ കല്ലുംപുറത്തെ പ്ലാസ്റ്റിക് ഉൽപന്ന കടയിലും കേച്ചേരിയിലെ ഹോം അപ്ലയൻസ് സ്ഥാപനത്തിലുമാണ് കവർച്ച ശ്രമം നടത്തിയത്. കുന്നംകുളം പുളിക്കൽ രാജുവിെൻറ ഉടമസ്ഥതയിലുള്ള താഴത്തെ പാറയിലെ സ്വപ്ന ജ്വല്ലറിയിലും ചാലിശ്ശേരി സ്വദേശി രാജുവിെൻറ ഉടമസ്ഥതയിൽ കല്ലുംപുറം സെൻററിലുള്ള പോപ്പ് പ്ലാസ്റ്റിക് സാധനങ്ങൾ വിൽക്കുന്ന കടയിലും കേച്ചേരിയിൽ വടക്കാഞ്ചേരി റോഡിലുള്ള എസ്.ഡി ഹോം അപ്ലയൻസ്, മൊബൈൽ ഗാലറി എന്നിവിടങ്ങളിലാണ് കവർച്ച ശ്രമം നടന്നത്. മഴുവഞ്ചേരി ചുള്ളിക്കാട്ടിൽ ധനീഷിെൻറ ഉടമസ്ഥതയിലാണ് കേച്ചേരിയിലെ സ്ഥാപനം.\nമൂന്നിടത്തും ഷട്ടർ തിക്കി തുറന്ന നിലയിലാണ്. കല്ലുംപുറത്തെ കടയിൽനിന്ന് നാണയ ശേഖരമായി സൂക്ഷിച്ച കുറച്ചു പണമാണ് നഷ്ടപ്പെട്ടത്. കുന്നംകുളത്തെ ജ്വല്ലറിക്കുള്ളിൽ മോഷ്ടാവ് കയറിയെങ്കിലും ലോക്കറിൽ സൂക്ഷിച്ചതിനാൽ ഒന്നും നഷ്ടപ്പെട്ടിട്ടില്ല. കേച്ചേരിയിലെ കടയുടെ ഷട്ടർ തുറന്നെങ്കിലും ഗ്ലാസ് ഡോർ തുറക്കാൻ കഴിഞ്ഞില്ല. ഗ്ലാസ് തകർന്ന നിലയിലാണ്.\nകുന്നംകുളത്തെ ജ്വല്ലറിയിൽ കയറിയ മോഷ്ടാവിെൻറ ചിത്രം സി.സി.ടി.വിയിൽ പകർന്നിട്ടുണ്ടെങ്കിലും വ്യക്തമല്ല. ഒന്നിൽ കൂടുതൽ പേർ ഉണ്ടെന്നാണ് പൊലീസ് നിഗമനം. വെളുത്ത മാരുതി റിട്സ് കാറിലാണ് മോഷ്ടാക്കൾ എത്തിയിട്ടുള്ളതെന്നും സി.സി.ടി.വി ദൃശ്യങ്ങൾ വ്യക്തമാക്കുന്നു. കുന്നംകുളത്തെ ജ്വല്ലറിയിൽ ചൊവ്വാഴ്ച പുലർച്ചെ രണ്ടരയോടെയാണ് മോഷ്ടാക്കൾ കയറിയത്.\nപ്രഫഷണൽ മോഷ്ടാക്കളല്ലെന്നും സമാനരീതിയിൽ ചങ്ങരംകുളത്തും രണ്ട് കടകളിൽ ശ്രമം നടത്തിയിട്ടുണ്ടെന്നും പൊലീസ് വ്യക്തമാക്കി. മോഷ്ടാക്കൾ ഉപയോഗിച്ച കാർ നിരീക്ഷണ കാമറയിൽ കണ്ടെങ്കിലും നമ്പർ വ്യക്തമല്ല. ചൊവ്വാഴ്ച രാവിലെ വഴിയാത്രക്കാരാണ് ഷട്ടർ തുറന്ന നിലയിൽ ആദ്യം കണ്ടത്. വിവരമറിഞ്ഞ് കുന്നംകുളം സി.ഐ കെ.ജി. സുരേഷ്, എസ്.ഐ ഇ. ബാബു, സയൻറിഫിക് വിദഗ്ധരും വിരലടയാള വിദഗ്ധരും സ്ഥലത്തെത്തി പരിശോധന നടത്തി. കേസെടുത്ത് പൊലീസ് അന്വേഷണം ആരംഭിച്ചു.\nTAGS:stealing attempt theft attempt jwellery stealing


കേരളം ഇടതിനൊപ്പം തന്നെ; യുഡിഎഫ് കോട്ടകള് തകര്‍ന്നടിഞ്ഞു; തണ്ടൊടിഞ്ഞ് താമര |Kerala assembly election 2021 result live ldf leading\nHomeNewsKeralaകേരളം ഇടതിനൊപ്പം തന്നെ; യുഡിഎഫ് കോട്ടകള് തകര്‍ന്നടിഞ്ഞു; തണ്ടൊടിഞ്ഞ് താമര\nMay 2, 2021, 2:37 pm\nതിരുവനന്തപുരം: സംസ്ഥാന രാഷ്ട്രീയത്തിലെ ചരിത്രം തിരുത്തിയെഴുതി, സര്‍വേ ഫലങ്ങള് ശരിവച്ച് പിണറായി വിജയന്റെ നേതൃത്വത്തിലുള്ള ഇടതു സര്‍ക്കാര് വീണ്ടും അധികാരത്തിലേക്ക്. ഉച്ചയ്ക്ക് 2.30 വരെയുള്ള കണക്കുകള് പ്രകാരം 140 അംഗ സഭയില് 98 സീറ്റുമായി എല്‍ഡിഎഫ് ബഹുദൂരം മുന്നിലാണ്. യുഡിഎഫിന് 42 ഇടങ്ങളില് മാത്രമാണ് മുന്‍തൂക്കം. വലിയ പ്രതീക്ഷകള് വച്ചുപുലര്‍ത്തിയ എന്‍ഡിഎ ഏറ്റവും ഒടുവിലത്തെ ഫലപ്രകാരം ഒരിടത്തും മുന്നിലില്ല.\nഭരണവിരുദ്ധ വികാരം പ്രകടമാവാത്ത തെരഞ്ഞെടുപ്പില് ഇടതു തരംഗം അലയടിച്ചെന്ന സൂചനയാണ് വിധി നല്‍കുന്നത്. വലതു പക്ഷം ഉയര്‍ത്തിക്കൊണ്ടു വന്ന അഴിമതി ആരോപണങ്ങളൊന്നും ജനങ്ങളെ ഒട്ടും സ്വാധീനിച്ചില്ലെന്നും വ്യക്തമാവുന്നു.\nതൃശൂര്, തിരുവനന്തപുരം, പാലക്കാട്, ആലപ്പുഴ, പത്തനംതിട്ട, കോഴിക്കോട്, കണ്ണൂര് ജില്ലകളില് ഇടതു മുന്നണി വ്യക്തമായ ആധിപത്യം പുലര്‍ത്തി. തൃശൂരിലെ 13 സീറ്റുകളില് 11 ഇടത്തും എല്‍ഡിഎഫ് ലീഡ് ചെയ്യുകയാണ്. തൃശൂര് മണ്ഡലത്തില് എന്‍ഡിഎ സ്ഥാനാര്‍ഥി തുടക്കത്തില് മുന്നേറിയെങ്കിലും അവസാന വട്ടത്തില് കൈവിടുന്ന സൂചനയാണ്. ഇവിടെ രണ്ട് മണ്ഡലങ്ങളില് യുഡിഎഫാണ് മുന്നില്. പാലക്കാട്ടെ 12 മണ്ഡലങ്ങളില് പത്തിടങ്ങളില് എല്‍ഡിഎഫാണ് മുമ്പില്. പാലക്കാട്ട് മെട്രോമാന് ശ്രീധരന് വിജയ പ്രതീക്ഷ ഉയര്‍ത്തിയെങ്കിലും ഒടുവില് ഷാഫി പറമ്പില് അട്ടിമറി വിജയം നേടി. ഇതിനു പുറമേ തൃത്താലയിലും മണ്ണാര്‍ക്കാട്ടും മാത്രമാണ് യുഡിഎഫ് ലീഡ് ചെയ്യുന്നത്. ആലപ്പുഴയില് ഹരിപ്പാടും അരൂരും മാത്രമാണ് കോണ്‍ഗ്രസിന്റെ കൈവശമുള്ളത്. പത്തനംതിട്ടയില് കോന്നിയടക്കം അഞ്ചു മണ്ഡലങ്ങളിലും ഇടതു മുന്നണിയാണ് മുമ്പില്.\nതിരുവനന്തപുരം ജില്ലയിലെ 14 മണ്ഡലങ്ങളില് ഒരിടത്ത് മാത്രമാണ് (കോവളം) യുഡിഎഫിന് ലീഡുള്ളത്. സംസ്ഥാനം ഉറ്റുനോക്കിയ നേമത്തും എന്‍ഡിഎക്ക് അടിപതറി. കഴിഞ്ഞ തവണ ബിജെപി ജയിച്ച നേമത്ത് ഇടതുസ്ഥാനാര്‍ഥി വി ശിവന്‍കുട്ടി 2000ലേറെ വോട്ടുകള്‍ക്ക് മുന്നിലാണ്. കൊല്ലത്ത് ചാത്തനൂര്, ഇരവിപുരം, കൊല്ലം, ചടയമംഗലം, പുനലൂര്, പത്തനാപുരം, കുന്നത്തൂര് മണ്ഡലങ്ങളില് എല്‍ഡിഎഫ് ലീഡ് ചെയ്യുന്നു.\nകോഴിക്കോട് ജില്ലയിലെ 13 സീറ്റില് 11 ഉം ഇടതിന് ഒപ്പമാണ്. എംകെ മുനീര് മത്സരിച്ച കൊടുവള്ളിയും കെകെ രമ മത്സരിച്ച വടകരയും മാത്രമാണ് യുഡിഎഫിന്റെ കൈവശമുള്ളത്. കോഴിക്കോട് സൗത്തിലും കൊയിലാണ്ടിയിലും കുറ്റ്യാടിയിലും ഇടതിന് നേരിയ ഭൂരിപക്ഷമാണ് ഉള്ളത്.\nകണ്ണൂര് ജില്ലയിലെ 11 മണ്ഡലങ്ങളില് ഒമ്പതിടത്തും എല്‍ഡിഎഫാണ് മുമ്പില്. ഇരിക്കൂറിലും പേരാവൂരിലും മാത്രമാണ് യുഡിഎഫ് മുമ്പിട്ടു നില്‍ക്കുന്നത്. സംസ്ഥാനം ശ്രദ്ധിച്ച അഴീക്കോട് മണ്ഡലത്തില് 5000ഓളം വോട്ടിന് ഇടതു മുന്നണി മുമ്പിലാണ്. ധര്‍മടത്ത് മുഖ്യമന്ത്രി പിണറായി വിജയന് 47,000ഓളം വോട്ടുകള്‍ക്ക് മുമ്പിലാണ്.\nഇടതുതരംഗത്തിനിടയിലും മലപ്പുറം ലീഗിന്റെ കോട്ടയായി ഉറച്ചു നില്‍ക്കുകയാണ്. പൊന്നാനി, നിലമ്പൂര്, താനൂര് എന്നിവിടങ്ങളില് മാത്രമാണ് എല്‍ഡിഎഫിന് മേല്‍ക്കൈയുള്ളത്. ഗ്ലാമര് പോരാട്ടം നടന്ന തവനൂരില് കെ.ടി ജലീല് പിന്നിലാണ്.\nകാസര്‍ക്കോട് ജില്ലയില് കാസര്‍ക്കോട്, മഞ്ചേശ്വരം മണ്ഡലങ്ങളില് യുഡിഎഫ് മുമ്പിലാണ്. ഉദുമ, തൃക്കരിപ്പൂര്, കാഞ്ഞങ്ങാട് മണ്ഡലങ്ങളില് എല്‍ഡിഎഫും.\nPrevious articleവോട്ടെണ്ണല് തുടങ്ങി; ആദ്യസൂചനകള് ഇടതിന് അനുകൂലം\nNext articleഅവസാന റൗണ്ടില് അടി പതറി പി കെ ഫിറോസ്; താനൂരിലും എല്‍ഡിഎഫ്


Kerala Conservation of Paddy land and Wetland Act in assembly ; നെല്‍വയല്-തണ്ണീര്‍ത്തട ബില് കീറിയെറിഞ്ഞ് പ്രതിപക്ഷ വാക്കൗട്ട്; ബില് പാസാക്കി | Indian Express Malayalam\nkerala conservation of paddy land and wetland act in assembly\nനിയമസഭയുടെ ചരിത്രത്തിലെ കറുത്ത ദിനമാണ് ഇതെന്ന് പ്രതിപക്ഷ നേതാവ് രമേശ് ചെന്നിത്തല\nUpdated: June 26, 2018 10:30:17 am\nതിരുവനന്തപുരം: നെല്‍വയല് നീര്‍ത്തട നിയമഭേദഗതി ബില് നിയമസഭയില് പാസാക്കി. പ്രതിപക്ഷ പ്രതിഷേധത്തിനിടെയായിരുന്നു ബില് നിയമസഭ പാസാക്കിയത്. നെല്‍വയല് നീര്‍ത്തട സംരക്ഷണ ഭേദഗതി ബില് കീറിയെറിഞ്ഞ പ്രതിപക്ഷം നിയമസഭയില് നിന്നും ഇറങ്ങിപോയി. ഇതിന് പിന്നാലെയാണ് ബില് പാസാക്കിയത്. നിയമസഭയുടെ ചരിത്രത്തിലെ കറുത്ത ദിനമാണ് ഇതെന്ന് പ്രതിപക്ഷ നേതാവ് രമേശ് ചെന്നിത്തല പ്രതികരിച്ചു. നിയമഭേദഗതി സുപ്രിംകോടതി വിധിക്ക് എതിരാണെന്നും ചെന്നിത്തല പറഞ്ഞു.\nനേരത്തെ നെല്‍വയല് നീര്‍ത്തട സംരക്ഷണ ഭേദഗതി ബില്ലിനെതിരെ പ്രതിപക്ഷം ഉയര്‍ത്തിയ തടസവാദങ്ങള് സ്‌പീക്കര് തള്ളിയിരുന്നു. ബില്ലിലെ വ്യവസ്ഥ ഭരണഘടനാ വിരുദ്ധമാണെന്ന് വി.ഡി.സതീശനും ഹൈക്കോടതി സ്‌റ്റേ ചെയ്‌തതാണെന്ന് വി.ടി.ബല്‍റാമും പറഞ്ഞു. ഹൈക്കോടതി സ്‌റ്റേ നിയമനിര്‍മാണത്തിന് തടസമല്ലെന്ന് സ്‌പീക്കര് റൂളിങ് നല്‍കി.\n2008ന് മുമ്പുള്ള നികത്തലിന് ന്യായവിലയുടെ 50% പിഴ ഈടാക്കി ക്രമപ്പെടുത്തുന്ന ബില്ലിലെ 27 എ3വകുപ്പ് ഭരണഘടനാ വിരുദ്ധമാണെന്നായിരുന്നു വി.ഡി.സതീശന്റെ തടസവാദം. 2008 ന് മുമ്പ് നികത്തല് കുറ്റമല്ല. അന്ന് നികത്തിയവര്‍ക്ക് ഇപ്പോള് ശിക്ഷ വിധിക്കുന്നത് ഭരണഘടനയുടെ 21 അനുച്‌ഛേദത്തിന് വിരുദ്ധമാണ്.\nWeb Title: Kerala conservation of paddy land and wetland act in assembly\nസംസ്ഥാനത്തെ മദ്യവില്‍പന ശാലകള് ചൊവ്വാഴ്‌ച അടച്ചിടും


കോടിയേരിയിൽ നിന്ന് തലശ്ശേരിയിലേക്ക് ഭൂഗർഭ വൈദ്യുത കേബിൾ | Malayalam News\nകോടിയേരിയിൽ നിന്ന് തലശ്ശേരിയിലേക്ക് ഭൂഗർഭ വൈദ്യുത കേബിൾ\nതലശ്ശേരി- കോടിയേരി വൈദ്യുതി സബ് സ്‌റ്റേഷനിൽ നിന്ന് തലശ്ശേരിയിലേക്ക് ഭൂഗർഭ കേബിളുകൾ സ്ഥാപിക്കുന്നതിന് ആറ് കോടി രൂപയുടെ പദ്ധതിക്ക് ഭരണാനുമതിയായി.\nകോടിയേരിയിലെ 33 കെ.വി സബ് സ്‌റ്റേഷനിൽനിന്ന് തലശ്ശേരിയിലേക്ക് നാല് കി.മീറ്റർ ദൂരത്തിലാണ് ഹൈടെൻഷൻ കേബിളുകൾ സ്ഥാപിക്കുന്നത്. കേബിളിടുന്നതിന് റോഡ് കീറാൻ അനുമതി വേണം. കോടിയേരി മഞ്ഞോടി റോഡ് നവീകരണം പുനരാരംഭിക്കുന്നതിന് മുമ്പ് റോഡ് കീറി കേബിളിടാനാണ് ഉദ്ദേശിക്കുന്നത്. പണി വേഗത്തിൽ പൂർത്തീകരിച്ച് അടുത്ത വർഷം കമ്മിഷൻ ചെയ്യും. പൊന്ന്യം സ്രാമ്പിയിലെ 110 കെ.വി.സബ് സ്‌റ്റേഷനിൽ നിന്ന് തലശ്ശേരിയിലേക്ക് നിലവിൽ ഭൂഗർഭ കേബിളുണ്ട്. ഇവിടെ നിന്ന് ഒരു കേബിൾ കൂടി സ്ഥാപിക്കാൻ പദ്ധതി രൂപരേഖയായിട്ടുണ്ട്.\nപദ്ധതിക്ക് അംഗീകാരം നേടിയെടുത്ത ശേഷം അടുത്ത വർഷം ഇതിന്റെ പ്രവൃത്തി തുടങ്ങാനാണ് ലക്ഷ്യമിടുന്നത്. തടസ്സമില്ലാതെ വൈദ്യുത വിതരണം സാധ്യമാക്കുന്നതിന്റെ ഭാഗമായാണ് ഭൂഗർഭ കേബിളുകളിടുന്നത്. സംസ്ഥാനത്ത് തെരഞ്ഞെടുക്കപ്പെട്ട നഗരങ്ങളിൽ ഭൂഗർഭ കേബിളുകൾ സ്ഥാപിക്കുന്നതിന്റെ ഭാഗമായാണ് തലശ്ശേരിയിലിലും പദ്ധതി നടപ്പാക്കുന്നത്. വൈദ്യുത കമ്പികൾ പ്രത്യേകം തയ്യാറാക്കിയ പോളിത്തിലിൻ പൈപ്പുകളിലാക്കിയാണ് സ്ഥാപിക്കുന്നത്.\nഒരു മീറ്റർ ഭൂഗർഭ കേബിൾ സ്ഥാപിക്കാൻ ഏകദേശം 1,500 രൂപയാണ് ചെലവ്. വൈദ്യുതി പോസ്റ്റ് സ്ഥാപിച്ച് ലൈൻ വലിക്കുന്നതിന് ഇതിന്റെ പകുതി ചെലവേ വരികയുള്ളു. ട്രാൻസ്‌ഫോർമറിന് സമീപത്ത് നിന്ന് 1.2 മീറ്റർ ആഴത്തിൽ കുഴിയെടുത്താണ് പൈപ്പ് സ്ഥാപിക്കുക. പത്ത് സെന്റി മീറ്ററിൽ മണലോ അരിച്ചെടുത്ത മണ്ണോ വിരിച്ച ശേഷമാണ് പൈപ്പ് സ്ഥാപിക്കുക. ശേഷം വീണ്ടും പൈപ്പിന് മുകളിൽ മണലിടും. വൈദ്യുതി കേബിൾ പോകുന്നുണ്ടെന്ന് തിരിച്ചറിയാൻ കേബിളിന് മുകളിൽ കോൺക്രീറ്റ് ഇഷ്ടികകളും നിരത്തും. ടെലിഫോൺ, കുടിവെളള പൈപ്പിടൽ എന്നിവയ്ക്ക് കുഴിയെടുക്കുമ്പോൾ അപകടമൊഴിവാക്കാനാണിത് ചെയ്യുന്നത്.\nഹൈ ടെൻഷൻ ലൈനിൽ ഓലയോ മരച്ചില്ലയോ തട്ടിയാൽ വൈദ്യുതി ബന്ധം വിച്ഛേദിക്കപ്പെടും. മഴക്കാലത്ത് ഇത്തരം വൈദ്യുത തടസ്സം പതിവാണ്. ഭൂഗർഭ കേബിൾ സ്ഥാപിച്ചാൽ ഇവയുണ്ടാകില്ല. മരച്ചില്ലകളിൽ തട്ടിയുളള വൈദ്യുത പ്രസരണ നഷ്ടം, സ്ഥിരമായുളള അറ്റകുറ്റപ്പണികൾ, വൈദ്യുതി കമ്പികൾ പൊട്ടിവീണുളള അപകടങ്ങൾ എന്നിവയക്കും പരിഹാരമാകും. സുരക്ഷിതമല്ലാത്ത തരത്തിൽ വീടുകൾക്ക് സമീപത്ത് കൂടി ലൈനുകൾ വലിക്കുന്നത് ഒഴിവാക്കാനുമാകും.\nനഗരത്തിലെ നിശ്ചിത കേന്ദ്രങ്ങളിൽ പവർ ബ്രേക്കറുകൾ സ്ഥാപിക്കുന്ന പദ്ധതിയും കെ.എസ്.ഇ.ബിയുടെ പരിഗണനയിലുണ്ട്. എവിടെയെങ്കിലും വൈദ്യുത തകരാറുണ്ടായാൽ അതിന്റെ പരിധിയിലല്ല കുറച്ച് സ്ഥലത്ത് മാത്രം വൈദ്യുതി ബന്ധം വിച്ഛേദിച്ച് പരിശോധിക്കാനും അറ്റകുറ്റപ്പണി നടത്താനുമാകുമെന്നതാണ് പവർ ബ്രേക്കറിന്റെ പ്രത്യേകത. ചെറിയൊരു വിഭാഗം ഉപഭോക്താക്കൾക്ക് മാത്രമെ വൈദ്യുത തടസ്സം നേരിടേണ്ടി വരികയുള്ളു.\nഅതും കുറച്ചുനേരത്തേക്ക് മാത്രം. കൺട്രോൾ റൂമിൽ നിന്നു തന്നെ മിനുട്ടുകൾക്കകം തകരാർ കണ്ടെത്താനും പരിഹരിക്കാനുമാകും. റിംഗ് മെയിൻ യൂനിറ്റ് എന്ന ഈ സംവിധാനം തിരുവനന്തപുരം, എറണാകുളം, കോഴിക്കോട് നഗരങ്ങളിൽ നടപ്പിലായിട്ടുണ്ട്. ചെലവേറിയതാണെങ്കിലും സുരക്ഷിതമാണ്.


സാരിയണിഞ്ഞ് കറുപ്പഴകിൽ അഹാന കൃഷ്ണ; യൂക്കലേല ഈണത്തിനൊപ്പം പ്രിയപ്പെട്ട പാട്ടും | Ahaana Krishna singing Kaithapoovin Kannikurumbil video\nസാരിയണിഞ്ഞ് കറുപ്പഴകിൽ അഹാന കൃഷ്ണ; യൂക്കലേല ഈണത്തിനൊപ്പം പ്രിയപ്പെട്ട പാട്ടും\nമനോരമ ലേഖിക June 07, 2021 11:42 AM IST\nയുവതാരം അഹാന കൃഷ്ണ സമൂഹമാധ്യമങ്ങളിൽ പങ്കുവച്ച പുതിയ പാട്ടു വിഡിയോ വൈറലാകുന്നു. യൂക്കലേലയിൽ ഈണമിട്ട് ‘കൈതപ്പൂവിൻ കന്നിക്കുറുമ്പിൽ’ എന്ന സൂപ്പർഹിറ്റ് ഗാനമാണ് അഹാന പാടുന്നത്. ഒരു പാട്ട് പാടാൻ ശ്രമിക്കുകയാണെന്നും യൂക്കലേല ഉപയോഗിച്ച് എന്തെങ്കിലും ചെയ്യുന്നത് തനിക്കേറെ ഇഷ്ടമാണെന്നും കുറിച്ചുകൊണ്ടാണ് താരം വിഡിയോ പോസ്റ്റ് ചെയ്തത്.\nഒരു മിനിട്ടിലേറെ ദൈര്‍ഘ്യമുള്ള വിഡിയോ ചുരുങ്ങിയ സമയത്തിനകം വൈറലായിക്കഴിഞ്ഞു. മികച്ച പ്രതികരണങ്ങളാണു സമൂഹമാധ്യമങ്ങളിൽ നിന്നും ലഭിക്കുന്നത്. വിഡിയോയിലെ അഹാനയുടെ ലുക്കും ആരാധകർക്കിടയിൽ ചർച്ചയായി. കറുത്ത നിറത്തിലുള്ള പ്രിന്റഡ് സാരിയാണു താരം ധരിച്ചത്.\nപാട്ടും ഡാൻസുമൊക്കെയായി സമൂഹമാധ്യമങ്ങളിൽ സജീവമാണ് അഹാന കൃഷ്ണ. ഇതിനു മുൻപും യൂക്കലേലയുടെ സംഗീതത്തിനൊപ്പം താരം പാട്ടു പാടിയിട്ടുണ്ട്. അഹാനയ്ക്കു പ്രിയപ്പെട്ട ലില്ലി പൂക്കൾ വരച്ചു സുന്ദരമാക്കി ആർട്ടിസ്റ്റ് ഫാത്തിമ ഹക്കീം സമ്മാനമായി നൽകിയതാണ് യൂക്കലേല. അപ്രതീക്ഷിത സമ്മാനത്തിനു നന്ദി പറഞ്ഞ് അഹാന സമൂഹമാധ്യമങ്ങളിൽ കുറിപ്പ് പങ്കുവച്ചിരുന്നു.


congress on Gold smuggling case\nകോവിഡ് വ്യാപനം; സമര പരിപാടികൾ മാറ്റി യുഡിഎഫ്\nസ്വര്‍ണക്കടത്ത് കേസിൽ മുഖ്യമന്ത്രി പിണറായി വിജയനെതിരായ ആരോപണങ്ങല് പാര്‍ട്ടി കടുപ്പിക്കുകയാണ്\nPublished on : 16 Jul, 2020 , 8:26 am\nകൊച്ചി: കോവിഡ് വ്യാപനം കണക്കിലെടുത്ത് സ്വർണക്കടത്ത് കേസിൽ പ്രതിഷേധിച്ച് യുഡിഎഫ് നടത്താൻ എല്ലാ സമരങ്ങളും മാറ്റിയതായി യുഡിഎഫ് കൺവീനർ ബെന്നി ബെഹനാന് അറിയിച്ചു. ജൂലൈ 31 വരെ സമരങ്ങൾ നടത്തില്ല. യുവജന പ്രസ്ഥാനങ്ങൾക്കും ഇക്കാര്യത്തിൽ നിർദേശം നൽകിയതായും കൺവീനർ വ്യക്തമാക്കി.\nഅതെസമയം, സ്വർണക്കടത്ത് കേസിൽ മുഖ്യമന്ത്രി പിണറായി വിജയനെതിരായ ആരോപണങ്ങല് പാര്‍ട്ടി കടുപ്പിക്കുകയാണ്. മുഖ്യമന്ത്രിയുടെ ഓഫിസിനുള്ള പങ്ക് കൂടുതൽ വ്യക്തമാകുന്നതായി യുഡിഎഫ് കൺവീനർ ബെന്നി ബെഹനാൻ ആരോപിച്ചു.\n"മുഖ്യമന്ത്രിയുടെ ഐടി ഫെലോ ആയിരുന്നു അരുൺ ബാലചന്ദ്രൻ. അരുണിന് ഫൈസൽ ഫരീദിന്റെ ബിസിനസിൽ പങ്കാളിത്തമുണ്ട്. മുഖ്യമന്ത്രിയുടെ നിയമ ഉപദേശകനായ ജയകുമാറിനും ഈ റാക്കറ്റുമായി ബന്ധമുണ്ട്. പുതിയ ഐടി സെക്രട്ടറിയെ നിയമിച്ചത് ക്യാബിനറ്റിൽ മുഖ്യമന്ത്രി അവതരിപ്പിച്ചില്ല. സ്പ്രീങ്ക്ളർ കേസ് അന്വേഷിക്കുമെന്ന് പറഞ്ഞെങ്കിലും ഒന്നും നടന്നില്ല". ഇത് ആവർത്തിക്കുകയാണ്. മുഖ്യമന്ത്രി ആരെയാണ് സംരക്ഷിക്കുന്നതെന്നും ബെന്നി ബെഹനാന് ചോദിച്ചു.\nനയതന്ത്ര ചാനൽ വഴി സ്വര്‍ണം കടത്തിയ കേസിലെ പ്രതികളുമായി ബന്ധപ്പെട്ടതിന് കസ്റ്റംസ് ചോദ്യം ചെയ്ത മുൻ ഐടി സെക്രട്ടറി എം ശിവശങ്കറിനെതിരെ ഉടൻ നടപടി ഉണ്ടായേക്കും. ഇന്ന് തന്നെ വകുപ്പുതല നടപടി ഉണ്ടാകുമെന്നാണ് വിവരം. അന്വേഷണ റിപ്പോര്‍ട്ട് ഉടൻ കൈമാറാൻ ചീഫ് സെക്രട്ടറിക്ക് നിര്‍ദ്ദേശം ലഭിച്ചിട്ടുണ്ട്.


കോതമംഗലത്ത് ഭൂമാഫിയാ സംഘം വീണ്ടും സജീവം; തണ്ണീർത്തടം മണ്ണിട്ട് നികത്താൻ എത്തിയ വാഹനങ്ങൾ തടഞ്ഞു | Land mafia gang active again in Kothamangalam; Vehicles that came to fill the wetland with mud were blocked\nകോതമംഗലത്ത് ഭൂമാഫിയാ സംഘം വീണ്ടും സജീവം; തണ്ണീർത്തടം മണ്ണിട്ട് നികത്താൻ എത്തിയ വാഹനങ്ങൾ തടഞ്ഞു\nKerala, First Published Dec 30, 2020, 12:28 AM IST\nഭൂമാഫിയ സംഘം വീണ്ടും സജീവം. തണ്ണീർത്തടം മണ്ണിട്ട് നികത്താൻ എത്തിയ വാഹനങ്ങൾ നാട്ടുകാർ തടഞ്ഞു. പൊലീസ് എത്തി വാഹനങ്ങൾ കസ്റ്റഡിയിലെടുത്തു\nകോതമംഗലം: ഭൂമാഫിയ സംഘം വീണ്ടും സജീവം. തണ്ണീർത്തടം മണ്ണിട്ട് നികത്താൻ എത്തിയ വാഹനങ്ങൾ നാട്ടുകാർ തടഞ്ഞു. പൊലീസ് എത്തി വാഹനങ്ങൾ കസ്റ്റഡിയിലെടുത്തു. കുടിവെള്ള ക്ഷാമം രൂക്ഷമായ പ്രദേശമാണ് കോതമംഗലം ആയക്കാട്. എന്നാൽ ഈ പ്രദേശത്ത് ഭൂമാഫിയ സംഘങ്ങൾ തണ്ണീർത്തടം മണ്ണിട്ട് നികത്തുന്നത് സജീവമാണ്.\nമണ്ണിട്ട് നികത്തുന്നതിനെതിരെ നാട്ടുക്കാർ നേരത്തെ തന്നെ രംഗത്ത് എത്തിയിരുന്നു. എന്നാൽ ഇന്നലെ രാവിലെ തണ്ണീർത്തടം മണ്ണിട്ട് നികത്താൻ ഭൂമാഫിയ സംഘം വീണ്ടും എത്തി. ഇതോടെ മണ്ണുകയറ്റിയ ലോറികൾ നാട്ടുകാർ തടയുകയായിരുന്നു.\nഒന്നര ഏക്കർ ഭൂമി മണ്ണിട്ട് നികത്താനായിരുന്നു ഇവരുടെ ശ്രമം. എന്നാൽ നാട്ടുക്കാർ തടഞ്ഞത്തോടെ പൊലീസെത്തി വാഹനങ്ങൾ കസ്റ്റഡിയിലെടുത്തു. അധികാരികളുടെ അനുമതി ലഭിച്ചതിനെ തുടർന്നാണ് മണ്ണിടാൻ ശ്രമിച്ചത് എന്നാണ് സ്ഥല ഉടമകൾ പറയുന്നത്.\nLast Updated Dec 30, 2020, 12:46 AM IST


ആന്‍ഡ്രോയ്ഡ് ഫോണില് ട്വിറ്റര് ഉപയോഗിക്കുന്നവര് ജാഗ്രത.! | After Google Twitter warns Indian users about data breach\nആന്‍ഡ്രോയ്ഡ് ഫോണില് ട്വിറ്റര് ഉപയോഗിക്കുന്നവര് ജാഗ്രത.!\nTwitter HQ, First Published 22, Dec 2019, 12:23 AM\nഎന്നാല് ഈ പ്രശ്നത്താല് എന്തെങ്കിലും തരത്തിലുള്ള ഡാറ്റ നഷ്ടമോ, പ്രത്യക്ഷതങ്ങളോ ഉണ്ടായതായി ഇതുവരെ തെളിവില്ലെന്നും ട്വിറ്റര് പറയുന്നു.\nദില്ലി: വന് സുരക്ഷവീഴ്ച സംഭവിച്ചതായി തുറന്ന് സമ്മതിച്ച് സോഷ്യല് മീഡിയ പ്ലാറ്റ്ഫോമായ ട്വിറ്റര്. ഒരു മലിഷ്യസ് കോഡ് ഉപയോഗിച്ച് ട്വിറ്റര് ഉപയോക്താക്കളുടെ അക്കൗണ്ടില് കടന്നുകയറി അതിന്‍റെ നിയന്ത്രണം ഏറ്റെടുക്കാന് സാധിക്കുന്നുണ്ടെന്നാണ് ട്വിറ്റര് ശനിയാഴ്ച സമ്മതിച്ചത്. അതിനാല് ആന്‍ഡ്രോയ്ഡ് ട്വിറ്റര് ആപ്പ് ഉപയോഗിക്കുന്നവര് ഉടന് തന്നെ ആപ്പ് അപ്ഡേറ്റ് ചെയ്യണം എന്നും ട്വിറ്റര് ആവശ്യപ്പെടുന്നു. ഇ-മെയില് വഴി ട്വിറ്റര് ഉപയോക്താക്കള്‍ക്ക് എല്ലാം ട്വിറ്റര് ആപ്പ് അപ്ഡേറ്റ് ചെയ്യാന് ആവശ്യപ്പെട്ട് ഇ-മെയില് അയച്ചിട്ടുണ്ട്.\nഎന്നാല് ഈ പ്രശ്നത്താല് എന്തെങ്കിലും തരത്തിലുള്ള ഡാറ്റ നഷ്ടമോ, പ്രത്യക്ഷതങ്ങളോ ഉണ്ടായതായി ഇതുവരെ തെളിവില്ലെന്നും ട്വിറ്റര് പറയുന്നു. ഈ സംഭവത്തില് മാപ്പ് പറഞ്ഞ ട്വിറ്റര് ഭാവിയില് ഉപയോക്താക്കളുടെ വിവരങ്ങള് സംരക്ഷിക്കാന് തല്‍പ്പരാണെന്നും ഇ-മെയില് സന്ദേശത്തില് പറയുന്നു. പുതിയ പ്രശ്നം കാണപ്പെടുന്നത് ആന്‍ഡ്രോയ്ഡില് മാത്രമാണെന്ന് ട്വിറ്റര് വ്യക്തമാക്കുന്നുണ്ട്. ഐഒഎസ് ഉപയോക്താക്കള്‍ക്ക് ഇത് ബാധിക്കില്ലെന്നാണ് ട്വിറ്റര് പറയുന്നത്.\n26.7 കോടിപ്പേരുടെ വിവരങ്ങള് ഫേസ്ബുക്കിന്‍റെ കൈയ്യില് നിന്നും ചോര്‍ന്നതായി ആരോപണം ഉയരുന്നതിന് പിന്നാലെയാണ് ട്വിറ്ററിന്‍റെ വെളിപ്പെടുത്തല് എന്നത് ശ്രദ്ധേയമാണ്. ഇത്രയും പേരുടെ ഫേസ്ബുക്കില് നല്‍കിയ വിവരങ്ങള് അടങ്ങുന്ന ഡാറ്റബേസ് കണ്ടെത്തിയെന്നാണ് സൈബര് സെക്യൂരിറ്റി സ്ഥാപനം കംപെയര്‍ടെക്കും, സൈബര് സെക്യൂരിറ്റി വിദഗ്ധന് ബോബ് ഡിന്‍ചെന്‍കോയും പറയുന്നത്. ഫേസ്ബുക്ക് യുസര് ഐഡി, ഫോണ് നമ്പറുകള് എന്നിങ്ങനെയുള്ള വിവരങ്ങളാണ് ഡാറ്റബേസില് ഉള്ളതെന്നും. വിയറ്റ്നാം സൈബര് ക്രിമിനലുകള് നടത്തിയ സ്ക്രാപിംഗ് വഴിയാണ് ഇത് ചോരാന് കാരണമെന്നുമാണ് റിപ്പോര്‍ട്ട്.\nLast Updated 22, Dec 2019, 12:23 AM\nusers' information worldwide


തോമസ് ചാണ്ടിക്ക് വീണ്ടും ഹൈക്കോടതിയുടെ രൂക്ഷവിമര്‍ശനം: 'മന്ത്രിസഭാ തീരുമാനത്തെ മന്ത്രി ചോദ്യം ചെയ്യുന്നത് കേട്ടുകേള്‍വിയില്ലാത്തത്' - ഇ വാർത്ത | evartha\nതോമസ് ചാണ്ടിക്ക് വീണ്ടും ഹൈക്കോടതിയുടെ രൂക്ഷവിമര്‍ശനം: ‘മന്ത്രിസഭാ തീരുമാനത്തെ മന്ത്രി ചോദ്യം ചെയ്യുന്നത് കേട്ടുകേള്‍വിയില്ലാത്തത്’\nEvartha Editor 14 November 2017\nകൊച്ചി: കായല് കയ്യേറ്റ വിഷയത്തില് ഗുരുതര ആരോപണങ്ങള് നേരിടുന്ന ഗതാഗതമന്ത്രി തോമസ് ചാണ്ടിക്ക് ഹൈക്കോടതിയുടെ രൂക്ഷ വിമര്‍ശനം. സംസ്ഥാനത്തെ ഒരു മന്ത്രിക്ക് താന് അംഗമായ സര്‍ക്കാരിനെതിരെ എങ്ങനെ ഹര്‍ജി നല്‍കാനാകുമെന്ന് ഹൈക്കോടതി ചോദിച്ചു.\nമന്ത്രി ഹര്‍ജി ഫയല് ചെയ്യുന്നത് അപൂര്‍വ്വമാണെന്നും ആദ്യം ഇക്കാര്യം വിശദീകരിക്കണമെന്നും ഹൈക്കോടതി ആവശ്യപ്പെട്ടു. മന്ത്രിക്ക് ഹര്‍ജി നല്‍കാന് കഴിയില്ല, ഒരു വ്യക്തിക്കേ ഹര്‍ജി നല്‍കാനാകൂ. ഹര്‍ജിയുടെ ആദ്യവരിയില് പരാതിക്കാരന് മന്ത്രി എന്ന് പറയുന്നുവെന്നും ഹൈക്കോടതി ചൂണ്ടിക്കാട്ടി.\nഇതിന് മറുപടി നല്‍കിയിട്ടു മതി മറ്റ് നടപടികളെന്നും കോടതി തോമസ് ചാണ്ടിയുടെ അഭിഭാഷകന് വിവേക് തന്‍ഖയെ അറിയിച്ചു. കായല് കയ്യേറിയെന്ന ആരോപണത്തില് ആലപ്പുഴ ജില്ലാ കളക്ടര് അന്വേഷണം നടത്തി സര്‍ക്കാരിന് നല്‍കിയ റിപ്പോര്‍ട്ട് ചോദ്യം ചെയ്താണ് മന്ത്രി തോമസ് ചാണ്ടി ഹര്‍ജി സമര്‍പ്പിച്ചിരിക്കുന്നത്.\nതോമസ് ചാണ്ടിക്ക് വേണ്ടി കോണ്‍ഗ്രസ് എംപിയും അഭിഭാഷകനുമായ വിവേക് തന്‍ഖയാണ് ഹാജരായിരിക്കുന്നത്. കെപിസിസിയുടെ അഭ്യര്‍ത്ഥന തള്ളിയാണ് തന്‍ഖ തോമസ് ചാണ്ടിക്ക് വേണ്ടി ഹാജരായിരിക്കുന്നത്.\nഇതിനെതിരെ വന്‍പ്രതിഷേധമാണ് ഉയര്‍ന്നിരിക്കുന്നത്. ഹോട്ടലില് നിന്നും ഹൈക്കോടതിയിലേക്ക് പോകവെ തന്‍ഖയെ യൂത്ത് കോണ്‍ഗ്രസ് പ്രവര്‍ത്തകര് കരിങ്കോടി കാണിച്ചു. ഇവരെ പൊലീസ് അറസ്റ്റ് ചെയ്ത് നീക്കി.


ഇതേത് കോത്താഴത്തെ നാടാണ് ? ഒരു സ്ത്രീയെ സഹായിച്ചതിന് പോസ്റ്റ്‌മാനും കുടുംബവും അനുഭവിക്കുന്ന യാതന ചില്ലറയല്ല - Boolokam\nHome Kerala ഇതേത് കോത്താഴത്തെ നാടാണ് ? ഒരു സ്ത്രീയെ സഹായിച്ചതിന് പോസ്റ്റ്‌മാനും കുടുംബവും അനുഭവിക്കുന്ന യാതന ചില്ലറയല്ല\nAnoop Kariyad എഴുതുന്നു\nകണ്ണൂർ ജില്ലയിലെ പാനൂർ നഗരസഭാ പരിധിയിൽ വരുന്ന കരിയാട് സൗത്ത് പോസ്റ്റ് ഓഫീസിൽ പോസ്റ്റ്മാനായി ഉപജീവനമാർഗ്ഗം കണ്ടെത്തുന്ന ഒരു സാധാരണക്കാരൻ.\nഈ മഹാമാരിയുടെ കാലത്ത് ശാരീരികമായും മാനസികമായും ദുരിതമനുഭവിക്കുന്നവർക്ക് കൈത്താങ്ങായി മാറാൻ ഏതൊരാളെ പോലെ ഞാനും ആഗ്രഹിച്ചിരുന്നു. അതിനുള്ള അവസരങ്ങൾ എന്റെ തൊഴിലിലൂടെ തന്നെ എനിക്ക് കൈവന്നപ്പോൾ ഞാൻ ഒരുപാട് സന്തോഷിച്ചിരുന്നു.\nപക്ഷേ കഴിഞ്ഞ ദിവസങ്ങളിൽ എനിക്കുണ്ടായ ദുരനുഭവം എന്നെ വല്ലാതെ തളർത്തിക്കളഞ്ഞു. കോവിഡിന്റെ ഈ കെട്ട കാലത്ത് ശുഭകരമല്ലാത്ത എന്റെ ഈ അനുഭവങ്ങൾ നിങ്ങളോട് പങ്കുവയ്ക്കേണ്ട എന്നായിരുന്നു ഞാൻ ആദ്യം തീരുമാനിച്ചത്. പക്ഷേ എന്റെ വീട്ടിലുള്ളവരുടെ മാനസികസംഘർഷം കാണുമ്പോൾ മനസ്സു തുറന്ന് എഴുതണമെന്ന് എനിക്കുതോന്നി. കാരണം ആത്മാർത്ഥമായി ജോലി ചെയ്തതിന്റെ പേരിൽ, സാമൂഹികപരമായ ഉത്തരവാദിത്വം നിറവേറ്റിയതിന്റെ പേരിൽ എനിക്ക് സംഭവിച്ചത്, ഇനി മറ്റൊരാൾക്ക് സംഭവിക്കരുത് എന്ന് എനിക്ക് ആഗ്രഹമുണ്ട്.\nഞാൻ കാര്യത്തിലേക്ക് വരാം,\nഎന്റെ അയൽവാസിയും ബന്ധുവുമായ ജാനു ഏച്ചി കുറച്ചു ദിവസങ്ങൾക്കു മുമ്പ് എന്റെ വീട്ടിൽ വന്നു. പതിവായി ഞാൻ അവരെ കാണാറുണ്ടെങ്കിലും അന്ന് അവരുടെ മുഖത്ത് വല്ലാത്തൊരു വിഷമമുള്ളതുപോലെ എനിക്ക് തോന്നി. “എന്താ ജാനു ഏച്ചീ സുഖമില്ലേ” എന്ന് ഞാൻ അവരോട് തിരക്കി. അവരുടെ മകൻ വല്ലാതെ ഉപദ്രവിക്കുന്നു എന്ന് കണ്ണുകൾ നിറച്ച് അവർ എന്നോട് പരാതി പറഞ്ഞു. ഞാൻ അമ്മയെ പോലെ കാണുകയും സ്നേഹിക്കുകയും ചെയ്യുന്ന സ്ത്രീയാണ് എന്റെ മുമ്പിലിരുന്ന് കരയുന്നത്. അവരുടെ മകനെ കുറിച്ച് എനിക്ക് മുൻധാരണയുള്ളതുകൊണ്ടും ജാനു ഏച്ചിയുടെ പ്രശ്നം രമ്യമായി പരിഹരിക്കണമെന്ന് ആഗ്രഹമുള്ളതുകൊണ്ടും ഉപദ്രവിക്കുന്ന വിവരം പോലീസിൽ പരാതിപ്പെടാൻ ഞാൻ അവരെ സഹായിച്ചു. ചൊക്ലി പോലീസ് സ്റ്റേഷനിൽ വിളിച്ചു കൊടുത്ത് ജാനു ഏച്ചിക്ക് ഞാൻ ഫോൺ കൈമാറി. പോലീസിൽ വിളിക്കാൻ ഞാനാണ് സഹായിച്ചത് എന്നറിഞ്ഞ അവരുടെ മകന് അന്നുമുതൽ ഞാൻ ശത്രുവായി. ഒളിഞ്ഞും തെളിഞ്ഞും കേട്ടാലറയ്ക്കുന്ന തെറികൾ എന്നെ വിളിക്കാൻ തുടങ്ങി. ഞാൻ അവഗണിച്ചു.\nപക്ഷേ ഇന്നലെ വൈകുന്നേരം മുതൽ ഒരു പടികൂടി കടന്ന് എന്റെ വീട്ടിലുള്ളവരെ കൂടി അവർ കേൾക്കുന്ന രീതിയിൽ തെറി വിളിക്കാൻ തുടങ്ങി. ചെറിയ കുട്ടികളും സ്ത്രീകളുമുള്ള വീടാണ് എന്റേത്. ശല്യം സഹിക്കവയ്യാതായപ്പോൾ എന്റെ അച്ഛൻ ചൊക്ലി പോലീസ് സ്റ്റേഷനിൽ വിളിച്ച് കാര്യം പറഞ്ഞു. അവർ ഇങ്ങോട്ടേക്ക് വരാൻ തയ്യാറായില്ല. കാരണം, കള്ളുകുടിച്ചവരോട് സംസാരിച്ചിട്ട് കാര്യമില്ലത്രേ! അവരെ ഒന്നും ചെയ്യാൻ കഴിയില്ലത്രേ! തെറിവിളി ഞങ്ങൾ സഹിച്ചു കൊള്ളണമെന്ന് ചുരുക്കം. ചെറിയ കുട്ടികൾ ഇത് കണ്ടും കേട്ടുമല്ലേ വളരുക എന്ന ചിന്ത എന്നെ ആശങ്കപെടുത്തി. തെറിവിളികൾ അതിന്റെ എല്ലാ അതിർവരമ്പുകളും കടന്ന് തുടർന്നുകൊണ്ടേയിരുന്നു. പ്രശ്നപരിഹാരത്തിനായി ഞങ്ങളുടെ വാർഡ് കൗണ്സിലറുടെ സഹായത്തോടെ വീണ്ടും പോലീസിനെ വിളിച്ചു. അധികാരമുള്ളവർ വിളിച്ചപ്പോൾ അവർ വന്നു. തെറി വിളിച്ചവന്റെ വീട്ടിൽ ഒരു ചടങ്ങിന് എന്നതുപോലെ കയറി നേരെ എന്റെ വീട്ടിലേക്ക് വന്നു. കയറുമ്പോൾ തന്നെ ആരാടാ അനൂപ് എന്ന് ആക്രോശിക്കുന്നുണ്ടായിരുന്നു. “ഞാനാണ് സാർ അനൂപ്” എന്ന് പറയുന്നതിന് മുമ്പേ അവരുടെ മറുപടി എത്തി. ഇനി മേലാൽ അയൽക്കാരുടെ കാര്യത്തിൽ ഇടപെടരുതത്രേ! എന്നെയും കുടുംബത്തെയും തെറി വിളിച്ചത് എങ്ങനെയാണ് അയൽവീട്ടുകാരന്റെ പ്രശ്നമാവുന്നത് എന്ന് സാറിനോട് ചോദിക്കണമെന്ന് എനിക്കുണ്ടായിരുന്നു. പക്ഷേ എല്ലാ ബഹുമാനത്തോടെയും “സാർ, ഞാൻ എന്ത് തെറ്റാണ് ചെയ്തത്” എന്ന് ഞാൻ ചോദിച്ചു.\nനീ ആരാടാ ഞങ്ങളോട് ഇങ്ങോട്ട് ചോദ്യം ചോദിക്കാൻ എന്ന അർത്ഥത്തിൽ എന്നെ ഒന്ന് നോക്കി പേടിപ്പിച്ചു. എന്നിട്ടെന്നോടൊരു ചോദ്യം. “അവരുടെ ( ജാനു ഏച്ചി) അക്കൗണ്ടിൽ വരുന്ന പെൻഷൻ തുക നീയാണോ എടുത്ത് അവർക്ക് കൊടുക്കുന്നത്?”\nഅപ്പോൾ മടിക്കാതെ ഞാൻ പറഞ്ഞു, “അതെ സാർ, ഞാനാണ് എടുത്തു കൊടുക്കുന്നത്. ഞാൻ ഇവിടുത്തെ പോസ്റ്റുമാനാണ്. എന്റെ ജോലിയുടെ ഭാഗമായാണ് ഞാനത് ചെയ്യുന്നത്. ഇങ്ങനെ അക്കൗണ്ടിൽ വരുന്ന പൈസ എടുക്കാൻ ബാങ്കിന്റെയോ എടിഎമ്മിന്റെയോ ആവശ്യമില്ല. പോസ്റ്റുമാൻ വശം തരും, ഞാൻ അവകാശികൾക്ക് അത് കൈമാറും”\nഞാനത് പറഞ്ഞപ്പോൾ എന്നാൽ നീ അത് ചെയ്യേണ്ട, അവർ എവിടെയെങ്കിലും പോയി എടുത്തോട്ടെ എന്നായിരുന്നു പോലീസിന്റെ( എസ്.എെ സുഭാഷ്) മറുപടി.\nഅത് എന്റെ ജോലിയുടെ ഭാഗമാണെന്നും ചെയ്യാതിരിക്കുന്നത് തെറ്റാണെന്നും, ചെയ്യാതിരുന്നാൽ ഉത്തരവാദിത്വം നിറവേറ്റാത്തതിന്റെ പേരിൽ എനിക്കെതിരെ തപാൽ വകുപ്പിന്റെ നടപടി ഉണ്ടാകുമെന്നും ഞാൻ മറുപടിയായി പറഞ്ഞു.\n“….., പറയുന്നത് അങ്ങോട്ടു കേട്ടാൽ മതി” എന്ന് ദേഷ്യത്തോടെ പറഞ്ഞു. കേട്ടാൽ അറക്കുന്ന തെറി യോടെയാണ് പോലീസ് ആ വാചകം തുടങ്ങിയത്. ഉപയോഗിക്കാൻ കൊള്ളാത്ത വാക്കായതുകൊണ്ടാണ് ഞാൻ ഈ എഴുത്തിൽ അത് ഒഴിവാക്കിയത്.\nപോലീസ് അങ്ങനെ സംസാരിച്ചപ്പോൾ മാനസികമായി എനിക്ക് വല്ലാത്ത വിഷമം തോന്നി. കാരണം എന്റെ മാതാപിതാക്കളും ഭാര്യയും കുട്ടികളും എല്ലാം കേൾക്കുന്നുണ്ടായിരുന്നു. കൊറോണ കാലത്തെ മികച്ച സേവനത്തിന് പോസ്റ്റ് മാസ്റ്റർ ജനറലിന്റെ (PMG) പ്രത്യേക അഭിനന്ദനകൾക്കു അർഹനായ ഞാനാണ് കൃത്യമായി ജോലി ചെയ്തതിന്റെ പേരിൽ കുടുംബത്തിന്റെ മുന്നിൽവച്ച് അപമാനിക്കപ്പെടുന്നത്. കൺമുമ്പിൽ അമ്മയെ പോലൊരു സ്ത്രീ ഉപദ്രവിക്കപ്പെടുമ്പോൾ അത് അധികാരികളെ അറിയിക്കാൻ അവരെ സഹായിച്ചതിനാണോ ഇതെല്ലാം ഞാൻ അനുഭവിക്കുന്നത് എന്നോർത്തപ്പോൾ സാമൂഹിക ഉത്തരവാദിത്വത്തോടെ പെരുമാറിയത് അപരാധമായതു പോലെ എനിക്ക് തോന്നി.\nഎങ്കിലും “എന്റെ മേലധികാരികൾ പറയാതെ ഈ സേവനം ചെയ്യാതിരിക്കാൻ എനിക്ക് കഴിയില്ലെന്ന്” ഞാൻ ക്ഷമ കൈവിടാതെ, ഭവ്യതയോടെ തുറന്നു പറഞ്ഞു.\n“നിന്റെ ജോലി ഞാൻ കളയും, നിനക്ക് കാണണോ” ഈ വാക്കിന്റെ മുമ്പും ശേഷവും നേരത്തെ വിളിച്ചതിനേക്കാൾ വീര്യമുള്ള തെറികളുണ്ട്. എന്റെ മാന്യത ആ വാക്കുകൾ ഇവിടെ എഴുതാൻ എന്നെ അനുവദിക്കുന്നില്ല. അയൽവക്കത്തുള്ളയാൾ മോശമായി പെരുമാറിയത് അന്വേഷിക്കാനെത്തിയ ഉദ്യോഗസ്ഥരാണ് അതിലും മോശമായി ഇപ്പോൾ എന്നോട് പെരുമാറിയത്.\nഇതെല്ലാം കേട്ടു നിന്ന കുട്ടികൾ കരയാൻ തുടങ്ങി. എന്റെ ഭാര്യ ദേഹാസ്വസ്ഥ്യം പ്രകടിപ്പിക്കാൻ തുടങ്ങി. കാര്യം പന്തിയല്ലെന്ന് മനസ്സിലാക്കിയ കൂടെ വന്ന പോലീസുകാർ എസ് എെ യെ നിർബന്ധിച്ച് ജീപ്പിൽ കയറ്റി കൊണ്ടുപോയി. ജീപ്പിൽ കയറുമ്പോൾ പോലും എസ് ഐ ഭീഷണി തുടരുന്നുണ്ടായിരുന്നു.\nനിമിഷങ്ങൾക്കകം എന്റെ ഭാര്യ ബോധംകെട്ട് വിണു. ഞാൻ അനിയനെ സഹായത്തിനു വിളിച്ചു. അവൻ പെരിങ്ങത്തൂർ ശിഹാബ് തങ്ങൾ ആംബുലൻസിന്റെ ഡ്രൈവറാണ്. അവൻ ഓടിയെത്തി. കൊടുവള്ളി കോ ഓപ്പററേറ്റീവ് ഹോസ്പിറ്റലിൽ അവളെ എത്തിച്ചു പ്രാഥമിക ചികിത്സ നൽകി. മണിക്കൂറുകൾ അവിടെ കിടന്നതിന് ശേഷമാണ് അവൾ പൂർവസ്ഥിതിയിലേക്ക് എത്തിയത്. ഇപ്പോഴും അവളാ സമ്മർദ്ദം പൂർണമായും അതിജീവിച്ചിട്ടില്ല. കുട്ടികളും പ്രായമായ അച്ഛനും അമ്മയും ഇപ്പോഴും ഭയാശങ്കയിലാണ്. എത്ര സമാധാനിപ്പിക്കാൻ ശ്രമിച്ചിട്ടും ഉൾക്കൊള്ളാൻ അവർ പ്രയാസപ്പെടുകയാണ്. കുഞ്ഞു മനസ്സാണ്, ഞാൻ പറഞ്ഞു കൊടുക്കാറുണ്ടായിരുന്ന പോലീസിന്റെ വീരകഥകൾ മാത്രം കേട്ടു ശീലിച്ച കുട്ടികളുടെ ഇളം മനസ്സിന് ഇത്തരം ഒരു ദുരനുഭവം എങ്ങനെ അംഗീകരിക്കാൻ കഴിയും?\nഎനിക്ക് നിങ്ങളോട് ഒന്നേ പറയാനുള്ളൂ, ഭ്രാന്തന്മാരെ ചികിത്സിക്കാം എന്ന് നിങ്ങൾ കരുതേണ്ട, കാരണം ഈ നാട്ടിൽ ചങ്ങലക്കും ഭ്രാന്താണ്. സഹിക്കുക മാത്രമാണ് പരിഹാരം.\nഅവസാനമായി ഒരു കാര്യം, എന്റെ അനുഭവം Adv Ansar മുഖേന പരാതിയായി പോലീസ് വകുപ്പിലെ ഉന്നത ഉദ്യോഗസ്ഥരേയും മുഖ്യമന്ത്രിയെയും അറിയിച്ചിട്ടുണ്ട്. എന്റെ കുട്ടികൾക്കുണ്ടായ ദുരനുഭവം ചൈൽഡ് ലൈനിനെയും പരാതിയായി അറിയിച്ചിട്ടുണ്ട്. കുട്ടികളെ എങ്ങനെയെല്ലാം ബാധിച്ചിട്ടുണ്ടാവും എന്നോർത്ത് എനിക്ക് വല്ലാത്ത പേടിയുണ്ട്. ഞങ്ങൾക്ക് നീതി കിട്ടുമെന്ന് പ്രതീക്ഷയുണ്ട്. കാരണം ജീവിക്കണമെങ്കിൽ ആ ഒരു പ്രത്യാശ എങ്കിലും വേണമല്ലോ!\nPrevious articleമലയാളത്തിൽ നിന്ന് ഉത്ഭവിച്ച ലോകോത്തര നിലവാരമുള്ള സിനിമയാണ് ആർട്ടിസ്ററ്\nNext articleചുവന്ന നാടകളിൽ കുടുങ്ങി കിടന്ന പഴയ ഫയൽ സംവിധാനങ്ങളെ നമ്മൾ ആധുനീകരിച്ചിട്ട് വർഷം ആറ് കഴിഞ്ഞു


TEMPLE AND MADRASA | പെറ്റമ്മയെക്കാള് വലിയ പോറ്റമ്മയുടെ ഓര്‍മ്മയുമായി ഒരു മകന്! - Malayalivartha.com Widgets Magazine\nപെറ്റമ്മയെക്കാള് വലിയ പോറ്റമ്മയുടെ ഓര്‍മ്മയുമായി ഒരു മകന്!\n10 JULY 2019 10:42 AM IST\nനിലമ്പൂര് കാളികാവ് തെന്നാടന് വീട്ടിലെ ജോലിക്കാരില് ഒരാളായിരുന്നു അടയ്ക്കാക്കുണ്ട് മൂര്‍ക്കന് വീട്ടില് ചക്കി. പതിനൊന്നുകാരി രമണിയെയും ആറുവയസ്സുകാരി ലീലയേയും ഒന്നര വയസ്സുള്ള ശ്രീധരനേയും ഒറ്റയ്ക്കാക്കി ചക്കി ഈ ലോകത്തോട് യാത്രപറഞ്ഞത് ആരും നിനച്ചിരിക്കാത്ത സമയത്തായിരുന്നു.\nതെന്നാടന് വീട്ടിലെ, മദ്രസ അധ്യാപകന് കൂടിയായിരുന്ന അബ്ദുല് അസീസ് ഹാജിക്കും സുബൈദയ്ക്കും അപ്പോള് രണ്ടു മക്കളുണ്ടായിരുന്നു. ചക്കി മരിച്ച് അടക്കം കഴിഞ്ഞ് വീട് മൂകമായി നില്‍ക്കുമ്പോഴാണ് അവിടേയ്ക്കുള്ള സുബൈദയുടെ വരവ്. ശ്രീധരനെ വാരിയെടുത്ത്, ചേച്ചിമാരായ പതിനൊന്നുകാരി രമണിയെയും ആറുവയസ്സുകാരി ലീലയെയും കൂട്ടി സുബൈദ തെന്നാടന് വീട്ടിലേക്കു നടന്നു. അങ്ങനെ ചക്കി മരിച്ച ദിവസം സുബൈദയ്ക്കു മൂന്നു കുഞ്ഞുങ്ങള് കൂടി ജനിച്ചു; രമണി, ലീല, ശ്രീധരന്.\nഅബ്ദുല് അസീസ് ഹാജിയുടെയും സുബൈദയുടെയും നിലമ്പൂര് കാളികാവ് തെന്നാട് വീട്ടില് അങ്ങനെ3ആണ്‍മക്കളും പിന്നീട് ജനിച്ച ജോഷിന എന്ന കുഞ്ഞനിയത്തിയും ചേര്‍ന്ന്3പെണ്‍മക്കളും കളിച്ചു വളര്‍ന്നു. രാവിലെ മൂന്നു കുട്ടികള് മദ്രസയിലേക്കും മൂന്നുപേര് അമ്പലത്തിലേക്കും പോകും. കഴിഞ്ഞ ചൊവ്വാഴ്ച 64-ാം വയസില് സുബൈദ മരിച്ചപ്പോഴാണ് ഈ കഥ മുഴുവന് ലോകമറിയുന്നത്.\nഇക്കഴിഞ്ഞ ജൂണ് 17-ന് ശ്രീധരന് സുഹൃത്തുക്കള്‍ക്കായി മാത്രം ഫെയ്‌സ്ബുക്കില് ഇട്ട ഒരു പോസ്റ്റില് നിന്നായിരുന്നു അന്വേഷണങ്ങളുടെ തുടക്കം; 'എന്റെ ഉമ്മ അല്ലാഹുവിന്റെ വിളിക്ക് ഉത്തരം നല്‍കി. അവരുടെ കബറിടം വിശാലമാക്കിക്കൊടുക്കാന് പ്രാര്‍ഥിക്കണേ...' എന്നായിരുന്നു പോസ്റ്റ്. അത് കണ്ടവര്‍ക്കെല്ലാം , ശ്രീധരന് ഉമ്മയോ എന്നായി സംശയം. അമ്മയെന്നാണോ ഉദ്ദേശിച്ചത് എന്ന് ചിലര് തിരക്കി. എന്നാല് തൊപ്പിയിട്ടു നില്‍ക്കുന്ന ശ്രീധരന്റെ ഫോട്ടോ കണ്ടപ്പോള്, യഥാര്‍ഥപേര് ശ്രീധരന് എന്നു തന്നെയാണോ എന്ന് വേറെ ചിലര് അന്വേഷിച്ചു. പരിഹാസവും ട്രോളലും തുടങ്ങിയപ്പോള് ശ്രീധരന് അടുത്ത പോസ്റ്റിട്ടു. അതിങ്ങനെ ആയിരുന്നു:\n'ഞാനാരാണ് എന്ന സംശയം തീര്‍ക്കാനാണ് ഈ പോസ്റ്റ്. ഞാന് മലപ്പുറം ജില്ലയിലെ നിലമ്പൂരിനടുത്ത് കാളികാവിലാണ്. ഇപ്പോ ഒമാനില്. ഇന്നലെ എന്റെ ഉമ്മ മരിച്ചു എന്നു പോസ്റ്റിട്ടപ്പോള് ചിലര്‍ക്കൊരു സംശയം. തൊപ്പിയിട്ട ഫോട്ടോ കണ്ടപ്പോള് ഒരു മുസല്‍മാന് ശ്രീധരന് എന്നു പേരിടുമോ എന്ന് വേറെയൊരു സംശയം. എനിക്ക് ഒരു വയസ്സായപ്പോള് അമ്മ മരിച്ചതാ. രണ്ട് ചേച്ചിമാരും ഉണ്ട്. അച്ഛനും ഉണ്ടായിരുന്നു. അമ്മ മരിച്ച ദിവസം തന്നെ, ആ ഉമ്മയും ഉപ്പയും ഞങ്ങളെ കൊണ്ടുവന്ന് അവരുടെ വീട്ടില് താമസിപ്പിച്ചു. ഞങ്ങളെ മൂന്നുപേരെയും സ്വന്തം മക്കളെപ്പോലെ വിദ്യാഭ്യാസം തന്നു വളര്‍ത്തി. ചേച്ചിമാര്‍ക്ക് കല്യാണപ്രായമായതോടെ അവരെ കല്യാണം കഴിപ്പിച്ചുവിട്ടതും അവരാ. ഉപ്പാക്കും ഉമ്മാക്കും മക്കളില്ലാത്തോണ്ടല്ല ഞങ്ങളെ വളര്‍ത്തിയത്. അവര്‍ക്കും മൂന്നു മക്കളുണ്ട്. ചെറുപ്രായത്തിലേ ഞങ്ങളെ കിട്ടിയിട്ടും ഞങ്ങടെ ജാതി മാറ്റാന് ശ്രമിച്ചില്ല അവര്. പെറ്റമ്മയെക്കാള് വലുതല്ല പോറ്റമ്മ എന്നു പറയാറുണ്ടെങ്കിലും ഞങ്ങള്‍ക്ക് ഇവര് പോറ്റമ്മയല്ല, പെറ്റമ്മ തന്നെയാണ്....'\nഅബ്ദുല് അസീസ് ഹാജിക്കും സുബൈദയ്ക്കും ജനിച്ച കുട്ടികളില് മൂത്തവന് ഷാനവാസ്. ശ്രീധരനെ മാറോട് ചേര്‍ത്ത്, രമണിയെയും ലീലയെയും കൂട്ടി തന്റെ ഉമ്മ സുബൈദ കോലായിലേക്കു കയറിവരുന്ന ചിത്രം ഇപ്പോഴും ഷാനവാസിന്റെ മനസ്സിലുണ്ട്. അതിലും നല്ലൊരു ഫ്രെയിം പിന്നെയൊരിക്കലും കണ്ടിട്ടില്ലെന്ന് ഫൊട്ടോഗ്രഫറായ ഷാനവാസ് ഇപ്പോഴും പറയും. രണ്ടാമന് ജാഫറും ശ്രീധരനും സമപ്രായക്കാരായിരുന്നു. പഠനത്തിലും കറക്കത്തിലും ഉമ്മയുടെ പരിചരണത്തിലും അവര് ഇരട്ടകളായി.\nരമണിയും ലീലയും മണവാട്ടിമാരായി പടിയിറങ്ങുന്നത് തെന്നാടന് വീട്ടില്‍നിന്നാണ്. വരന്‍മാരെ കണ്ടുപിടിക്കാനും വിവാഹം നടത്താനും ഉപ്പയും ഉമ്മയും ഓടിനടന്നു. മമ്പാട് എംഇഎസ് കോളജിലെ പഠനം കഴിഞ്ഞ് പതുക്കെ പല പല ജോലികളിലേക്ക് കടന്നപ്പോള് ശ്രീധരന് 'വീട്ടുകാര്' വിവാഹാലോചന തുടങ്ങി. അപ്പോഴേക്കും5സെന്റ് സ്ഥലം ശ്രീധരന് വാങ്ങിയിരുന്നു. സ്ഥലം വാങ്ങിയതും കൂര പണിതതുമൊക്കെ അറിഞ്ഞപ്പോള് ഉപ്പയും ഉമ്മയും ആദ്യമായി മുഖം കറുപ്പിച്ചു. പിന്നീട് സ്വന്തം കാലില് നില്‍ക്കാറായ മകനെയും മരുമകളെയും അവര് പുതിയ വീട്ടില് കൊണ്ടാക്കി. ശ്രീധരനും ഭാര്യ തങ്കമ്മുവും അങ്ങനെ പുതിയ വീട്ടിലേക്കു മാറി. ഇപ്പോള് ശ്രീധരന് 46 വയസ്സ്. ഒമാനിലെ മുസഫയില് അല് ത്വയ്ബത് സൂപ്പര്‍മാര്‍ക്കറ്റില് ടെക്‌സ്റ്റെയില്‍സ് വിഭാഗത്തിലെ ജീവനക്കാരന്. പത്താംക്ലാസുകാരന് അന്‍ശ്യാം ആണ് മകന്.\nശ്രീധരന് ഗള്‍ഫിലേക്കു പോയതിനു പിന്നാലെയാണ് ഉമ്മയ്ക്ക് വൃക്കരോഗം ബാധിച്ചത്. ഉമ്മയെ നോക്കാന് ഗള്‍ഫിലെ സ്റ്റുഡിയോ പൂട്ടി, ഷാനവാസ് നാട്ടിലെത്തി. ചികിത്സയ്ക്കു പോകുമ്പോഴൊക്കെ സുബൈദ ഷാനവാസിനെ ഒരു കാര്യം ഓര്‍മിപ്പിക്കുമായിരുന്നു, 'ശ്രീധരന് അറിയണ്ട. അവന് അതൊക്കെ ഇട്ട് ഓടിവന്നാല് കഷ്ടപ്പാടാവും'. അതീവ ക്ഷീണാവസ്ഥയിലേക്കു പോയപ്പോഴാണ് ശ്രീധരന് അറിയുന്നത്. അവധിയപേക്ഷ പാസായി വരുമ്പോഴേക്കും മരണവാര്‍ത്തയെത്തി. മയ്യത്ത് കാണാന് വയ്യാത്തതിനാല് ശ്രീധരന് വന്നില്ല. ഉമ്മയ്ക്കായി വാങ്ങിവച്ച അത്തര്‍കുപ്പികളും മഫ്തയും നെഞ്ചോട് ചേര്‍ത്ത് മസ്‌കത്തിലെ മുറിയിലിരുന്ന് കരയുകയായിരുന്നു!\nഎല്ലാവരെയും മോനെ എന്ന് വിളിക്കുന്നതിന്റെ കാരണം പറഞ്ഞ് മോഹന്‍ലാല് (23 minutes ago)\nഈ പ്രവൃത്തികളെ ശക്തമായി അപലപിക്കുന്നു... നടന് നിവിന് പോളി (29 minutes ago)\nകോവിഡിനേയും രാഷ്ട്രീയ പ്രചാരണത്തിനുള്ള അവസരമായി ചിലര് ഉപയോഗിക്കുന്നുവെന്ന് മുഖ്യമന്ത്രി (34 minutes ago)\nഅധ്യാപകര് നല്‍കുന്ന നിര്‍ദേശങ്ങള് പാലിക്കാന് ദീപിക പരിശീലിക്കണമെന്ന് ടീച്ചര് (41 minutes ago)\nനാളെ എട്ട് ജില്ലകളിൽ പട പടായിടിച്ച് മലയാളി മനസുകൾ; സംസ്ഥാനത്തിന്റെ വിവിധ ഭാഗങ്ങളിലും ലക്ഷദ്വീപിലും ശക്തമായ മഴയാണ് കഴിഞ്ഞ മണിക്കൂറുകളിൽ ലഭിച്ചത് ; വരും ദിവസങ്ങളിലും കേരളത്തിൽ സമാന കാലാവസ്ഥ തുടരുമെന്ന് (47 minutes ago)\nആ...ആന.... നമ്മള് പറഞ്ഞ, പഠിച്ച , എഴുതിയ ആദ്യ വാക്കുകളില് ഒന്ന് .... (50 minutes ago)\nആരാധനാലയങ്ങള് തുറക്കുന്നതില് ധാരണയായി... ആരാധനാലയത്തില്‍പ്രവേശിക്കുന്നതിന് മുമ്ബ് കൈയും കാലും സോപ്പും വെള്ളവും ഉപയോഗിച്ച് കഴുകണം; ആരാധനാലയങ്ങളില് പ്രവേശിക്കുമ്‌ബോഴും മാസ്‌ക് നിര്‍ബന്ധമായും ധരിക്കണം (56 minutes ago)


മായ - സ്വപ്നംപോലെ - Amma Malayalam\nഅമ്മേ, മായ എന്നാല് എന്താണു്?\nഅമ്മ: ശാശ്വതമായ ശാന്തി തരാന് കഴിവില്ലാത്തതെന്തോ അതാണു മായ. ഇന്ദ്രിയങ്ങളെക്കൊണ്ടു ഗ്രഹിക്കുന്ന ഭൗതികവസ്തുക്കള്‍ക്കൊന്നും നമുക്കു ശാന്തി തരാന് കഴിയില്ല. അതില്‍നിന്നും ദുഃഖം മാത്രമേ കിട്ടൂ. സത്യത്തില് അവയെല്ലാം സ്വപ്നംപോലെ ഇല്ലാത്തതുമാണു്.\nഒരാളിനു പ്രതീക്ഷിക്കാതെ പെട്ടെന്നു ലോട്ടറി അടിച്ചു. ധാരാളം പണം കിട്ടി. അതുപയോഗിച്ചു് അയാള് ആ രാജ്യത്തിലെ സുന്ദരിയായ രാജകുമാരിയെ വിവാഹം കഴിച്ചു. പകുതി രാജ്യം സ്വന്തമാക്കി. ഒരു ദിവസം രാജകുമാരിയും അയാളും കൂടി കുതിരപ്പുറത്തു കൊട്ടാരത്തിനടുത്തുള്ള മലയുടെ മുകളിലൂടെ യാത്ര ചെയ്യുകയായിരുന്നു. പെട്ടെന്നു് ഒരു കാറ്റില്‍പ്പെട്ടു കുതിരയും യാത്രക്കാരും താഴെ വീണു. ആ വീഴ്ചയില് രാജകുമാരിയും കുതിരയും മരിച്ചു. ഒരു മരച്ചില്ലയില് പിടികിട്ടിയതുകൊണ്ടു് അയാള് രക്ഷപ്പെട്ടു. മരക്കൊമ്പില്‍നിന്നു ശ്രദ്ധിച്ചു താഴേക്കു ചാടി. താഴെയെത്തി വേഗം കണ്ണു തുറന്നു. അവിടെ വനമോ രാജകുമാരിയോ കുതിരയോ കൊട്ടാരമോ യാതൊന്നുമില്ല. സ്വന്തം കുടിലിന്‍റെ മണ്ണുമെഴുകിയ ചുമരും കൂരയും മാത്രം കാണാനുണ്ടു്. രണ്ടു ദിവസത്തെ പട്ടിണി മൂലം അയാള് ക്ഷീണിച്ചു കുടിലില് വന്നു കിടന്നതാണു്. തളര്‍ച്ച മൂലം പെട്ടെന്നു മയങ്ങി. ആ പകലുറക്കത്തില്‍ക്കണ്ട വെറും സ്വപ്നം മാത്രമായിരുന്നു താന് കണ്ടതെല്ലാം എന്നു് ഉണര്‍ന്നപ്പോള് അയാള്‍ക്കു ബോദ്ധ്യമായി. രാജ്യവും രാജകുമാരിയും നഷ്ടമായതില് യാതൊരു ദുഃഖവും തോന്നിയില്ല. കാരണം അതു വെറും സ്വപ്നം മാത്രമാണെന്നു് അയാള്‍ക്കറിയാം. പക്ഷേ, സ്വപ്നം കണ്ടുകൊണ്ടിരുന്നപ്പോള് തികച്ചും യാഥാര്‍ത്ഥ്യമായിരുന്നു. അതുപോലെ ഇന്നു നാം കണ്ടുകൊണ്ടിരിക്കുന്ന സ്വപ്നത്തില്‍നിന്നും ഉണര്‍ന്നാല് മാത്രമേ യാഥാര്‍ത്ഥ്യം എന്തെന്നറിയാന് കഴിയൂ.\nശ്മശാനത്തിനടുത്തു താമസിക്കുന്നവര്‍ക്കു് അവിടെ താമസിക്കാനോ അതുവഴി നടക്കാനോ യാതൊരു ഭയവുമില്ല. ശവം ദഹിപ്പിക്കുന്ന സ്ഥലം എന്നതില്‍ക്കവിഞ്ഞു് അവര് യാതൊന്നും ചിന്തിക്കുന്നില്ല. എന്നാല് ദൂരെനിന്നും വരുന്നവര്‍ക്കു് ആ വഴിയെ നടക്കാന്‍തന്നെ പേടിയാണു്. അവര്‍ക്കതു പിശാചിന്‍റെ വാസസ്ഥാനമാണു്. അതിലെ, രാത്രി ഒറ്റയ്ക്കു നടന്നു വരുമ്പോള് കാലൊന്നു തട്ടിയാല് മതി, എന്തിനു് ഒരു ഓല അനങ്ങുന്നതു കണ്ടാല് മതി ഭയന്നു വിറയ്ക്കും. എന്തുകണ്ടാലും അവര്‍ക്കതു പിശാചായിട്ടാണു കാണുന്നതു്. ഒരു തൂണു കണ്ടാല് മറുതയാണെന്നു തെറ്റിദ്ധരിച്ചു ഭ്രമിച്ചു ബോധംകെട്ടു വീഴും. ഇതുപോലെ ഇന്നു് ഓരോ വസ്തുവിലുമുള്ള തെറ്റായ ആരോപം മൂലം നാം നശിച്ചുകൊണ്ടിരിക്കുകയാണു്. പാമ്പുള്ള കാട്ടില്‍ക്കൂടി ഇരുട്ടത്തു നടന്നുപോകുമ്പോള് കാലില് ഒരു മുള്ളുകൊണ്ടാല് പാമ്പു കടിച്ചതാണെന്നു കരുതി ചിലര് വീണലറാറുണ്ടു്. പാമ്പു കടിച്ചാലുണ്ടാകുന്ന ലക്ഷണങ്ങളെല്ലാം നമുക്കവരില് കാണാനും സാധിക്കും. വിഷവൈദ്യന് വന്നു പാമ്പു കടിച്ചിട്ടില്ല എന്നു പറയുന്നതുവരെ അവര് വിഷബാധയേറ്റതുപോലെയാണു്. ഇങ്ങനെയുള്ള അനേകം പേരുടെ അനുഭവം അമ്മയ്ക്കറിയാം. ഇല്ലാത്തതിനെപ്പറ്റി ചിന്തിച്ചു തളരുന്നു. ശരി കാണാനുള്ള കഴിവില്ലാത്തതുകൊണ്ടു നമ്മുടെ ഇന്നത്തെ ജീവിതവും ഇതുപോലെ മാറിയിരിക്കുന്നു. അതുകൊണ്ടാണു ഭൗതികവസ്തുക്കളുമായി ബന്ധിക്കരുതെന്നു പറയുന്നതു്. അവയോടുള്ള ബന്ധം വന്നവര്‍ക്കെല്ലാം ദുഃഖം മാത്രമേ ഉണ്ടായിട്ടുള്ളൂ. അക്കാരണത്താലാണു് ഇതു മായയാണെന്നു പറയുന്നതു്. എന്നാല് എല്ലാറ്റിനെയും ചൈതന്യമായി ദര്‍ശിച്ചാല് ദുഃഖിക്കേണ്ടതില്ല. സുഖം മാത്രമേ ഉണ്ടാവുകയുള്ളൂ.\nPrevious Postബന്ധനങ്ങളില്‍നിന്നുള്ള മോചനമാണു മോക്ഷം\nNext Postപ്രപഞ്ചം മായ – മായയെ അറിഞ്ഞവര് ലോകത്തെ രക്ഷിക്കുന്നു


ഇനിയുള്ള ഒന്‍പതു നാളുകള് ഷാര്‍ജ മിന്നിത്തിളങ്ങും | Sharjah Light Festival to attract 250000 visitors - Malayalam Oneindia\n6 min ago കേരളത്തില് അഞ്ച് മണ്ഡലങ്ങളില് ഉപതിരഞ്ഞെടുപ്പ് ഒക്ടോബര് 21ന്; ഫല പ്രഖ്യാപനം 24ന്\n35 min ago മഹാരാഷ്ട്ര, ഹരിയാണ തിരഞ്ഞെടുപ്പ് പ്രഖ്യാപിച്ചു; ഒക്ടോബര് 21ന് ജനവിധി, കേരളത്തില്5മണ്ഡലങ്ങളില്\n35 min ago 'ഫ്രീ ദ നിപ്പിൾ'!!! അമേരിക്കയിൽ ആറിടങ്ങളിൽ ഇനി സ്ത്രീകൾക്ക് ടോപ്പ് ലെസ് ആയി നടക്കാം; നിയമപരമായി...\nഇനിയുള്ള ഒന്‍പതു നാളുകള് ഷാര്‍ജ മിന്നിത്തിളങ്ങും\nUpdated: Thu, Feb 4, 2016, 9:38 [IST]\nഷാര്‍ജ: എമിറേറ്റിനെ ദീപങ്ങള് കൊണ്ട് വിസ്മയിപ്പിക്കുന്ന ഷാര്‍ജ ലൈറ്റ് ഫെസ്റ്റിവലിന് വ്യാഴാഴ്ച തുടക്കമാകും. വിവിധ സര്‍ക്കാര് സ്ഥാപനങ്ങളും തെരഞ്ഞെടുക്കപ്പെട്ട ഏതാനും സ്ഥലങ്ങളും ഇനിയുള്ള ദിവസങ്ങളില് അലങ്കാര വിളക്കിന്റെ പ്രകാശത്തില് മിന്നിത്തിളങ്ങും.\nഷാര്‍ജ: ഇത് ആറാം തവണയാണ് ഷാര്‍ജ ലൈറ്റ് ഫെസ്റ്റിവല് സംഘടിപ്പിക്കുന്നത്. രാത്രി7മുതല് അര്‍ധരാത്രി വരെ റോഡുകളിലും വലിയ കെട്ടിടങ്ങളിലും പ്രകാശ വിസ്മയ കാഴ്ചകള് സന്ദര്‍ശകര്‍ക്ക് പുത്തന് അനുഭവം തീര്‍ക്കും.\nവിവിധ രാജ്യങ്ങളില് നിന്നുള്ള ലക്ഷക്കണക്കിന് സന്ദര്‍ശകരാണ് ഷാര്‍ജ ലൈറ്റ് ഫെസ്റ്റിവല് കാണാന് എത്തിച്ചേരുന്നത്. ഓരോ അരമണിക്കൂര് ഇടവിട്ടും പ്രകാശ കിരണങ്ങള് വിവിധ തരത്തിലുള്ള കാലാ രൂപങ്ങളും പ്രാചീന കലാ വിസ്മയങ്ങളും തീര്‍ക്കുന്ന കാഴ്ച എമിറേറ്റിന്റെ ഭംഗി വര്‍ദ്ദിപ്പിക്കും.\nഷാര്‍ജ മുനിസിപ്പാലിറ്റിയുടെ പ്രധാന ഓഫീസ് സ്ഥിതി ചെയ്യുന്ന കെട്ടിടമാണ് പ്രകാശോത്സവത്തിന്റെ മുഖ്യ ആകര്‍ഷണ കേന്ദ്രം. പരിപാടി 13 ന് സമാപിക്കും.\nsharjah uae nri light ഷാര്‍ജ യുഎഇ എന്‍ആര്‍ഐ\nSharjah Light Festival to attract 250000 visitors


After 40 minutes of silence at Jaya memorial, O Panneerselvam shatters Sasikala's peace | ജയലളിതയുടെ ആത്മാവ് പറഞ്ഞു... ഒപിഎസ് എല്ലാം വെളിപ്പെടുത്തി; ശശികലയുടെ കളികള് കേട്ട് ഞെട്ടിത്തരിച്ചു - Malayalam Oneindia\nജയലളിതയുടെ കാലത്തേത് പോലെ അണ്ണാഡിഎംകെയെ മാറ്റും, തമിഴ്‌നാട്ടില് തിരിച്ചുവരവ് ഉറപ്പിച്ച് ശശികല\n42 min ago ഭാരത് ബന്ദിനൊരുങ്ങി രാജ്യം, പിന്തുണയ്ക്കുന്നത് ഇവര്, അറിയാം നിയന്ത്രണങ്ങള്\nUpdated: Wed, Feb 8, 2017, 10:44 [IST]\nചെന്നൈ: തമിഴക രാഷ്ട്രീയത്തെ ഇളക്കി മറിക്കുന്നതായിരുന്നു മുഖ്യമന്ത്രി പനീര്‍ശെല്‍വത്തിന്റെ വെളിപ്പെടുത്തലുകള്. ജയലളിതയുടെ സ്മൃതിമണ്ഡപത്തില് ധ്യാനമിരുന്നതിന് ശേഷം ആയിരുന്നു പനീര്‍ശെല്‍വത്തിന്റെ ഞെട്ടിപ്പിക്കുന്ന വെളിപ്പെടുത്തലുകള്.\n'അമ്മയുടെ ആത്മാവ് തന്നോട് സംസാരിച്ചു' എന്നാണ് പനീര്‍ശെല്‍വം പറഞ്ഞത്. നാല്‍പത് മിനിട്ടാണ് ജയലളിതയെ അടക്കം ചെയ്ത സ്ഥലത്ത് പനീര്‍ശെല്‍വം ഇരുന്നത്.\nതന്നെക്കൊണ്ട് നിര്‍ബന്ധിച്ച് രാജിവപ്പിക്കുകയായിരുന്നു എന്നത് മാത്രമല്ല പനീര്‍ശെല്‍വം പറഞ്ഞത്. ഫെബ്രുവരി7ന് രാത്രി മറീന ബീച്ചില് തുടങ്ങിയ വെളിപ്പെടുത്തലുകള് ഇപ്പോഴും അവസാനിക്കുന്നില്ല.\n56 വയസ്, ഇത് മോഹന്‍ലാലിന്റെ ആരാധകര്‍ക്കും വീട്ടുകാര്‍ക്കും മാത്രം അറിയുന്ന കാര്യം, ഇതാ മേജര് രവിയ്‌ക്കൊപ്പം 85 വയസ് തികഞ്ഞ് ലാല്!\nതന്നെ നിര്‍ബന്ധിച്ച് രാജിവപ്പിക്കുകയായിരുന്നു എന്നാണ് പനീര്‍ശെല്‍വം വെളിപ്പെടുത്തിയിരിക്കുന്നത്. ശശികല പാര്‍ട്ടിയില് എങ്ങനെ അധികാരം കൈയ്യാളുന്നു എന്ന് വ്യക്തമാക്കുന്നതാണ് പനീര്‍ശെല്‍വത്തിന്റെ വെളിപ്പെടുത്തല്.\nഞായറാഴ്ച പോയസ് ഗാര്‍ഡനില് നടന്ന യോഗത്തെ കുറിച്ച് തനിക്ക് ഒരു മുന്‍ധാരണയും ഉണ്ടായിരുന്നില്ല. അവിടെ ചെന്നപ്പോള് ശശികലയും ബന്ധുക്കളും എംഎല്‍എമാരും മന്ത്രിമാരും ഒക്കെ ആണ് ഉണ്ടായിരുന്നത്.\nതാന് അറിയുക പോലും ചെയ്യാത്ത ഗോയത്തിലേക്ക് വിളിപ്പിച്ചത്. ചിന്നമ്മയുടെ അടുത്തെ ചെന്നപ്പോള് കൂടെയുള്ളവര് തന്റെ രാജി ആവശ്യപ്പെടുകയായിരുന്നു.\nചിന്നമ്മയെ മുഖ്യമന്ത്രിയാക്കാന് താന് രാജിവച്ചേ മതിയാകൂ എന്നാണത്രെ പനീര്‍ശെല്‍വത്തോടെ ശശികലയുടെ കൂടെയുള്ളവര് പറഞ്ഞത്. ഈ വിഷയത്തില് തനിക്കുള്ള എതിര്‍പ്പ് പനീര്‍ശെല്‍വം വ്യക്തമാക്കുകയും ചെയ്തിരുന്നു\nപാര്‍ട്ടി നേതാവും മുഖ്യമന്ത്രിയും ഒരാള് തന്നെ ആകുന്നതാണ് നല്ലത് എന്ന വാദമാണത്രെ ശശികലയുടെ കൂടെയുള്ളവര് ഉന്നയിച്ചത്. അതിന് വേണ്ടിയാണ് എംഎല്‍എമാരെ വിളിച്ച് ചേര്‍ത്തത്. മണിക്കൂറുകളോളം ഇക്കാര്യം തന്നെ ബോധ്യപ്പെടുത്താനുള്ള ശ്രമമാണ് പിന്നെ നടന്നതെന്നം പനീര്‍ശെല്‍വം വെളിപ്പെടുത്തി.\nതാന് ആഗ്രഹിക്കുക പോലും ചെയ്യാതിരുന്ന സമയത്താണ് തന്നെ നേതാവായി തിരഞ്ഞെടുത്തത്. എന്നിട്ട് ഇപ്പോള് ഇങ്ങനെ ചെയ്യുന്നത് നീതിയാണോ എന്ന് താന് ചോദിച്ചതായും പനീര്‍ശെല്‍വം വെളിപ്പെടുത്തിയിട്ടുണ്ട്.\nഇക്കാര്യങ്ങളെല്ലാം തുറന്ന് പറയാന് 'അമ്മയുടെ' ശവകൂടീരത്തിലേക്ക് പോകാന് പോലും ശശികലയും കൂട്ടരും തന്നെ വിട്ടില്ല എന്നാണ് പനീര്‍ശെല്‍വത്തിന്റെ വെളിപ്പെടുത്തല്. അച്ചടക്കത്തിന്റെ പേര് പറഞ്ഞായിരുന്നു ഇത്.\nതമിഴ് ജനതയും പാര്‍ട്ടി നേതാക്കളും എംഎല്‍എമാരും ആവശ്യപ്പെട്ടാല് താന് രാജി പിന്‍വലിക്കും എന്ന് വരെ പനീര്‍ശെല്‍വം പറഞ്ഞു. സംസ്ഥാനത്തെ സംരക്ഷിക്കുന്ന മുഖ്യമന്ത്രിയെ ആണ് വേണ്ടത്. അത് താന് തന്നെ ആവണം എന്നില്ലെന്നും പനീര്‍ശെല്‍വം പറഞ്ഞു.\nജയലളിത ഉണ്ടാക്കിയ പ്രതിച്ഛായ കാത്തു സൂക്ഷിക്കാന് പറ്റിയ ഒരാളായിരിക്കണം സര്‍ക്കാരിനെ നയിക്കേണ്ടത്. താന് ഒറ്റയ്‌ക്കേ ഉള്ളൂ എങ്കിലും അതിന് വേണ്ടി അവസാനം വരെ പോരാടും എന്നും പനീര്‍ശെല്‍വം പറഞ്ഞു.\nശവകുടീരത്തില് വച്ച് ജയലളിതയുടെ ആത്മാവ് തന്നോട് സംസാരിച്ചു എന്ന വൈകാരിക തുറുപ്പുചീട്ടിറക്കിയായിരുന്നു പനീര്‍ശെല്‍വം ഇക്കാര്യങ്ങളെല്ലാം പറഞ്ഞത് എന്നതാണ് ശ്രദ്ധേയമായ കാര്യം.\nആർകെ നഗറിൽ ഇന്ന് കലാശക്കൊട്ട്! പെരുമാറ്റ ചട്ടംലംഘിച്ചാൽ പണികിട്ടും, കോടതിയുടെ നിർദ്ദേശമിങ്ങനെ...\no panneerselvam sasikala jayalalithaa aiadmk chief minister tamil nadu ഒ പനീര് ശെല്‍വം ശശികല ജയലളിത എഐഎഡിഎംകെ മുഖ്യമന്ത്രി തമിഴ്നാട്\nAfter appearing to beawilling pawn in the hands of V K Sasikala ever since J Jayalalithaa's death on December , Tamil Nadu caretaker chief minister O Panneerselvam shocked everyone on Tuesday night, accusing Sasikala and senior party leaders of "forcing" him to resign as the chief minister.


Blackphone: A smartphone designed to stop spying eyes - Malayalam Gizbot\nഹാക്കര്‍മാരെ പേടിക്കണ്ട; വരുന്നു, സുരക്ഷിതത്വത്തിന്റെ പര്യായമായി ബ്ലാക് ഫോണ്\n| Published: Tuesday, January 21, 2014, 10:35 [IST]\nസ്മാര്‍ട്‌ഫോണ് ഉപയോഗിക്കുന്നവര് ഏറെ ഭയക്കുന്നത് ഹാക്കര്‍മാരെയാണ്. കൂടാതെ സര്‍ക്കാര് ഏജന്‍സികള് പോലും പലരുടെയും ഫോണ്‍കോളുകള് ചോര്‍ത്തുകയും രഹസ്യ വിവരങ്ങള് ശേഖരിക്കുകയും ചെയ്യുന്നുണ്ട്. അതുകൊണ്ടുതന്നെ വ്യക്തിപരമായ വിവരങ്ങള് ഫോണില് സുക്ഷിക്കുന്നത് ഏറെ അപകടകരവുമാണ്.\nഎന്നാല് ഇനി സര്‍ക്കര് ഏജന്‍സിയോ അല്ലെങ്കില് എത്ര വലിയ ഹാക്കര്‍മാരോ വിചാരിച്ചാലും വിവരങ്ങള് ചോര്‍ത്താന് കഴിയാത്ത ഒരു സ്മാര്‍ട്‌ഫോണ് വിപണിയില് എത്താന് പോകുന്നു. ബ്ലാക്‌ഫോണ് എന്നാണ് പേര്. അമേരിക്കന്- സ്പാനിഷ് കമ്പനികളായ സൈലന്റ് സര്‍ക്കിള്, ഗീക്‌ഫോണ് എന്നിവ സംയുക്തമായാണ് പുതിയ ഫോണ് അവതരിപ്പിക്കുന്നത്.\nസൈലന്റ് സര്‍ക്കിള് ആണ് ഇത്രയും സുരക്ഷിതമായ സാങ്കേതികത്വം ഫോണിന് ഒരുക്കിയിരിക്കുന്നത്. നേരത്തെ വീഡിയോ സന്ദേശങ്ങള് സംരക്ഷിക്കാന് സഹായിക്കുന്ന ആപ്ലിക്കേഷനുകള് സൈലന്റ് സര്‍ക്കിള് നിര്‍മിച്ചിട്ടുണ്ട്. ആന്‍ഡ്രോയ്ഡ് ഓപ്പറേറ്റിംഗ് സിസ്റ്റമാണ് ഫോണില് ഉപയോഗിക്കുക.\nഉയര്‍ന്ന ശ്രേണിയില് പെട്ട മൊബൈല് ഫോണുകള്‍ക്കുള്ള എല്ലാ പ്രത്യേകതകളും ബ്ലാക് ഫോണിലും ഉണ്ടാകുമെന്നാണ് നിര്‍മാതാക്കള് പറയുന്നത്. എന്നാല് ഫോണ് സന്ദേശങ്ങളോ ടെക്‌സ്റ്റ് മെസേജുകളോ ഇ മെയിലോ ഉള്‍പ്പെടെ ഫോണിലെ ഒരു വിവിരവും ആര്‍ക്കും ചോര്‍ത്താന് കഴിയില്ലെന്നും കമ്പനി അവകാശപ്പെടുന്നു.\nഅടുത്ത മാസം നടക്കുന്ന മൊബൈല് വേള്‍ഡ് കോണ്‍ഗ്രസില് ബ്ലാക്‌ഫോണ് അവതരിപ്പിക്കുമെന്നാണ് കരുതുന്നത്. വിലയോ മറ്റു വിവരങ്ങളോ നിലവില് ലഭ്യമായിട്ടില്ല.\nStory first published: Tuesday, January 21, 2014, 10:35 [IST]


ഗര്‍ഭിണികള് മൂത്രശങ്ക അവഗണിക്കരുത്, കിഡ്‌നി? | complications of kidney infection during pregnancy - Malayalam BoldSky\nഗര്‍ഭകാലത്ത് ആരോഗ്യത്തില് ഉണ്ടാവുന്ന ഓരോ മാറ്റവും പല തരത്തിലാണ് ഗര്‍ഭിണികളെ ബാധിക്കുന്നത്. ഗര്‍ഭകാലത്തെ ചെറിയ അണുബാധ പോലും പല തരത്തിലുള്ള ആരോഗ്യ പ്രശ്‌നങ്ങള്‍ക്ക് കാരണമാകുന്നു. ഗര്‍ഭകാലത്ത് മൂത്രമൊഴിക്കുന്നതിന്റെ അളവ് വളരെ കൂടുതലായിരിക്കും. എന്നാല് പലരും പല സന്ദര്‍ഭങ്ങളിലും മൂത്രം പിടിച്ച് വെക്കാന് നിര്‍ബന്ധിതരാവുന്നു.\nഅതുകൊണ്ട് തന്നെ ഇത് ഗുരുതരമായ ആരോഗ്യ പ്രശ്‌നങ്ങളിലേക്കാണ് വിരല് ചൂണ്ടുന്നത്. എന്തൊക്കെയാണ് ഇത്തരത്തില് ഗര്‍ഭകാലത്ത് കിഡ്‌നിയെ പ്രശ്‌നത്തിലാക്കുന്ന ഘടകങ്ങള് എന്ന് നോക്കാം. ഗര്‍ഭിണികളില് കിഡ്‌നി ഇന്‍ഫെക്ഷന് ഉണ്ടോ എന്നറിയാനുള്ള ലക്ഷണങ്ങള് താഴെ പറയുന്നവയാണ്. എന്തൊക്കെയാണവ എന്ന് നോക്കാം.\nസ്ഥിരമായ തലവേദനയാണ് പ്രധാന പ്രശ്‌നം. തലവേദന ഗര്‍ഭകാലത്ത് തുടര്‍ച്ചയായി നില്‍ക്കുന്നുണ്ടെങ്കില് അത് കിഡ്‌നി സംബന്ധമായ പ്രശ്‌നങ്ങള് നിങ്ങള്‍ക്കുണ്ട് എന്നതിന്റെ സൂചനയാണ്. എന്നാല് എല്ലാ തലവേദനകളും ഇതിന്റെ ലക്ഷണമാകണം എന്നില്ല.\nശോധന കുറവുള്ള അവസ്ഥ നിങ്ങളിലുണ്ടെങ്കില് അതും ശ്രദ്ധിക്കേണ്ടതാണ്. ഗര്‍ഭകാലത്ത് ഭക്ഷണം കൂടുതല് കഴിക്കേണ്ടത് അത്യാവശ്യമാണ്. കുഞ്ഞിന്റേയും അമ്മയുടേയും ആരോഗ്യത്തിനു വേണ്ടിയാണ് ഇത്. അതുപോലെ തന്നെയാണ് ശോധനയുണ്ടാവേണ്ടതും. എന്നാല് ശോധന കുറവാണെങ്കില് അത് ചിലപ്പോള് അണുബാധ കിഡ്‌നിയെ ബാധിച്ചിരിക്കാം എന്നതിന്റെ ലക്ഷണങ്ങളാണ്.\nഗര്‍ഭത്തിന്റെ പതിനാറാം ആഴ്ചകള്‍ക്ക് ശേഷം അതികഠിനമായ വയറു വേദന സ്ഥിരമായി അനുഭവപ്പെടുകയാണെങ്കില് അത് അല്‍പം ഗൗരവത്തോടെ എടുക്കേണ്ട സംഗതിയാണ്. കാരണം ഇത്തരം പ്രതിസന്ധികള്‍ക്ക് പരിഹാരം കാണാന് ഉടന് തന്നെ സമയം കളയാതെ ഡോക്ടറെ കാണാന് ശ്രദ്ധിക്കണം.\nപനിയും ശരീര താപനിലയും\nപനിയും ശരീരത്തിന്റെ താപനിലയും പെട്ടെന്ന് വര്‍ദ്ധിക്കുന്ന അവസ്ഥയാണ് നിങ്ങള്‍ക്കെങ്കില് അത് അല്‍പം ശ്രദ്ധിക്കേണ്ടതാണ്. മുന്‍കൂട്ടി യാതൊരു ലക്ഷണവും കാണിക്കാതെയുള്ള പനിയാണെങ്കില് അത് ഏതെങ്കിലും തരത്തിലുള്ള അണുബാധ ശരീരത്തില് ഉണ്ട് എന്നതിന്റെ സൂചനയാണ്.\nമൂത്രത്തില് കുമിളകള് കാണപ്പെടുന്നുണ്ടെങ്കില് ഒരിക്കലും ഡോക്ടറെ കാണാന് മടിക്കരുത്. ഇത് ഏതൊക്കെ തരത്തിലുള്ള ആരോഗ്യ പ്രശ്‌നങ്ങളാണ് ഉണ്ടാക്കുക എന്ന് പറയാന് സാധിക്കില്ല. അതുകൊണ്ട് തന്നെ കിഡ്‌നി സംബന്ധമായ എന്തെങ്കിലും തരത്തിലുള്ള പ്രശ്‌നങ്ങള് ഉണ്ടെങ്കില് അതിന്റെ ലക്ഷണങ്ങളില് മുന്നിലാണ് ഇത്.\nഛര്‍ദ്ദി ഗര്‍ഭാവസ്ഥയില് സാധാരണയുള്ള ഒരു കാര്യമാണ്. എന്നാല് പലപ്പോഴും ഛര്‍ദ്ദി കൂടുതലാവുമ്പോള് അതുണ്ടാക്കുന്ന പ്രശ്‌നങ്ങള് ചില്ലറയല്ല. കിഡ്‌നിയില് അണുബാധ ഏറ്റിട്ടുണ്ട് എ്ന്നതാണ് ഇതിന്റെ പ്രധാന ലക്ഷണം.\nമുകളില് പറഞ്ഞ ലക്ഷണങ്ങള് എല്ലാമുണ്ടായിട്ടും ചികിത്സിക്കാതിരുന്നാല് അത് വീണ്ടും അപകടകരമായ അവസ്ഥയിലേക്കാണ് നിങ്ങളെ എത്തിക്കുക. ഇത് ഗുരുതരമായ ആരോഗ്യ പ്രശ്‌നങ്ങള് അമ്മക്കും കുഞ്ഞിനും ഉണ്ടാക്കുന്നു.\nകിഡ്‌നി സംബന്ധമായ പ്രശ്‌നമാണ് എന്നറിഞ്ഞിട്ടും അതിനെ ചികിത്സിക്കാതിരുന്നാല് കിഡ്‌നി പ്രവര്‍ത്തനരഹിതമാവാന് ഇത് കാരണമാകുന്നു. ഉയര്‍ന്ന രക്തസമ്മര്‍ദ്ദവും ഇതിന്റെ ഫലമായി ഉണ്ടാവുന്നു.\nരക്തം വിഷമായി മാറുന്നു\nകിഡ്‌നിക്ക് രക്തത്തിനെ ശുദ്ധീകരിക്കാനുള്ള കഴിവ് നഷ്ടപ്പെടുന്നതോടെ രക്തത്തില് കൂടുതല് ടോക്‌സിന് രൂപപ്പെടുന്നു. ഇത് ഗര്‍ഭസ്ഥശിശുവിന്റെ ആരോഗ്യത്തേയും ദോഷകരമായി ബാധിക്കുന്നു.\nപലപ്പോഴും കിഡ്‌നി സംബന്ധമായി പ്രശ്‌നങ്ങള് ഉണ്ടാവുമ്പോള് അത് മാസം തികയാതെ അനാരോഗ്യകരമായ കുഞ്ഞിനെ പ്രസവിക്കാന് കാരണമാകുന്നു. കുഞ്ഞിന് തൂക്കം കുറയാനും മറ്റും ഇത് പലപ്പോഴും കാരണമാകുന്നു.\nഅബോര്‍ഷന് സാധ്യതയും തള്ളിക്കളയാനാവില്ല. കിഡ്‌നി ഇന്‍ഫെക്ഷന് അബോര്‍ഷന് കാരണമാകുന്നു എന്ന കാര്യത്തില് സംശയമില്ല.\nRead more about: kidney pregnancy health baby കുഞ്ഞ് ആരോഗ്യം കിഡ്‌നി ഗര്‍ഭിണി\ncomplications of kidney infection during pregnancy\nIf left untreated kidney infection during pregnancy may lead to serious health issues read on


ആദ്യ ദിവസം തന്നെ മികച്ച പ്രതികരണം നേടി 'ആദി',Aadhi film first day best responsekeralaonlinenews.com | Malayalam news, kerala news, onlinenews,\nആദ്യ ദിവസം തന്നെ മികച്ച പ്രതികരണം നേടി 'ആദി'\nPublished: Friday 26 January 2018 04:18:18 PM\nപ്രതീക്ഷകളൊന്നും തെറ്റിച്ചില്ല. പ്രണവ് മോഹന്‍ലാലിന്റെ ആദ്യ നായക ചിത്രമായ ആദിയ്ക്ക് ഗംഭീര സ്വീകരണമാണ് തിയേറ്ററില് ലഭിച്ചത്. ആദ്യ ഷോ കഴിഞ്ഞത് മുതല് മികച്ച പ്രതികരണങ്ങളാണ് പ്രേക്ഷകരില് നിന്നും ലഭിക്കുന്നത്. ഇനി അറിയേണ്ടത് ചിത്രത്തിന്റെ ഭാവിയാണ്. ആദി ആദ്യ ദിവസം ബോക്‌സോഫീസില് എത്ര നേടും എന്നാണ് ആരാധകര് ആകാംക്ഷയോടെ ഉറ്റുനോക്കുന്നത്. കേരളത്തില് ഇരുന്നൂറ് തിയേറ്ററുകളിലായി പ്രദര്‍ശനത്തിനെത്തിയ ചിത്രത്തിന് 1500 ഫസ്റ്റ് ഷോകളുണ്ടായിരുന്നു.\nആദി ആദ്യ ദിവസം ഒരു അഞ്ച് കോടിയ്ക്ക് മുകളിലെങ്കിലും കലക്ഷന് നേടും എന്നാണ് ആരാധകരുടെ പക്ഷം. കേരളത്തില് ചിത്രം നാല് കോടിയ്ക്കടുത്ത് ഫസ്റ്റ് ഡേ കലക്ഷന് നേടുമെന്ന് നിരൂപകര് പറയുന്നു. നിലവില് ഏറ്റവും കൂടുതല് ഫസ്റ്റ് ഡേ കലക്ഷന് നേടിയ ചിത്രം മമ്മൂട്ടിയുടെ മാസ്റ്റര് പീസാണ്. 5.11 കോടിയാണ് മാസ്റ്റര്‍പീസിന്റെ ആദ്യ ദിവസത്തെ കലക്ഷന്. പുലിമുരുകനും വില്ലനുമൊക്കെ സൃഷ്ടിച്ച കലക്ഷന് മമ്മൂട്ടി ദ ഗ്രേറ്റ് ഫാദര്, മാസ്റ്റര് പീസ് തുടങ്ങിയ ചിത്രങ്ങളിലൂടെ തിരുത്തിയെഴുതിയിരുന്നു.\nമമ്മൂട്ടിയെയും മോഹന്‍ലാലിനെയും കടത്തി വെട്ടിയില്ലെങ്കിലും ദുല്‍ഖര് സല്‍മാന് ഒപ്പമെത്താനെങ്കിലും പ്രണവിന് കഴിയണം. 3.72 കോടി ഫസ്റ്റ് ഡേ നേടിയ സോളോയും 3.45 കോടി നേടിയ സിഐഎ യുമായി ദുല്‍ഖര് ഉള്ളപ്പോള്, അതിനെ മറി കടക്കാന് പ്രണവിന് സാധിക്കുമോ?. ഏറെ നാളത്തെ കാത്തിരിപ്പുകള്‍ക്ക് ശേഷമാണ് പ്രണവ് മോഹന്‍ലാല് നായകനായി അഭിനയിക്കാം എന്ന് സമ്മതിച്ചത്.\nഅങ്ങനെ ജീത്തു ജോസഫിന്റെ സംവിധാത്തില് ആദിയില് അഭിനയിക്കാന് വന്നത്. ത്രില്ലര് ഗണത്തില് പെടുന്ന ചിത്രത്തിന് വേണ്ടി താരപുത്രന് നടത്തിയ മുന്നൊരുക്കങ്ങളൊക്കെ വാര്‍ത്തയായിരുന്നു. ദുല്‍ഖര് സല്‍മാന്, കാളിദാസ് ജയറാം, ഗോകുല് സുരേഷ് തുടങ്ങി, മറ്റൊരു താരപുത്രനും ലഭിക്കാത്ത സ്വീകരണമാണ് പ്രണവിന് മലയാള സിനിമയില് ലഭിച്ചത്. സിനിമാ ലോകം ഒന്നടങ്കം നടന്റെ ആദ്യ ചിത്രത്തിന് ആശംസ അറിയിച്ച് രംഗത്തെത്തിയിരുന്നു.\nRead more topics: Aadhi, film, response\nAadhi film first day the best response


FXHelix EA റിവ്യൂ - മികച്ച ഫോറെക്സ് ഇഎ ന്റെ | വിദഗ്ദ്ധ ഉപദേശകർ | എഫ് എക്സ് റോബോട്ടുകൾ\nHomeFX ഹൈലിക്സ് ഇഎFXHelix EA അവലോകനം\nമികച്ച വിദേശനാണ്യ EA'S | വിദഗ്ദ്ധൻ ഉപദേശകർ | എക്സ് റോബോട്ടുകൾ FX ഹൈലിക്സ് ഇഎ 1\nവില: $ 210 (1 ലൈസൻസ് സൗജന്യ അപ്ഡേറ്റുകൾ & പിന്തുണ)\nFX ഹൈലിക്സ് ഇഎ ഒരു ശക്തവും പൂർണ്ണമായും ഓട്ടോമേറ്റഡ് ആണ് എക്സ് വിദഗ്ദ്ധൻ ഉപദേഷ്ടാവ് അത് നിങ്ങളുടെ വരുമാനം വർദ്ധിപ്പിക്കുന്നതിന് രൂപകൽപ്പന ചെയ്‌തിരിക്കുന്നു. ഇന്നത്തെ വിപണിയിലെ ഏറ്റവും നൂതനവും സുസ്ഥിരവുമായ ഫോറെക്സ് ഇ‌എകളിൽ ഒന്നാണിത്. ഈ ട്രേഡിംഗ് സിസ്റ്റത്തിന്റെ പ്രകടനം നിങ്ങൾക്കായി ഒപ്റ്റിമൈസ് ചെയ്തിട്ടുണ്ടെന്ന് ഉറപ്പാക്കാൻ എഞ്ചിനീയർമാരുടെ ടീം നിരന്തരം നിരീക്ഷിച്ചുകൊണ്ടിരിക്കുന്നു.\nഏത് സമയ ഫ്രെയിമിലും ഏത് എഫ് എക്സ് ബ്രോക്കറേജിലും AUDUSD ജോഡിയുമായി പ്രവർത്തിക്കുന്നു\nദീർഘകാല ലാഭത്തിനായി ട്രേഡുകൾ തുറക്കുന്നതിനും അവസാനിപ്പിക്കുന്നതിനും പ്രത്യേക അൽ‌ഗോരിതം ഉപയോഗിക്കുന്നു\nഇന്ന് നിങ്ങൾക്ക് ഏറ്റവും നല്ല സമ്പ്രദായം മാത്രമല്ല, മികച്ച സംവിധാനവും. പുതിയ അപ്ഡേറ്റുകൾ തയാറായ ഉടൻ തന്നെ നിങ്ങൾക്ക് ലഭിക്കും. ഇത് ഉറപ്പാക്കും എഫ് എക്സ് ഹെലിക്സ് ഇ.ആർ. സമയം ശേഷം ശേഷം മികച്ച ഫലങ്ങൾ സമയം നൽകുന്നതിൽ സൂക്ഷിക്കുന്നു.\nദി ഫോറെക്സ് വിദഗ്ദ്ധൻ ഉപദേഷ്ടാവ് Metatrader4ട്രേഡിംഗ് പ്ലാറ്റ്ഫോമിന് പ്രവർത്തിക്കാൻ കഴിയും AUDUSD കറൻസി ജോഡി.\nഎഫ് എക്സ് ഹെലിക്സ് ഇ.ആർ. നിങ്ങൾ വിജയം കാണാൻ ആഗ്രഹിക്കുന്ന പ്രൊഫഷണൽ വ്യാപാരികൾ ഒരു വിദഗ്ധ സംഘം വികസിപ്പിച്ചെടുത്തത്!\nFXHelix EA - ഫോറെക്സ് ട്രേഡിംഗിൽ പരിചയമില്ലേ?\nഉപയോഗം ഉപയോഗിക്കുക FX ഹൈലിക്സ് ഇഎ സ്വർണവും നിങ്ങളുടെ നിക്ഷേപ തിരിക്കാൻ!\nഎഫ് എക്സ് ഹെലിക്സ് ഇ‌എ - എഫ് എക്സ് ട്രേഡിംഗ് റോബോട്ടുകളെക്കുറിച്ച് മുമ്പ് കേട്ടിട്ടില്ലേ?\nമഹാനമസ്കതയെ ലളിതം പണം എന്താണ് എഫ് എക്സ് ഹെലിക്സ് ഇ.ആർ. സമയമെല്ലാം. ഇത് ഒരു ഓട്ടോമേറ്റഡ് ഫോറെക്സ് തന്ത്രങ്ങളും പ്രോഗ്രാം അനലിറ്റിക്കൽ സിസ്റ്റം, സ്വസ്ഥമായി ഇരുന്ന് വേണ്ടൂ എക്സ് ട്രേഡിങ് റോബോട്ട് അതിന്റെ പൂവാണെന്ന് കാണാൻ അനുവദിക്കുന്നു ആണ്. പാരാമീറ്ററുകൾ, ചെതുമ്പൽ നിങ്ങളുടെ ഇടപാടുകളുടെ പരിധികൾ നിങ്ങൾ നൽകിയ ശേഷം, റോബോട്ട് മേൽ എടുത്തു നിങ്ങൾക്കു വേണ്ടി ഇടപാടിന്റെ എല്ലാ കൈകാര്യം. ഇത് മറ്റ് പ്രധാന കാര്യങ്ങളിൽ നിങ്ങളുടെ ഊർജ്ജങ്ങളും ഊന്നിപ്പറയുമ്പോൾ തന്നെ നിയന്ത്രണം അനുവദിക്കുന്നു.\nദി FX ഹൈലിക്സ് ഇഎ ഓപ്പറേഷണൽ 24 /5ഇരുഭാഗത്തും ലാഭകരവും എക്സ്ചേഞ്ച് അവസരങ്ങളും സ്ട്രൈക്കുകൾ തിരയുന്ന ലാഭവും പ്രതീക്ഷിക്കാം സന്ദർഭം. അങ്ങനെ നിങ്ങൾ അതു ഓഫാക്കുന്നില്ലെങ്കിൽ, ഒരൊറ്റ ബിസിനസ്സിൻറെ ഓപ്ഷൻ നഷ്ടമാകില്ല.\nഞങ്ങളെ മനുഷ്യരിൽനിന്നു വ്യത്യസ്തനായി എഫ് എക്സ് ഹെലിക്സ് ഇ.ആർ. വൈകാരിക അസ്ഥിരത ഒരനുഗ്രഹമായി ഒരു പൂർണ്ണമായും calculative പരിതസ്ഥിതിയിൽ മാത്രമേ പ്രവർത്തിക്കുകയുള്ളൂ. വിദഗ്ധ ഉപദേഷ്ടാവ് സാഹചര്യങ്ങളുടെ-മൊമെന്റ് തീരുമാനമെടുത്തില്ലെങ്കിൽ ചെയ്യും; വാസ്തവത്തിൽ അതു വസ്തുതകളും കണക്കുകളും സമാഹരിക്കാൻ ഭയം, ഭയം സമ്മർദ്ദം വഴിയിൽ വിടാം പോകുന്നു.\nഎഫ് എക്സ് ഹെലിക്സ് ഇഎ - ട്രേഡിംഗ് ലോജിക്, സജ്ജീകരണം, മറ്റ് ആവശ്യകതകൾ എന്നിവയെക്കുറിച്ച്\nഎഫ് എക്സ് ഹെലിക്സ് ഇ.ആർ. ചില മണിക്കൂർ ട്രേഡ്, മനസിലാക്കി അടുത്ത ദമ്പതികൾ മണിക്കൂർ അല്ലെങ്കിൽ ദിവസം വില ദിശ നിർണ്ണയിക്കുന്നു. ഈ വിദഗ്ധ ഉപദേഷ്ടാവ് നിങ്ങൾ വ്യക്തമാക്കിയ അപകട സമ്മോഹന ലാഭവും കച്ചവടം അനുവദിക്കുന്നു. ട്രേഡിങ്ങ് സിസ്റ്റം വലിയ ലാഭം നേട്ടം ഓരോ ദിവസവും ട്രേഡുകൾ തുറക്കുന്നു.\nഈ ഫോറെക്സ് ഇഎ ട്രേഡ് ചെയ്യുന്നു AUDUSD കറൻസി ജോഡി. 0.01 ചീട്ടിനൊപ്പം ട്രേഡ് ചെയ്യുന്നതിനായി കുറഞ്ഞ നിക്ഷേപം $ 240 (100% റിസ്ക്) ആണ്. ആവശ്യമെങ്കിൽ, ലോക്കൽ വലുപ്പങ്ങൾ ഇഷ്ടാനുസൃതമാക്കാനായി നിങ്ങൾ ഈ മൂല്യം ഉപയോഗിക്കേണ്ടതാണ്. പക്ഷെ ചീട്ടിന്റെ ഓട്ടോമാറ്റിക് കണക്കുകൂട്ടൽ, അതുപോലെ പരമാവധി റിസ്ക് ഉൾപ്പെടെയുള്ള ട്രേഡ് എക്സ്ചേഞ്ച് എക്സ്ചേഞ്ചുകൾ ഉപയോഗിക്കുമെന്ന് ഞങ്ങൾ ശുപാർശ ചെയ്യുന്നു. അത്തരം അപകടം വ്യാപിപ്പിക്കുന്നതിന്, നിങ്ങളുടെ നിക്ഷേപം $ 35 അല്ലെങ്കിൽ അതിൽ കൂടുതൽ ആയിരിക്കണം.\nFX ഹൈലിക്സ് ഇഎ ബ്രോക്കർ എക്സ്ചേഞ്ച് അഡൈ്വസർ ട്രേഡിങ്ങ് അനുവദിക്കുന്നിടത്തോളം കാലം ഏത് തരം എഫ് എക്സ് ബ്രോക്കറിനും അക്കൗണ്ടിനുമായി പൊരുത്തപ്പെടുന്നു. ഞങ്ങൾ സാധാരണയായി ഉപയോഗിക്കുന്ന ചില ബ്രോക്കർമാർ FXOpen, IC മാർക്കറ്റുകൾ, പെപ്പർസ്റ്റോൺ അല്ലെങ്കിൽ ഫോറെക്സ്എക്സ്എൻ‌യു‌എം‌സി.\nഎഫ് എക്സ് ഹെലിക്സ് ഇ.ആർ. അവിശ്വസനീയമായ വില, അതായത് മാത്രം $ 210 ന് തൽക്ഷണം ലഭ്യമാണ്. അതിനാൽ നിങ്ങളുടെ പകർപ്പ് പിടിച്ചെടുക്കാൻ കാത്തിരിക്കുക ചെയ്യരുത്!\nഔദ്യോഗിക എഫ്എക്സ്ഹെലീക്സ് ഇഎ വെബ്സൈറ്റ് സന്ദർശിക്കുക\nആരംഭ തീയതി: ജൂലൈ 4, 2018\nലൈവ് ബ്രോക്കർ: ഫ്ക്സൊപെന്\nആരംഭ തീയതി: ജൂൺ 18, 2019\nഎഫ് എക്സ് ഹെലിക്സ്\nഎഫ് എക്സ് ഹെലിക്സ് ഇ.ആർ.\nFX Helix ഇഎ റിവ്യൂ\nFX ഹെലിക്സ് വിദഗ്ധ ഉപദേഷ്ടാവ്\nഎഫ് എക്സ് ഹെലിക്സ് അവലോകനം\nFX ഹെലിക്സ് റോബോട്ട്\nഎഫ് എക്സ് ഹെലിക്സ് റോബോട്ട് അവലോകനം\nFX ഹൈലിക്സ് വിദഗ്ദ്ധനുള്ള ഉപദേശകൻ\nFX ഹൈലിക്സ് റിവ്യൂ\nFX ഹൈലിക്സ് റോബോറ്റ് റിവ്യൂ\nഎഫ്എക്സ് ഹെലിക്സ് ഇഎ - പുതിയ ഓപറേറ്റിങ്ങ് വിദഗ്ദ്ധ ഉപദേശകൻ പ്രകടനം ട്രേഡിംഗ് പെർഫോമൻസ് UPDATE: + 12.6% MONTHLY RETURN (യഥാർത്ഥ പണം അക്കൌണ്ട്!) പ്രിയ സഹ ഫോറെക്സ് വ്യാപാരി, NEWS! FXHelix EA - ഓട്ടോമേറ്റഡ് ട്രേഡിംഗിനായുള്ള മികച്ച ഫോറെക്സ് വിദഗ്ദ്ധ ഉപദേശകൻ ഇവിടെ കൂടുതൽ വിവരങ്ങളും ബോണസുകളും നേടുക: https://www.bestforexeas.com/fxhelix-ea-review/ എഫ്എക്സ് ഹെലിക്സ് ഇഎ ശക്തവും പൂർണ്ണമായും ഓട്ടോമേറ്റഡ് എഫ് എക്സ് വിദഗ്ദ്ധ ഉപദേശകനുമാണ് നിങ്ങളുടെ വരുമാനം. ഇന്ന് വിപണിയിലെ ഏറ്റവും സങ്കീർണ്ണവും സ്ഥിരതയുള്ള ഫോറെക്സ് ഇഎഎയുമാണ് ഇത്. എൻജിനീയർമാരുടെ ടീം ഈ ട്രേഡിങ്ങ് സിസ്റ്റം പ്രകടനം നിരീക്ഷിക്കുന്നു, അത് നിങ്ങൾക്കായി ഒപ്റ്റിമൈസ് ചെയ്തിട്ടുണ്ടെന്ന് ഉറപ്പുവരുത്തുക. ഈ ഫോറെക്സ് റോബോട്ടിനുണ്ട്... കൂടുതല് വായിക്കുക "


July 2021 - 2:22 am IST\nഗ്യാലക്സി എ90 ല് 6.7 ഇഞ്ച് സൂപ്പര് അമോലെഡ് ഡിസ്പ്ലേ, 48 മെഗാപിക്സല് ട്രിപ്പിള് ക്യാമറ സജ്ജീകരണം, 4,500 എംഎഎച്ച് ബാറ്ററി എന്നിവയും ഉണ്ട്. കൊറിയന് വിപണിയില് എത്തിയ ഫോണ് അധികം വൈകാതെ ഇന്ത്യന് വിപണിയിലേക്ക് എത്തും\nസാംസങ്ങിന്‍റെ ഗ്യാലക്സി എ90 എന്ന പേരിലുള്ള 5ജി ഫോണ്‍പുതിയ ഹാന്‍ഡ്സെറ്റ് വിപണിയിലെത്തി. ഗ്യാലക്സി എസീരീസിന് കീഴില് സ്നാപ്ഡ്രാഗണ് 855 എസ്ഒസി അവതരിപ്പിക്കുന്ന ആദ്യത്തെ ഹൈ എന്‍ഡ് മുന്‍നിര സ്മാര്‍ട് ഫോണാണ് ഗ്യാലക്സി എ90. ഗ്യാലക്സി എ90 ല് 6.7 ഇഞ്ച് സൂപ്പര് അമോലെഡ് ഡിസ്പ്ലേ, 48 മെഗാപിക്സല് ട്രിപ്പിള് ക്യാമറ സജ്ജീകരണം, 4,500 എംഎഎച്ച് ബാറ്ററി എന്നിവയും ഉണ്ട്. കൊറിയന് വിപണിയില് എത്തിയ ഫോണ് അധികം വൈകാതെ ഇന്ത്യന് വിപണിയിലേക്ക് എത്തും. ഇന്ത്യയിലെ ലോഞ്ച് വിശദാംശങ്ങള് പുറത്തുവിട്ടിട്ടില്ല. വിലയും ഇതുവരെ പ്രഖ്യാപിച്ചിട്ടില്ല.\nഗ്യാലക്സി എ90 യില് 6.7 ഇഞ്ച് എഫ്എച്ച്ഡി പ്ലസ് (2400ഃ1080) സൂപ്പര് അമോലെഡ് ഇന്‍ഫിനിറ്റിയു ഡിസ്പ്ലേയുണ്ട്. ഗ്യാലക്സി എ70 പോലെ സ്മാര്‍ട് ഫോണ് മുന്‍വശത്ത് വലിയ, എഡ്ജ്ടുഎഡ്ജ് വാട്ടര് ഡ്രോപ്പ് ഡിസ്പ്ലേ. ഗ്യാലക്സി എ90 യുടെ യുഎസ്പി 5ജി പിന്തുണയോടെയാണ് വരുന്നത്. സ്നാപ്ഡ്രാഗണ് എക്സ് 50 5ജി മോഡം ഉള്‍ക്കൊള്ളുന്ന സ്നാപ്ഡ്രാഗണ് 855 പ്രോസസറില് പ്രവര്‍ത്തിക്കുന്ന ഗ്യാലക്സി എ90 നേരത്തെ തന്നെ 5ജി സേവനങ്ങള് വിന്യസിച്ചിരിക്കുന്ന കൊറിയ പോലുള്ള വിപണികളില് നെറ്റ്വര്‍ക്ക് വേഗം വര്‍ധിപ്പിക്കും. ഗ്യാലക്സി എ 90യില്6ജിബി, 8 ജിബി റാം ഓപ്ഷനുകളില് 128 ജിബി ഇന്‍റേണല് സ്റ്റോറേജുണ്ട്.\nഗ്യാലക്സി എ 90 ല് 48 മെഗാപിക്സല് ട്രിപ്പിള് ക്യാമറ സജ്ജീകരണമുണ്ട്. 48 മെഗാപിക്സല് പ്രൈമറി സെന്‍സറിന് പുറമേ 8 മെഗാപിക്സല് അള്‍ട്രാ വൈഡ് ആംഗിള് ക്യാമറയും5മെഗാപിക്സല് ഡെപ്ത് സെന്‍സറും ഉണ്ട്. മുന്‍വശത്ത് ഗ്യാലക്സി എ90 ന് 32 മെഗാപിക്സല് സെല്‍ഫി ക്യാമറ ലഭിക്കും.


ഓര്‍മ്മകളുണര്‍ത്തി രതിനിര്‍വേദത്തിന്റെ പൂജ | Rathinirvedam, Swetha Menon, TK Rajiv Kumar, Director, Bharathan, Padmarajan, രതിനിര്‍വേദം, ടികെ രാജീവ് കുമാര്, ശ്വേത മേനോന്, ഭരതന്, പത്മരാജന് - Malayalam Filmibeat\n» ഓര്‍മ്മകളുണര്‍ത്തി രതിനിര്‍വേദത്തിന്റെ പൂജ\nഓര്‍മ്മകളുണര്‍ത്തി രതിനിര്‍വേദത്തിന്റെ പൂജ\nPublished: Monday, November 22, 2010, 14:13 [IST]\nഓര്‍മ്മകള് നിറഞ്ഞ വേദിയില് രതിനിര്‍വേദം റീമേക്കിന്റെ പൂജാ ചടങ്ങുകള് നടന്നു. സംവിധായകന് ടികെ രാജീവ് കുമാറാണ് ചിത്രം റീമേക്ക് ചെയ്യുന്നത്. ജയഭാരതിയും കൃഷ്ണചന്ദ്രനും അഭിനയിച്ച പഴയ രതിനിര്‍വേദത്തിന്റെ റീമേക്കില് ശ്വേത മേനോന് ആണ് നായികയാകുന്നത്.\nപഴയ ചിത്രത്തിലെ നായകന് കൃഷ്ണചന്ദ്രന് പൂജാ ചടങ്ങിന് എത്തിയിരുന്നു. ഭരതന്റെ ഭാര്യയും നടിയുമായ കെപിഎസി ലളിത, പത്മരാജന്റെ ഭാര്യ രാധാലക്ഷ്മി, പഴയ ചിത്രത്തിന്റെ നിര്‍മ്മാതാവ് ഹരിപോത്തന്റെ ഭാര്യരാജമ്മ എന്നിവര് ചേര്‍ന്നാണ് വിളക്കുകൊളുത്തിയത്.\nഭരതന്റെ മകനും നടനുമായ സിദ്ധാര്‍ത്ഥ്, പത്മരാജന്റെ മകന് അനന്തപത്മനാഭവന് എന്നിവരും തിരുവനന്തപുരത്ത് നടന്ന ചടങ്ങില് എത്തിയിരുന്നു.\nടികെ രാജീവ് കുമാറും പുതിയ ചിത്രത്തിന്റെ നിര്‍മ്മാതാവായ സുരേഷ് കുമാറും ഭരതനെയും പത്മരാജനെയും ഹരിപോത്തനെയും കുറിച്ചുള്ള ഓര്‍മ്മകള് പങ്കുവച്ചു.\nഇതൊരു വ്യത്യസ്ത ചിത്രമായിരിക്കുമെന്ന് തങ്ങള് പറയുന്നില്ലെന്നും പഴയ തിരക്കഥയില് വളരെ ചെറിയ മാറ്റങ്ങള് വരുത്തുകമാത്രമേ ചെയ്യുന്നുള്ളുവെന്നും രാജീവ് കുമാര് പറഞ്ഞു. മാത്രമല്ല പുതിയ ചിത്രത്തില് ശ്വേത അഭിനയിക്കുന്നുവെന്നതും ഒരു വ്യത്യസ്തതയാണ്.\nമുമ്പ് കൃഷ്ണചന്ദ്രന് ചെയ്ത റോള് പുതിയ ചിത്രത്തില് ആരു ചെയ്യുമെന്നകാര്യം തീരുമാനമായിട്ടില്ല. ജനുവരിയോടെ ചിത്രത്തിന്റെ ഷൂട്ടിങ് ആരംഭിക്കും.\nRead more about: actress ടികെ രാജീവ് കുമാര് ഭരതന് രതിനിര്‍വേദം ശ്വേത മേനോന് director rathinirvedam swetha menon tk rajiv kumar\nStory first published: Monday, November 22, 2010, 14:13 [IST]


ഹർജി 18-ന് പരിഗണിക്കും\nന്യൂഡൽഹി: നിർഭയ കേസിലെ പ്രതികളുടെ വധശിക്ഷ നടപ്പാക്കാൻ മരണവാറന്റ് പുറപ്പെടുവിക്കണമെന്ന് ആവശ്യപ്പെട്ടുള്ള ഹർജി ഡൽഹി കോടതി ഈമാസം 18-ന് പരിഗണിക്കും.\nനിർഭയയുടെ മാതാപിതാക്കളാണ് കുറ്റവാളികൾക്ക് എത്രയും പെട്ടെന്ന് വധശിക്ഷ നൽകണമെന്നാവശ്യപ്പെട്ട് കോടതിയെ സമീപിച്ചത്. നാല് പ്രതികളിൽ ഒരാളായ അക്ഷയ് കുമാർ സിങ് നൽകിയ പുനഃപരിശോധനാ ഹർജി സുപ്രീംകോടതി ഈമാസം 17-ന് പരിഗണിക്കുന്നുണ്ട്. ഇത് കണക്കിലെടുത്താണ് അഡീഷണൽ സെഷൻസ് ജഡ്ജി സതീഷ് കുമാർ അറോറ നിർഭയയുടെ അച്ഛനമ്മമാരുടെ ഹർജി മാറ്റിയത്. കേസിലെ മറ്റ് പ്രതികളായ മുകേഷ്, ഗുപ്ത, ശർമ എന്നിവരുടെ ഹർജികൾ സുപ്രീംകോടതി നേരത്തേ തള്ളിയിരുന്നു.\nകോടതിക്ക് മരണവാറന്റ് പുറപ്പെടുവിക്കുന്നതിന് തടസ്സമില്ലെന്ന് പ്രോസിക്യൂഷൻ വാദിച്ചു. ശിക്ഷ നടപ്പാക്കുന്നത് വൈകിപ്പിക്കാനുള്ള പ്രതിയുടെ തന്ത്രമാണ് പുനഃപരിശോധനാഹർജിയെന്ന് നിർഭയയുടെ മാതാപിതാക്കൾ കുറ്റപ്പെടുത്തി. വീഡിയോ കോൺഫറൻസിലൂടെ നാല് പ്രതികളുടെയും വിവരങ്ങൾ കോടതി പരിശോധിച്ചു.\nഅതിനിടെ, വധശിക്ഷ പുനഃപരിശോധിക്കണമെന്ന് ആവശ്യപ്പെട്ട് അക്ഷയ് കുമാർ നൽകിയ ഹർജി ചോദ്യംചെയ്ത് നിർഭയയുടെ അമ്മ സുപ്രീംകോടതിയെയും സമീപിച്ചു. ഹർജി പരിഗണിക്കുമ്പോൾ തന്റെ ഭാഗംകൂടി കേൾക്കണമെന്നും നിർഭയയുടെ അമ്മ ആവശ്യപ്പെട്ടു. നിർഭയയുടെ അമ്മയ്ക്കുവേണ്ടി ഹാജരായ അഭിഭാഷകൻ ഇക്കാര്യം വെള്ളിയാഴ്ച രാവിലെ ചീഫ് ജസ്റ്റിസ് എസ്.എ. ബോബ്‌ഡെയുടെ അധ്യക്ഷതയിലുള്ള ബെഞ്ചിന്റെ ശ്രദ്ധയിൽപ്പെടുത്തുകയായിരുന്നു.


ആ ഗോള് അങ്ങനെ ഒരു ചരിത്രമായി, ഒപ്പം വിവാദവും | Fifa World Cup 2018 VAR Goal Diego Costa Pepe\nആ ഗോള് അങ്ങനെ ഒരു ചരിത്രമായി, ഒപ്പം വിവാദവും\nവാര് അഥവാ വീഡിയോ അസിസ്റ്റന്റ് റഫറി സമ്പ്രദായത്തിലൂടെ ലോകകപ്പില് വിധി പറഞ്ഞ ആദ്യ ഗോളായിരുന്നു അത്.\nPublished: Jun 16, 2018, 01:37 AM IST\nഇരുപത്തിനാലാം മിനിറ്റില് പോര്‍ച്ചുഗീസ് പ്രതിരോധം പിളര്‍ത്തി വലയിലെത്തിയ ഡീ ഗോസ്റ്റയുടെ വെടിയുണ്ട സ്‌പെയിനിന് ഒരു വെറും സമനില സമ്മാനിക്കുക മാത്രമല്ല ചെയ്തത്. ലോകകപ്പ് ഫുട്‌ബോളില് ഒരു പുതു ചരിത്രം രചിക്കുക കൂടിയാണ്. വാര് അഥവാ വീഡിയോ അസിസ്റ്റന്റ് റഫറി സമ്പ്രദായത്തിലൂടെ ലോകകപ്പില് വിധി പറഞ്ഞ ആദ്യ ഗോളായിരുന്നു അത്.\nബോക്‌സില് നിന്ന് വെടിയുതിര്‍ക്കും മുന്‍പ് ഡീഗോ കോസ്റ്റ പോര്‍ച്ചുഗലിന്റെ പെപ്പെയെ മുട്ടുകൊണ്ട് മുഖത്തിടിച്ചു എന്നായിരുന്നു പരാതി. ഇതിനെ തുടര്‍ന്നാണ് റഫറി റൂയി പട്രീഷ്യോ വിധി പറയാന് വീഡിയോ അസിസ്റ്റന്റ് റഫറിക്ക് വിട്ടത്. ലോകകപ്പിന്റെ ചരിത്രത്തിലെ ആദ്യ റഫറല്. വാറിന്റെ വിധി ഡീഗോ കോസ്റ്റയ്ക്ക് അനുകൂലം. സ്‌പെയിന് പോര്‍ച്ചുഗലിന് ഒപ്പം (1-1).\nഎന്നാല്, വാറിന്റെ ഈ വിധിയെഴുത്ത് ആരാധകരില് പലരും അംഗീകരിച്ചിട്ടില്ല. ഇങ്ങനെയൊരു ഫൗള് കാണുന്നില്ലെങ്കില് ഇത്തരം സംവിധാനം കൊണ്ട് എന്തു കാര്യം എന്നാണ് പലരും ട്വിറ്ററില് ചോദിച്ചത്.\nഏറെക്കഴിഞ്ഞില്ല, ഒരു തീരുമാനത്തിന് കൂടി റഫറി പട്രീഷ്യോ വാറിനെ ആശ്രയിച്ചു. ഇസ്‌ക്കോയുടെ ഒരു ഇടിമിന്നല് ഷോട്ട് പോസ്റ്റിന് ഇടിച്ചു മടങ്ങിയ ഉടനെ സ്പാനിഷ് താരങ്ങള് റഫറിയുടെ അടുക്കലേയ്ക്ക് ഓടി ചെല്ലുകയായിരുന്നു. ഇക്കുറി പക്ഷേ ഗോള് അനുവദിച്ചില്ല.\nContent Highlights: Fifa World Cup 2018 VAR Goal Diego Costa Pepe


യൂറോകപ്പ് അടുത്ത തവണ കൂടുതൽ ആവേശകരമാകും: നിർണായക മാറ്റത്തിനൊരുങ്ങി യുവേഫ! | Galleries Review | Football News in Malayalam | Football Reviews in Malayalam | Sports News Malayalam\nവിജയകരമായി അവസാനിച്ച യൂറോകപ്പ് ടൂർണമെൻ്റ് അടുത്ത തവണ കൂടുതൽ ആവേശകരമാക്കാൻ സംഘാടകരായ യുവേഫ ഒരുങ്ങുന്നു. പങ്കെടുക്കുന്ന ടീമുകളുടെ എണ്ണം 32 ആയി ഉയർത്തി ടൂർണമെന്റ് വീണ്ടും വിപുലീകരിക്കാനാണ് യുവേഫ ഉദ്ദേശിക്കുന്നത്. ഈ ഒരു തീരുമാനത്തിലൂടെ ടൂർണമെൻ്റിന്റെ ജനപ്രീതി ഉയർത്താനും യുവേഫ ശ്രമിക്കുന്നു.\n2016 ലാണ് യൂറോകപ്പ് 16 ടീമുകളിൽ നിന്ന് 24 ടീമുകളിലേക്ക് ഉയർത്തിയത്. 2028 മുതൽ യോഗ്യതക്കായി മത്സരിക്കുന്ന 55 രാജ്യങ്ങളിൽ നിന്നും 32 രാജ്യങ്ങളെ ടൂർണമെന്റിൽ പങ്കെടുപ്പിക്കാനാണ് യുവേഫ ശ്രമിക്കുന്നത്. ഈ ഒരു കാര്യത്തെ പറ്റി ചർച്ചകൾ പുരോഗമിക്കുന്നതിനാൽ കൂടുതൽ കാര്യങ്ങൾ വെളിപ്പെടുത്താൻ അധികൃതർ തയ്യാറായില്ല.\nഎട്ട് ടീമുകളെ കൂടി അധികമായി പരിഗണിച്ചാൽ ടൂർണമെൻ്റ് കൂടുതൽ ആവേശകരമാകും എന്നാണ് സംഘാടകരുടെ കണക്ക് കൂട്ടൽ. നിലവിൽ 24 ടീമുകൾ മത്സരിക്കുന്ന ടൂർന്മെൻ്റ് വളരെ ആവേശകരമാണ്. ഇതിന് പുറമെ അടുത്ത വർഷം മുതൽ 8 ടീമുകൾ കൂടി എത്തുമ്പോൾ ആവേശവും ജനപ്രീതിയും വർദ്ധിക്കും എന്നത് തീർച്ച.\n1996 മുതൽ 2012 വരെ 16 ടീമുകളാണ് നാല് ഗ്രൂപ്പുകളിലായി യൂറോകപ്പിൽ ഏറ്റുമുട്ടിയത്. അതിൽ നിന്നും ആദ്യ രണ്ട് ടീമുകൾ ക്വാർട്ടർ ഫൈനലിലേക്ക് കടക്കും. പിന്നീട് കാലക്രമേണ ടീമുകളുടെ എണ്ണം വർദ്ധിച്ചു. ഇനി ടീമുകളുടെ എണ്ണം കൂടുമ്പോൾ മരണ ഗ്രൂപ്പുകളുടെ എണ്ണം കൂടാൻ സാധ്യത കുറവാണ്.\n32 ടീമുകളുള്ള യൂറോകപ്പിന് അതാണ് സംഘാടകർ കാണുന്ന മറ്റൊരു നേട്ടം. അത് വലിയ ടീമുകൾ തമ്മിൽ നോക്കൗട്ട് ഘട്ടങ്ങളിൽ മാത്രം ഏറ്റുമുട്ടാൻ കാരണമാകും. ഈ വർഷം യൂറോയിൽ സംഭവിച്ച പോലെ ടീമുകളുടെ എണ്ണം കൂടുമ്പോൾ വമ്പൻ ടീമുകൾ ആയ ഫ്രാൻസും ജർമ്മനിയും പോർച്ചുഗലും പോലെയുള്ള ടീമുകൾ ഒരുമിച്ച് ഒരു ഗ്രൂപ്പിൽ വരാൻ സാധ്യതയില്ല.\n2026 ലോകകപ്പ് മുതൽ 32 ൽ നിന്ന് 48 ആയി ടീമുകളെ ഉയർത്താനുള്ള ഫിഫയുടെ പാതയാണ് യുവേഫയും പിന്തുടരുന്നത്. ഫുട്ബോൾ ടൂർണ്ണമെൻ്റുകൾക്ക് ദിനംപ്രതി ജനപ്രീതി വർദ്ധിച്ചു വരുന്നതാണ് സംഘാടകരെ കൂടുതൽ ടീമുകളെ ഉൾപ്പെടുത്താൻ നിർബന്ധിതരാക്കുന്നത്.\nയൂറോപ്യൻ ചാമ്പ്യൻഷിപ്പ് വിപുലീകരിക്കുന്ന തീരുമാനം യുവേഫ എപ്പോൾ ആണ് ഔദ്യോഗികമായി കൈക്കൊള്ളുക എന്നത് വ്യക്തമല്ല. 1990 ലെ ലോകകപ്പിന് ആതിഥേയത്വം വഹിച്ച ഇറ്റലിയ്ക്കാണ് യൂറോ 2028 ന് ആതിഥേയത്വം വഹിക്കാനുള്ള സാധ്യത കാണുന്നത്. എന്നാൽ 24 ടീമുകളുള്ള ഒരു ഇവന്റിനെപ്പോലും നേരിടാൻ സ്റ്റേഡിയങ്ങൾക്ക് കാര്യമായ അറ്റകുറ്റ പണികൾ ആവശ്യമാണ്. മാത്രമല്ല മറ്റ് അത്യാവശ്യ കാര്യങ്ങളും ഇറ്റലി ഒരുക്കേണ്ടി വരും.\n2018 ലോകകപ്പിന് ആതിഥേയത്വം വഹിച്ച റഷ്യക്ക് ആതിഥേയത്വം വഹിക്കുന്നതിനേക്കാൾ വലിയ തുകയാണ് അടിസ്ഥാന സൗകര്യങ്ങൾ ഒരുക്കാൻ ചിലവയായത്. 2012 ലും 2016 ലും ടൂർണമെൻ്റ് നടത്താൻ കഴിയാതിരുന്ന തുർക്കിക്ക് മറ്റൊരു ബിഡ് ഉപയോഗിച്ച് വീണ്ടും ഒരു ദേശീയ ടൂർണമെൻ്റിന് ആതിഥേയത്വം വഹിക്കാൻ സാധിക്കും.


നിപയെ പ്രതിരോധിക്കാന് - Malayali Express\nനിപ വൈറസ് ബാധയെക്കുറിച്ച് വീണ്ടും സംശയമുയര്‍ന്നതോടെ ജാഗ്രത, മുന്‍കരുതല് നടപടികള് ശക്തമാക്കി. ജന്തു ജന്യരോഗമാണ് നിപ. വൈറസ് പ്രധാനമായും തലച്ചോറിനെയാണ് ബാധിക്കുന്നത്. പനി, ശക്തമായ തലവേദന, സ്ഥലകാല ബോധം നഷ്ടപ്പെടല്, അപസ്മാര ചേഷ്ടകള്, ചുമ, വയറുവേദന, മനംപുരട്ടല്, ഛര്‍ദ്ദി, ക്ഷീണം, കാഴ്ചമങ്ങല് തുടങ്ങിയവയാണ് പ്രാരംഭ ലക്ഷണങ്ങള്. തുടര്‍ന്ന് അഗാധമായ അബോധാവസ്ഥയിലേക്ക്(കോമാ) രോഗി വഴുതി വീഴും. രോഗം ഭേദമായതിനുശേഷവും മസ്തിഷ്‌കസംബന്ധമായ പ്രശ്‌നങ്ങള് ഉണ്ടാകാമെന്നതാണ് നിപ വൈറസ് പനിയുടെ മറ്റൊരു പ്രത്യേകത.\nരോഗം വന്നതിന് ശേഷമുള്ള ചികിത്സ അത്ര ഫലപ്രദമല്ല. പ്രതിരോധ പ്രവര്‍ത്തനങ്ങള്‍ക്കാണ് പ്രാധാന്യം നല്‍കേണ്ടത്. രോഗിയെ പരിചരിക്കുന്നവര് ശുശ്രൂഷയ്ക്കുശേഷം കൈകള് സോപ്പും, വെള്ളവും ഉപയോഗിച്ച് ഒരുമിനിറ്റോളം വൃത്തിയായി കഴുകണം. പരിചരിക്കുമ്ബോള് കൈയുറകളും, മാസ്‌കും, ഗൗണും ധരിക്കണം. കഴിയുന്നതും ഡിസ്‌പോസിബിള് ഉപകരണങ്ങള് ഉപയോഗിക്കണം.\nരോഗ ബാധിതര് ചുമയ്ക്കുമ്ബോഴും തുമ്മുമ്ബോഴും തൂവാല ഉപയോഗിച്ച് മൂക്കും വായും അടച്ചുപിടിക്കണം. പനിയുടെ ലക്ഷണങ്ങള് കണ്ടാല് പനിമരുന്നുകള് വാങ്ങി കഴിച്ച് സ്വയംചികിത്സയ്ക്ക് തയാറാകരുത്. രോഗിയുമായി ഒരു മീറ്റര് എങ്കിലും അകലം പാലിക്കുക.\nമൃഗങ്ങളുമായി സമ്ബര്‍ക്കത്തില് ഏര്‍പ്പെടേണ്ടിവരുമ്ബോള് ശരിയായ വ്യക്തിശുചിത്വം പാലിക്കണം. വവ്വാലിന്റെ വിസര്‍ജ്യങ്ങള് കലര്‍ന്ന് മലിനമായ പഴങ്ങള് ഭക്ഷിക്കരുത്. വവ്വാലുകള് ധാരാളമുള്ള സ്ഥലങ്ങളില് നിന്ന് തുറന്ന കലങ്ങളില് ശേഖരിക്കുന്ന കള്ള് ഒഴിവാക്കുക. വവ്വാലുകള് ഭക്ഷിച്ച ചാമ്ബങ്ങ, പേരയ്ക്ക, മാങ്ങ തുടങ്ങിയ കായ്ഫലങ്ങള് ഉപേക്ഷിക്കുക. രോഗിയുടെ ചികിത്സയ്ക്ക് ഉപയോഗിച്ച ഉപകരണങ്ങള്, രോഗിയുടെ വസ്ത്രം, വിരി എന്നിവയെല്ലാം സുരക്ഷിതമായി കൈകാര്യം ചെയ്യണം.\nRelated Topics:nipa virus


SUBAIR MURDER CASE: police taking evidence with the accused as part of investigation | കൊലക്കേസിൽ കുരിക്ക് മുറുകിയേക്കും: സുബൈർ വധക്കേസ്; പ്രതികളുമായി പൊലീസിന്റെ തെളിവെടുപ്പ് - Malayalam Oneindia\nപാലക്കാട്: പോപ്പുലർ ഫ്രണ്ട് പ്രവർത്തകൻ സുബൈർ കൊലപാതകത്തിൽ പ്രതികളുമായി പോലീസിന്റെ തെളിവെടുപ്പ് . ചോദ്യം ചെയ്യലിനും തെളിവെടുപ്പിനും വേണ്ടി മൂന്ന് ദിവസത്തേക്ക് പാലക്കാട് കോടതി പ്രതികളെ പോലീസ് കസ്റ്റഡിയിൽ വിട്ടിരുന്നു.\nകേസിൽ അറസ്റ്റിലായ3പ്രതികളുമായാണ് ഇന്ന് തെളിവെടുപ്പ്. കൊലപാതകത്തിൽ കൂടുതൽ പേർ ഉൾപ്പെടുന്നുണ്ടോ എന്ന് പോലീസിന്റെ ചോദ്യം ചെയ്യലിൽ നിന്ന് മാത്രമെ വ്യക്തമാകൂ.\nഅതേസമയം, സുബൈറിനെ കൊലപാതകത്തിൽ നേരിട്ട് പങ്കെടുത്ത മൂന്ന് പേർ പൊലീസിന്റെ പിടിയിൽ ആയിരുന്നു. എലപ്പുള്ളി പാറ കള്ളിമുള്ളി പാറുക്കുട്ടി നിവാസില് രമേശ് (42), മേനോന്‍പാറ കരിമണ്ണ് എടുപ്പുകുളം ആറുമുഖന് (ആറു-27), കല്ലേപ്പുള്ളി ആലമ്പള്ളം കുറുപ്പത്ത് വീട്ടില് ശരവണന് (33) എന്നിവരാണ് പൊലീസ് പിടിയിൽ ആയത്.\nചിറ്റൂര് ജയിലില് റിമാന്‍ഡില് കഴിയുകയായിരുന്നു പ്രതികൾ. ഇവരെയാണ് തെളിവെടുപ്പിനായി പോലീസ് കസ്റ്റഡിയില് വാങ്ങിയത്. ഏപ്രിൽ 19 ആയിരുന്നു മൂന്ന് പേരും അറസ്റ്റിലായത്. തുടർന്ന് 20-ന് കോടതിയില് ഹാജരാക്കിയ പ്രതികളെ മേയ് നാലുവരെ റിമാന്‍ഡ് ചെയ്തിരുന്നു. തിരിച്ചറിയില് പരേഡ് നടത്തേണ്ടതിനാല് പ്രതികളെ മുഖം മറച്ചാണ് തെളിവെടുപ്പുകളില് ഹാജരാക്കിയിരുന്നത്. ആയുധം കണ്ടെടുക്കുന്നതിലേക്കാണ് പ്രധാനമായും തെളിവെടുപ്പ് നടത്തുന്നത്. ചിറ്റൂര് സബ് ജയിലിലെ പ്രത്യേക സെല്ലിൽ ആയിരുന്നു സുബൈർ കൊലക്കേസിലെ പ്രതികളെ പാര്‍പ്പിച്ചത്.\nഅതേസമയം, ഇന്നലെ3പ്രതികളെയും തിരിച്ചറിയല് പരേഡില് പങ്കെടുപ്പിച്ചിരുന്നു. കൊല്ലപ്പെട്ട സുബൈറിന്റെ പിതാവ് അബൂബക്കര് ഉൾപ്പെടെയുളള ദൃക്സാക്ഷികള് പിടിയിൽ ആയ പ്രതികളെ തിരിച്ചറിഞ്ഞിട്ടുണ്ട്. ഇതോടെയാണ് പോലീസ് കസ്റ്റഡി അപേക്ഷ നല്‍കിയത്. നിലവിൽ മൂന്നു ദിവസത്തേക്കാണ് കോടതി പ്രതികളെ പോലീസ് കസ്റ്റഡിയില് നല്‍കിയത്. ഡി വൈ എസ് പി എസ്. ഷംസുദീന് ഇക്കാര്യം വ്യക്തമാക്കി.\nഅതേസമയം, പാലക്കാട് എലപ്പുള്ളിയിലാണ് സംഭവം നടന്നത്. 47 - കാരനായ പോപ്പുലർ ഫ്രണ്ട് പ്രവർത്തകൻ സുബൈറാണ് കൊല്ലപ്പെട്ടത്. സുബൈറും പിതാവും പള്ളിയിൽ നിന്ന് നിസ്കരിച്ച് പുറത്തേക്ക് മടങ്ങിയിരുന്നു. ഇതിന് പിന്നാലെ ആണ് ഇരുവർക്കും നേരെ അക്രമം ഉണ്ടായത്. പിതാവിനൊപ്പം ബൈക്കിൽ യാത്ര ചെയ്യുകയായിരുന്നു സുബൈർ. കാറിൽ വന്ന ഒരു സംഘം ആണ് ഇരുവരെയും അക്രമിച്ചത്. ഇവരെ അക്രമി സംഘം ഇടിച്ച് വീഴ്ത്തുകയായിരുന്നു. തുടർന്ന് നടന്ന സംഘർഷങ്ങൾക്കൊടുവിൽ സുബൈറിനെ വെട്ടിക്കൊലപ്പെടുത്തി.\nസാരിയുടെ ആരാധിക അനുശ്രീ: അപ്പോൾ ആരാധകർ ഈ ലുക്കിൽ ലൈക്ക് അടിക്കില്ലേ?; നല്ല കിടിലൻ ചിത്രങ്ങൾ\nരണ്ട് കാറിൽ ആയിരുന്നു അക്രമി സംഘം എത്തിയത്. അക്രമത്തിൽ സുബൈറിന്റെ പിതാവിന് ബൈക്കിൽ നിന്ന് വീണ് പരുക്ക് പറ്റി. അക്രമത്തിൽ സുബൈറിന് സാരമായ പരിക്കുകൾ പറ്റി. നിരവധി തവണ സുബൈറിനെ അക്രമികൾ വെട്ടിയതായാണ് റിപ്പോർട്ട്. ശരീരത്തിൽ വെട്ടേറ്റ പാടുകൾ ഉണ്ട്. സംഭവത്തിന് പിന്നാലെ ഇദ്ദേഹത്തെ പാലക്കാട് ജില്ലാ ആശുപത്രിയിലേക്ക് കൊണ്ടു പോയിരുന്നു. എന്നാൽ, ജീവൻ രക്ഷിക്കാൻ സാധിച്ചിരുന്നില്ല.\nഅതേസമയം, സുബൈര് കൊലപാതക കേസിൽ ഉന്നതതല ഗൂഢാലോചന നടന്നിട്ടുണ്ടോ എന്നത് സംബന്ധിച്ച് കൂടുതല് അന്വേഷണം നടത്തുകയാണ് പൊലീസ്. പ്രതികളെ പോലീസ് കസ്റ്റഡിയില് വാങ്ങിയ ശേഷം ഈ വിഷയത്തിൽ അന്വേഷണം ഉണ്ടാകുമെന്ന് എ.ഡി.ജി.പി. വിജയ് സാഖറെയും പറഞ്ഞിരുന്നു. എന്നാൽ, സുബൈര് വധക്കേസില് ആരോപണം ഉന്നയിച്ച് എസ് ഡി പി ഐ പോപ്പുലര് ഫ്രണ്ട് ഭാരവാഹികള് രംഗത്ത് വന്നിരുന്നു. ആര് എസ് എസ്. പ്രവര്‍ത്തകരായ മൂന്ന് പേരെ മാത്രം പ്രതികളാക്കി പൊലീസ് കേസ് അവസാനിപ്പിക്കാന് ശ്രമിക്കുന്നു എന്നായിരുന്നു എസ് ഡി പി ഐ. - പോപ്പുലര് ഫ്രണ്ട് ഭാരവാഹികളുടെ ആരോപണം.\nkerala news of kerala current kerala news about kerala malayalam news popular front murder palakkad palakkad district police പാലക്കാട് കൊലപാതകം കേരള പൊലീസ്\nSUBAIR MURDER CASE: police taking evidence with the accused as part of investigation


ബോസ് മടങ്ങി വരുന്നു...; വാരിസ് ഫസ്റ്റ്‌ലുക്ക് വൈറൽ\nവിജയ് നായകനാകുന്ന പുതിയ ചിത്രം വാരിസിന്റെ ഫസ്റ്റ്‌ലുക്ക് പോസ്റ്റര് പുറത്ത്. വിജയ് തന്നെയാണ് ട്വിറ്ററിലൂടെ ചിത്രം പങ്കുവച്ചിരിക്കുന്നത്. വംശി പൈടിപ്പള്ളിയാണ് ചിത്രം സംവിധാനം ചെയ്യുന്നത്. ബോസ് തിരികെ വരുന്നു എന്ന ടാഗ്ലൈനും ഒപ്പമുണ്ട്. താരത്തിന്റെ 66–ാമത്തെ ചിത്രമാണിത്. രശ്മിക മന്ദാനയാണ് ചിത്രത്തിൽ നായികയായി എത്തുന്നത്. ശ്രീ വെങ്കടേശ്വര ക്രീയേഷന്‍സിന്റെ ബാനറില് ദില് രാജുവാണ് സിനിമ നിർമ്മിക്കുന്നത്.വിജയ്ക്കൊപ്പം പ്രകാശ് രാജും ചിത്രത്തില് പ്രധാന കഥാപാത്രത്തെ അവതരിപ്പിക്കുന്നുണ്ട്. ചിത്രത്തിന് സംഗീതം ഒരുക്കിയിരിക്കുന്നത് തമനാണ്.\nശരവണ സ്റ്റോഴ്‌സ് ഉടമ ലെജന്‍ഡ് ശരവണന് നായകനാകുന്നു\nചെന്നൈ ആസ്ഥാനമായി പ്രവർത്തിക്കുന്ന ശരവണ സ്റ്റോഴ്‌സിന്റെ ഉടമ ശരവണന് സിനിമയില് അരങ്ങേറ്റം കുറിയ്ക്കുന്നു. ചെന്നൈ എ.വി.എം സ്റ്റുഡിയോയില് ചിത്രത്തിന്റെ പൂജ നടന്നു. ശരവണന് തന്നെയാണ് ചിത്രം നിര്‍മിക്കുന്നത്.\nഅജിത്തിന്റെ നായികയാകാൻ മഞ്ജു വാര്യര്?\nഎകെ 61 എന്നാണ് ചിത്രത്തിന് താത്കാലിക നാമം നല്‍കിയിരിക്കുന്നത്. ഇപ്പോളിതാ, സിനിമയുടെ സെറ്റില് മഞ്ജു വാര്യര് ജോയിന് ചെയ്തു എന്ന വാര്‍ത്തയാണ് പുറത്ത് വരുന്നത്.\nവിജയകാന്തിന്റെ വിരലുകള് മുറിച്ചുമാറ്റി\nകടുത്ത പ്രമേഹത്തെ തുടർന്ന് നടനും രാഷ്ട്രീയ നേതാവുമായ വിജയകാന്തിൻ്റെ കാൽ വിരലുകൾ ശസ്ത്രക്രിയയിലൂടെ നീക്കം ചെയ്തു.\nവിശന്നാൽ എൻറെ കണ്മണി അവൾ അല്ലാതെ ആകും; വിഘ്നേഷ് പങ്കുവച്ച വീഡിയോ വൈറൽ\nഇപ്പോഴിതാ രസകരമായ ഒരു വീഡിയോ ഷെയർ ചെയ്തിരിക്കുകയാണ് വിഘ്നേഷ് ശിവൻ. ഭക്ഷണത്തിനായി കാത്തിരിക്കുന്ന നയൻതാരയുടെ ഒരു ചിത്രം വെച്ചാണ് താരം റീൽ ഉണ്ടാക്കിയിരിക്കുന്നത്


Category: ഈ മാസത്തെ ആകാശം – Page3– LUCA\nCategory: ഈ മാസത്തെ ആകാശം\n2019 ആഗസ്റ്റിലെ ആകാശം\nAugust 8, 2019 September 10, 2019 1 min read\nവിശേഷപ്പെട്ട ആകാശക്കാഴ്ചകളാണ് ആഗസ്റ്റുമാസത്തിൽ നമുക്കായി കാത്തിരിക്കുന്നത്. പൂത്തുലഞ്ഞു നിൽക്കുന്ന ആകാശഗംഗ, വൃശ്ചികം നക്ഷത്രരാശി, വ്യാഴം, ശനി എന്നീ ഗ്രഹങ്ങൾ, ചിത്ര, ചോതി തുടങ്ങിയ നക്ഷത്രങ്ങൾ, തിരുവോണം, അനിഴം, തൃക്കേട്ട, തിരുവോണം തുടങ്ങിയ ചാന്ദ്രഹണങ്ങൾ എന്നിവയെയെല്ലാം ഈ മാസം അനായാസമായി തിരിച്ചറിയാം. പെഴ്സീയഡ് ഉൽക്കാ വർഷം ഈ മാസത്തിലാണ് കാണുക.\nDecember 1, 2018 December 1, 2018 1 min read\nവാനനിരീക്ഷണത്തിന് എന്തുകൊണ്ടും നല്ല മാസമാണ് ഡിസംബര്. ഏതൊരാള്‍ക്കും പ്രയാസംകൂടാതെ തിരിച്ചറിയാൻ കഴിയുന്ന, നക്ഷത്രസമൂഹങ്ങളില് പ്രധാനിയായ വേട്ടക്കാരന് ഈ മാസം മുതല് സന്ധ്യയ്ക്ക് കിഴക്കൻ ചക്രവാളത്തിൽ പ്രത്യക്ഷപ്പെട്ട് തുടങ്ങും. അതിശോഭയോടെ ചൊവ്വ ഗ്രഹം തലയ്ക്കുമുകളില് ദൃശ്യമാകും.\nNovember 8, 2018 November 8, 2018 1 min read\nഖഗോളത്തിലൂടെ സൂര്യൻ സഞ്ചരിക്കുന്നതായി കാണപ്പെടുന്ന പാതയാണ് ക്രാന്തി പഥം (ecliptic). ക്രാന്തി പഥത്തിനിരുവശത്തുമായി 18 ഡിഗ്രി വീതിയിൽ ഭൂമിക്കു ചുറ്റുമുള്ള വൃത്തമാണ് രാശിചക്രം. രാശിചക്രത്തിലെ നക്ഷങ്ങളെ 12


ഇസ്രായേലിന്റെ ബോംബിങ്ങില് മൂന്ന് കുട്ടികള് കൊല്ലപ്പെട്ടു | islamonlive\nHome/News/World Wide/Palestine/ഇസ്രായേലിന്റെ ബോംബിങ്ങില് മൂന്ന് കുട്ടികള് കൊല്ലപ്പെട്ടു\nഗസ്സ സിറ്റി: ഗസ്സ മുനമ്പില് വീണ്ടും ഇസ്രായേലിന്റെ ബോംബാക്രമണം. ഞായറാഴ്ച നടന്ന വ്യോമാക്രമണത്തില് മൂന്ന് കൂട്ടികളാണ് കൊല്ലപ്പെട്ടത്. 13 വയസ്സിനും 14 വയസ്സിനും ഇടയിലുള്ളവരാണ് കുട്ടികള്. ഗസ്സ ആരോഗ്യ വിഭാഗം വക്താവ് അഷ്‌റഫ് അല് ഖിദ്‌റയാണ് കൊല്ലപ്പെട്ട കുട്ടികളുടെ പേരുവിവരങ്ങള് പുറത്തുവിട്ടത്.\nകൊല്ലപ്പെട്ട കുട്ടികളുടെ മൃതദേഹങ്ങള് ആശുപത്രിയിലേക്ക് കൊണ്ടുപോകുന്നതിനിടെ ആംബുലന്‍സിനു നേരെയും ഇസ്രായേല് സൈന്യത്തിന്റെ വെടിവെപ്പുണ്ടായി. തെക്കന് ഗസ്സ മുനമ്പിലെ ഇസ്രായേല്-ഗസ്സ അതിര്‍ത്തിക്കു സമീപത്തു വച്ചാണ് മൂന്നു കുട്ടികളും കൊല്ലപ്പെട്ടത്. കഴിഞ്ഞ ഏഴു മാസത്തിനിടെ നടന്ന ഇസ്രായേലിന്റെ ആക്രമണങ്ങളില് 216 ഫലസ്തീനികളാണ് കൊല്ലപ്പെട്ടത്. എന്നാല്, ഒരു ഇസ്രായേല് സൈനികന് മാത്രമാണ് മറുഭാഗത്ത് കൊല്ലപ്പെട്ടത്.\nശനിയാഴ്ച്ച മാത്രം ഗസ്സയിലേക്ക് ഇസ്രായേല് 30ഓളം റോക്കറ്റുകള് തൊടുത്തു വിട്ടിരുന്നു. ഇതില് അഞ്ചു ഫലസ്തീനികള് കൊല്ലപ്പെട്ടിരുന്നു.\nഗസ്സ മുനമ്പിലെ 12ഓളം മേഖലകളിലാണ് ശനിയാഴ്ച പുലര്‍ച്ചെ ഇസ്രായേല് ആക്രമണം നടത്തിയിരുന്നത്. അത്യാധുനിക രീതിയിലുള്ള പോര് വിമാനങ്ങള് ഉപയേഗിച്ചാണ് ഇസ്രായേല് ആക്രമണം നടത്തുന്നത്. ശനിയാഴ്ച പുലര്‍ച്ചെ മുതല് ഇസ്രയേല് റെയ്ഡുകള് ആരംഭിച്ചിരുന്നു.\nസൗദി ശൂറാ കൗണ്‍സിലും പണ്ഡിതവേദിയും പുനക്രമീകരിക്കാന് ഉത്തരവ്\nറോഹിങ്ക്യകളെ മര്‍ദിക്കുന്ന വീഡിയോ; പോലീസുകാരെ അറസ്റ്റ് ചെയ്തെന്ന് മ്യാന്‍മര്


വിശ്വമാനവികം 1: April 2014\nഇന്ത്യൻ ജനാധിപത്യത്തിന്റെ പാഠഭേദങ്ങൾ\n(തരംഗിണി ഓൺലെയിൻ മാസികയിൽ എഴുതിയത്)\nനമ്മുടെ രാജ്യം ഒരു പൊതുതെരഞ്ഞെടുപ്പിനെ അഭിമുഖീകരിക്കുന്ന ഒരു ഘട്ടത്തിലാണ് ഈ കുറിപ്പെഴുതുന്നത്. കേരളത്തിലെ ലോകസഭാ മണ്ഡലങ്ങളിൽ നിന്നുള്ള തെരഞ്ഞെടുപ്പ് നടന്നു കഴിഞ്ഞു. ഇവിടെ എൽ. ഡി. എഫും യു. ഡി. എഫും വിജയപ്രതീക്ഷയിലാണ്. രാജ്യത്ത് ബി. ജെ. പി യും കോൺഗ്രസ്സും മൂന്നാം മുന്നണിയും അധികാരത്തിൽ വരാനുള്ള സാധ്യതകൾ ചർച്ച ചെയ്യപ്പെടുന്നുണ്ട്. തെരഞ്ഞെടുപ്പിൽ ആര് ജയിക്കും ആര് തോൽക്കും ആര് അധികാരത്തിൽ വരും എന്നുള്ളതൊക്കെ തൽക്കാലം അവിടെ നിൽക്കട്ടെ. ഒരു പൊതുതെരഞ്ഞെടുപ്പിന്റെ സമയത്ത് നമ്മുടെ ജനാധിപത്യം എവിടെയെത്തി നിൽക്കുന്നുവെന്നുള്ളതും ചിന്താവിഷയമാണ്.\nലോകത്തെ ഏറ്റവും വലിയ ജനാധിപത്യപരീക്ഷണശാല എന്നൊക്കെ ഇന്ത്യയെപ്പറ്റി പറയുന്നുണ്ട്. വിപുലമായ ജനസംഖ്യയും ബഹുകക്ഷി സമ്പ്രദായവും മുടങ്ങാതെയുള്ള തെരഞ്ഞെടുപ്പുകളും മറ്റും വച്ച് നോക്കുമ്പോൾ അങ്ങനെയൊരു വിശേഷണത്തിന് ഇന്ത്യ അർഹമല്ല എന്ന് പറയാനാവില്ല. എന്നാൽ പരിപക്വമായ ഒരു ജനാധിപത്യസമൂഹം നമ്മുടെ രാജ്യത്ത് രൂപപ്പെട്ടുകഴിഞ്ഞുവെന്ന് നമുക്ക് കരുതാനാകുമോ? ശരിയായ പ്രതിനിധികളെ തെരഞ്ഞെടുക്കാനുള്ള അറിവും വിവേകവും ആർജ്ജിച്ചവരാണോ നമ്മുടെ ഭൂരിപക്ഷം വരുന്ന ജനങ്ങൾ?\nഈ രാജ്യത്തെ ബഹുഭൂരിപക്ഷം ആളുകൾ നിരക്ഷരതയിലും അന്ധവിശ്വാസങ്ങളിലുമാണ്ട് കഴിയുന്നവരാണ്. പട്ടിണിയുടെയും ദാരിദ്രത്തിന്റെയും തൊഴിലില്ലായ്മയുടെയും കാര്യത്തിലും ജനങ്ങൾ ഭൂരിപക്ഷമാണ്. അത്തരമൊരു ജനതയിൽ പരീക്ഷിക്കപ്പെടുന്ന ജനാധിപത്യം എത്രകണ്ട് ഫലപ്രദമാകും? നമ്മുടെ രാജ്യത്ത് പല മേഖലകളിലും വമ്പിച്ച വികസനം നടന്നുവെന്ന് നാം അഭിമാനിക്കുമ്പോഴും പട്ടിണി, ദാരിദ്രം, നിരക്ഷരത, തൊഴിലില്ലായ്മ മുതലായ പ്രശ്നങ്ങൾ വളരെ ഗുരുതരമായ രീതിയിൽ തന്നെ ഇന്നും തുടരുന്നു എന്ന യാഥാർത്ഥ്യം നാം മറന്നുപോകരുത്. അതുകൊണ്ടുതന്നെ നാളിതുവരെ നടന്ന ജനവിധികൾ വിവേകപൂർവ്വമായിരുന്നോ എന്ന ചോദ്യം സ്വാഭാവികമായും ഉയർന്നുവരും.\nജനങ്ങൾക്ക് വോട്ടവകാശം നൽകി എന്നതുകൊണ്ട് മാത്രം ജനാധിപത്യം വിജയിക്കില്ല. തങ്ങളുടെ ഭരണാധികാരികളെ തെരഞ്ഞെടുക്കുവാനുള്ള ജനങ്ങളുടെ കഴിവ് കൂടി വർധിച്ചാലേ യഥാ‌ർത്ഥ ജനവിധി നടക്കൂ. അത് വിദ്യാഭ്യാസത്തിലൂടെ ലഭിക്കുന്ന വിവേകത്തിലൂടെ മാത്രമേ സാധ്യമാവൂ. ഒപ്പം നീതിപൂർവ്വകവും സമധാനപരവുമായ തെരഞ്ഞെടുപ്പുകളും നടക്കണം. നിർഭാഗ്യവശാൽ ഇന്ത്യയിൽ മിക്കയിടങ്ങളിലും അതൊന്നുമല്ല നടക്കുന്നത്. ഐവരിൽ മൂന്നുപേർ കൈപൊക്കി കാണിച്ചിട്ട് ഇത് കാലാണെന്നു പറഞ്ഞാൽ അംഗീകരിക്കേണ്ട ചില ദൌർബല്യങ്ങളും ജനാധിപത്യത്തിന്റെ കൂടെപ്പിറപ്പായുണ്ട്.\nഇന്ത്യയിലെ മിക്ക സംസ്ഥാനങ്ങളിലും സാധാരണ ജനങ്ങൾക്ക് രാഷ്ട്രീയമറിയില്ല. ജനാധിപത്യമെന്തെന്നറിയില്ല. ആര് തെരഞ്ഞെടുക്കപ്പെടണമെന്നറിയില്ല. കാരണം അവർ നിരക്ഷരരാണ്. അവിടെ ജനാധിപത്യം പരാജയപ്പെടുന്നു. കേരളത്തിലെ പോലെയുള്ള രാഷ്ട്രീയ പ്രവർത്തനരീതികളൊന്നുമല്ല മറ്റ് സംസ്ഥാനങ്ങളിൽ ഉള്ളത്. അവിടങ്ങളിൽ പണാധിപത്യമാണ് നടക്കുന്നത്. മറിച്ച് ജനാധിപത്യമല്ല. അവിടങ്ങളിൽ സമ്പന്നവർഗ്ഗങ്ങളും വൻ ഭൂപ്രഭുക്കളും പഴയ രാജപരമ്പരയുടെ പിന്മുറക്കാരും അധോലോക ഗുണ്ടാമാഫിയകളുമാണ് രാഷ്ട്രീയം കൈകാര്യം ചെയ്യുന്നത്. തെരഞ്ഞെടുപ്പ് വരുമ്പോൾ ഏറ്റവും കൂടുതൽ പണമൊഴുക്കുന്നവർ വിജയിക്കും. ഏറ്റവും കൂടുതൽ ഗുണ്ടായിസം കാണിക്കുന്നവർ വിജയിക്കും. ചിലയിടങ്ങളിൽ വോട്ട് വിലയ്ക്ക് വാങ്ങും.\nകൊടിയ ക്രിമിനലുകളും രാജ്യദ്രോഹികളും വർഗ്ഗീയവാദികളും അഴിമതിക്കാരും ജനവിരുദ്ധഭരണം നടത്തുന്നവരും വീ‍ണ്ടും വീണ്ടും തെരഞ്ഞെടുക്കപ്പെടുമ്പോൾ ഇന്ത്യൻജനാധിപത്യത്തിൽ നിന്നും എന്ത് പാഠമാണ് നാം പഠിക്കേണ്ടത്? ഇന്ത്യൻ ജനാധിപത്യം ഒരുപാട് വെല്ലുവിളികളെ നേരിടുന്നുണ്ട് എന്നതു തന്നെ. നീതിപൂർവ്വകമല്ലാത്ത തെരഞ്ഞെടുപ്പുകളിലൂടെ ജയിച്ചു വരുന്നവരാണ് നല്ല്ലൊരു പങ്ക് ജനപ്രതിനിധികൾ. അവരെ ജനപ്രതിനിധികളെന്നു വിളിക്കാമോ? സമ്പൂർണ്ണ സാക്ഷരത നേടിയ കേരളത്തിലെ ജനങ്ങൾ പോലും പലപ്പോഴും നിഷേധാത്മകമായ നിലപാടുകളാണ് സ്വീകരിക്കുന്നതെന്ന് പല തെരഞ്ഞെടുപ്പുഫലങ്ങളും തെളിയിച്ചിട്ടുണ്ട്.\nതികച്ചും അർഹരല്ലാത്തവരെ തെരഞ്ഞെടുക്കുകയും അരഹരായവരെ അവഗണിക്കുകയും ചെയ്യുന്ന ജനവിധികൾ കേരളത്തിൽ പോലുമുണ്ടാകുന്നു. അപ്പോൾ വിദ്യാഭ്യാസം കൊണ്ടുമാത്രം പ്രബുദ്ധതയും വിവേകവും കൈവരില്ലെന്ന പാഠവും നമുക്ക് ലഭിക്കുന്നു. ജനങ്ങളെന്തായാലും തിരസ്ക്കരിക്കുമെന്ന് എല്ലാവരും പ്രതീക്ഷിക്കുന്നവർ വിജയിക്കുകയും ജനങ്ങളെന്തായാലും സ്വീകരിക്കുമെന്ന് എല്ലാവരും പ്രതീക്ഷിക്കുന്നവർ പരാജയപ്പെടുന്നതുമായ അനുഭവങ്ങൾ കേരളത്തിന്റെ തെരഞ്ഞെടുപ്പുചരിത്രത്തിൽ എത്രയെങ്കിലും ഉണ്ട്. അപ്പോൾ നമ്മുടെ ജനാധിപത്യം ഇനിയും പരിപക്വമാകേണ്ടിയിരിക്കുന്നു. നമ്മുടെ ജനാധിപത്യം ഇനിയും ശക്തിപ്പെടേണ്ടിയിരിക്കുന്നു.\nജനാധിപത്യത്തെ ശക്തിപ്പെടുത്തുകയെന്നു പറഞ്ഞാൽ ജനങ്ങളുടെ തെരഞ്ഞെടുക്കാനുള്ള കഴിവ് വർധിപ്പിക്കുക, നിർഭയമായി തങ്ങളുടെ പ്രതിനിധികളെ തെരഞ്ഞെടുക്കാനുള്ള അവസരം സൃഷ്ടിക്കുക നീതിപൂർവ്വകമായ തെരഞ്ഞടുപ്പുകൾ എല്ലായിടത്തും ഉറപ്പു വരുത്തുക, ശരിയായ ജനാധിപത്യ വിദ്യാഭ്യാസം പൌരന്മാർക്കു നൽകുക എന്നിങ്ങനെ നിരവധി അർത്ഥങ്ങളുണ്ട്. ഇക്കാര്യത്തിൽ നമുക്ക് ബഹുദൂരം ഇനിയും സഞ്ചരിക്കുവാനുണ്ട് എന്നു മാത്രം പറഞ്ഞ് തൽക്കാലം ഈ കുറിപ്പിന് വിരാമമിടുന്നു.\nPosted by ഇ.എ.സജിം തട്ടത്തുമല at 2:43 PM\nLabels: ജനാധിപത്യം, തരംഗിണി, തെരഞ്ഞെടുപ്പ്, ലേഖനം


പരമ്പരാഗത തൊഴിൽ സംരക്ഷണം: പ്രതീക്ഷയുടെ ഇഴപൊട്ടിയ ഒരു ബജറ്റ് പ്രഖ്യാപനം - IE Malayalam\nപരമ്പരാഗത തൊഴിൽ സംരക്ഷണം: പ്രതീക്ഷയുടെ ഇഴപൊട്ടിയ ഒരു ബജറ്റ് പ്രഖ്യാപനം\n2016- 17 ലെ ബജറ്റിൽ പരമ്പരാഗത മേഖലയുടെ പുനരുദ്ധാരണത്തിന് കൈത്തറി മേഖലയിൽ ആവിഷ്ക്കരിച്ച സ്കൂൾ കുട്ടികളുടെ യൂണിഫോം പദ്ധതിയാണ് എങ്ങുമെത്താതെ കിടക്കുന്നത്\nതിരുവനന്തപുരം: പരമ്പരാഗത തൊഴില് സംരക്ഷണം ലക്ഷ്യമിട്ട് സംസ്ഥാന സര്‍ക്കാര് ആവിഷ്‌കരിച്ച ഒരു പദ്ധതികൂടി താളം തെറ്റുന്നു. തകര്‍ന്നുകൊണ്ടിരിക്കുന്ന കൈത്തറി മേഖലയിലെ ഇടപെടല് എന്ന നിലയില് ഇടതുസര്‍ക്കാര് പ്രഖ്യാപിച്ച പദ്ധതിയാണ് ദിശതെറ്റുന്നത്. സ്കൂൾ കുട്ടികൾക്ക് കൈത്തറി യൂണിഫോം എന്ന സങ്കൽപ്പവുമായാണ് ഈ പദ്ധതി സർക്കാർ പ്രഖ്യാപിച്ചത്.\nസംസ്ഥാനത്തെ സര്‍ക്കാര്, എയിഡഡ് വിദ്യാലയങ്ങളില് പഠിക്കുന്ന ഒന്ന് മുതൽ എട്ടാംതരംവരെയുള്ള കുട്ടികള്‍ക്ക് സൗജന്യ കൈത്തറി യൂണിഫോം നല്‍കുന്ന പദ്ധതിയാണ് സര്‍ക്കാര് വിഭാവനം ചെയ്തത്. ഈ പദ്ധതിയെ കുറിച്ച് 2016-17 ബജറ്റിൽ പ്രഖ്യാപിക്കുകയും ചെയ്തു. എന്നാൽ അടുത്ത ബജറ്റുമെത്തി പക്ഷേ, ഈ പദ്ധതി ഇഴപൊട്ടികിടക്കുകയാണ്. ഇതിനിടയിൽ എട്ടാംതരം എന്നത് അഞ്ചാം തരം വരെയാക്കി സർക്കാർ തല തീരുമാനം കഴിഞ്ഞ മാസം വന്നു.\nകൈത്തറി വസ്ത്രം പ്രോത്സാഹിപ്പിക്കുന്നതിനൊപ്പം ഈ മേഖലയിലെ തൊഴില് സംരക്ഷണം കൂടി സര്‍ക്കാര് ഉന്നംവച്ചു. പരമ്പരാഗത തൊഴില് മേഖലയോടുള്ള ഇടതുപകഷ സമീപനം വ്യക്തമാക്കുന്നതാണ് പ്രഖ്യാപനമെന്ന അവകാശവാദവും വന്നു. തകര്‍ന്നു തരിപ്പണമായ നെയ്ത്തു മേഖല ഈ പദ്ധതിയിലുടെ പുനരുജ്ജീവനം കൈവരിക്കുമെന്ന പ്രതീക്ഷ ജനിപ്പിച്ചു.\nപദ്ധതി പാളം തെറ്റുന്നു എന്നു മാത്രമല്ല അട്ടിമറിക്കപ്പെടുന്നു എന്നുകൂടി വ്യക്തമാക്കുന്നതാണ് പിന്നീടു കണ്ടതെല്ലാം. ഓരോ വര്‍ഷവും അഞ്ചു ലക്ഷത്തോളം കുട്ടികള് സംസ്ഥാനത്തെ പൊതുവിദ്യാലയങ്ങളില് ഒന്നാംതരത്തില് പ്രവേശനം നേടുന്നുണ്ടെന്നാണ് ഏകദേശ കണക്ക്. അങ്ങിനെയെങ്കില് എട്ടാംതരംവരെയുള്ള നാല്പതുലക്ഷത്തോളം കുട്ടികള്‍ക്ക് യൂണിഫോം നല്‍കേണ്ടി വരും.\nഇത്രയും അളവുതുണി നെയ്‌തെടുക്കാന് മുക്കാല് ലക്ഷത്തോളം നെയ്ത്തുകാര് ഒരു വര്‍ഷം ജോലി ചെയ്യേണ്ടി വരും. ഒരു തറിയില് നിന്നും ഒരു ദിവസം നെയ്‌തെടുക്കാവുന്ന പരമാവധി തുണി നാലു മീറ്റര് മാത്രമാണ്. നാലുമീറ്റിര് വീതം എഴുപത്തി അയ്യായിരത്തോളം തൊഴിലാളികള് നെയ്താലെ ഒരു വര്‍ഷം കൊണ്ട് ഇത്രയും പേർക്ക് ആവശ്യമായ തുണി ഉത്പാദിപ്പിക്കാൻ സാധിക്കുകയുളളൂ. അടുത്ത അധ്യായന വര്‍ഷാരംഭത്തിനു മൂന്നു മാസം മാത്രം അവശേഷിക്കുമ്പോഴും ഇതിനുള്ള തൊഴിൽ ആരംഭിച്ചിട്ടില്ലെന്ന് കൈത്തറി തൊഴിലാളികൾ പറയുന്നു.\nഒരു മീറ്റര് തുണി നെയ്യുന്നതിന് നിശ്ചയിച്ചിട്ടുള്ള കൂലി 40 രൂപയാണ്. ഒരു ദിവസം പരമാവധി നെയ്യാവുന്ന തുണിയുടെ അളവു നാലുമീറ്റര്. അതുകൊണ്ട് തൊഴിലാളിക്കു കൂലിയായി ലഭിക്കുക പ്രതിദിനം 160 രൂപ മാത്രം. തൊഴിലുറപ്പു പദ്ധതിയില് തൊഴിലെടുക്കുന്നവര്‍ക്ക് ലഭിക്കുന്നതിനേക്കാള് കുറഞ്ഞ കൂലി. ഇക്കാരണംകൊണ്ട് നൂലു നല്‍കിയാല് പോലും തൊഴിലാളികള് ഈ ജോലിയേറ്റെടുക്കാന് വിമുഖത പ്രകടിപ്പിക്കുന്നു എന്ന് നെയ്ത് സ്ഥാപനങ്ങൾ നടത്തുന്നവർ അനുഭവം പങ്കുവെയ്ക്കുന്നു. തറി നല്‍കാമെന്ന ജില്ലാവ്യവസായ കേന്ദ്രത്തിന്റെ വാഗ്ദാനം നെയ്ത്തുകാര് നിഷേധിക്കുന്നത് കുറഞ്ഞ വേതനം കൊണ്ടുകൂടിയാണ്.\nകുട്ടികള്‍ക്കുള്ള സൗജന്യ യൂണിഫോം പദ്ധതിയുമായി ബന്ധപ്പെട്ട് വളരെ ചുരുക്കം തൊഴിലാളികള്‍ക്ക് തറി നല്‍കാനേ വ്യവസായം കേന്ദ്രം അധികൃതര്‍ക്ക് ഇതുവരെ കഴിഞ്ഞുള്ളു. ഇങ്ങനെ തറിയോടൊപ്പം നല്‍കിയത് പോളിയസ്റ്റര് നൂലാണ് എന്നതും വിചിത്രമാണ്. ചൈനയില് നിന്നും ഇറക്കുമതി പോളിയസ്റ്റര് നൂലാണ് ഇതെന്ന് ബാലരാമപുരത്തെ നെയ്ത്തുകാര് പറയുന്നു. പരമ്പരാഗത തൊഴില്‍മേഖലയുടെ പുനരുദ്ധാരണമാണ് യഥാര്‍ത്ഥ ലക്ഷ്യമെങ്കില് പരുത്തിനൂല് തന്നെ നല്‍കാന് സര്‍ക്കാര് തയ്യാറാകേണ്ടതാണെന്നും ഇവര് ചൂണ്ടിക്കാണിക്കുന്നു.\nകൈത്തറിയെന്ന പേരില് ചൈനാത്തുണിത്തരങ്ങളാണ് ഇവിടെ വിറ്റഴിക്കപ്പെടുന്നത്. സര്‍ക്കാര് ഏജന്‍സിയായ ഹാന്‍ഡ്‌വീവ് വിദേശത്തുണിയാണ് ഖാദിയെന്ന പേരില് വില്പനയ്‌ക്കെത്തിക്കുന്നത്. ഒന്നരലക്ഷം മീറ്റര് തുണി ഈയിടെ മാത്രം ഹാന്‍ഡ്‌വീവ് ഇറക്കുമതി ചെയ്ത് വില്പനയ്‌ക്കെത്തിച്ചതായി കൈത്തറി രംഗത്ത് പ്രവര്‍ത്തിക്കുന്നവര് കുറ്റപ്പെടുത്തുന്നു.\n‘ഇന്ത്യന് ഖാദി വില്പന പൂര്‍ണ്ണമായും നിലച്ചിരിക്കുകയാണ്. ഒറ്റമുണ്ടും നേര്യതും മാത്രമാണ് അല്പമെങ്കിലും ഇന്ത്യന് നിര്‍മ്മിതമെന്ന് അവകാശപ്പെടാവുന്നത്. ചൈനയില് നിന്നും ഇറക്കുമതി ചെയ്യുന്ന തുണിയാണ് ഖാദിയെന്ന പേരില് ഇവിടെ വിറ്റഴിക്കുന്നത്. ഖാദിബോര്‍ഡാണ് ഈ നിയമവിരുദ്ധ പ്രവര്‍ത്തനങ്ങള്‍ക്ക് നേതൃത്വം നല്കുന്നത്’. കൈത്തറി സംരക്ഷണസമിതി ജനറല് സെക്രട്ടറി സതീഷ് കുമാര് ആരോപിക്കുന്നു.\n“ചര്‍ക്ക വികസനത്തിന്റെ പ്രതീകമാകണമെങ്കില് ഗ്രാമീണ ജീവിതത്തിലേയ്ക്ക് ഇത് സന്നിവേശിപ്പിക്കാനാവണം. അണികളെ പിടിച്ചുനിര്‍ത്താനുള്ള കേവലം മുദ്രാവാക്യങ്ങളായാണ് രാഷ്ട്രീയപാര്‍ട്ടികള് പരമ്പരാഗത തൊഴില് മേഖലയുടെ പുനരുജ്ജീവനത്തെക്കുറിച്ച് വാചാലരാകുന്നത്. സംസ്ഥാന സര്‍ക്കാരിന്റെ മാത്രമല്ല, പ്രധാനമന്ത്രിയുടെ ചര്‍ക്ക പ്രേമവും വ്യര്‍ത്ഥമാകുന്നത് അങ്ങനെയാണ്. ബി.ജെ.പി.യ്‌ക്കോ കോണ്‍ഗ്രസ്സിനോ മാത്രമല്ല കമ്മ്യൂണിസ്റ്റ് പാര്‍ട്ടികള്‍ക്കും പരമ്പരാഗത തൊഴില്‍മേഖലയോടുള്ളതു വിചിത്ര സമീപനങ്ങളാണ്”, സതീഷ്‌കുമാര് കുറ്റപ്പെടുത്തുന്നു.\nലക്ഷക്കണക്കിനു നെയ്ത്തുകാര് നിലനില്പ്പിനായി തൊഴിലുപേക്ഷിച്ച് മറ്റ് മേഖലകളിലേയ്ക്ക് ചേക്കേറുന്നതിനിടയിലും സംസ്ഥാനത്തേയ്ക്ക് വിദേശ തുണിത്തരങ്ങള് കൈത്തറി ഉല്പന്നങ്ങളെന്ന പേരില് വില്പനയ്‌ക്കെത്തുന്നു. ഓരോ ആഘോഷവേളയിലും പതിനായിരം കോടി രൂപയിലധികം വരും ഇങ്ങനെ എത്തുന്ന തുണിത്തരങ്ങളുടെ മൂല്യം. വിദേശ തുണിത്തരങ്ങള് അതിര്‍ത്തികടന്നെത്തുന്നത് കൈത്തറിയ്ക്കനുവദിക്കുന്ന നികുതിയിളവ് കൂടി നേടിയാണെന്നത് മറ്റൊരു തട്ടിപ്പാണ്. ക്രമവിരുദ്ധമായ ഇത്തരം നടപടികള്‍ക്കെല്ലാം നേതൃത്വം നല്‍കാനോ വഴികാണിക്കാനോ വലിയ ഒരു ലോബി തന്നെ ഈ രംഗത്ത് പ്രവര്‍ത്തിക്കുന്നുണ്ട്.\nഒരുകൂട്ടം ഉദ്യോഗസ്ഥരുടെയും രാഷ്ട്രീക്കാരുടെയും പൂര്‍ണ്ണ ഒത്താശയോടാണ് ഈ ലോബിയുടെ പ്രവര്‍ത്തനമെന്ന് ബാലരാമപുരത്തെ നെയ്ത്തുകാര് ഉന്നയിക്കുന്ന ആരോപണത്തിന് പഴക്കമേറെയുണ്ട്. സംസ്ഥാന സര്‍ക്കാര് പ്രഖ്യാപിച്ച യൂണിഫോം പദ്ധതി വഴിമാറുന്നതിന് പിന്നിലും ഇക്കൂട്ടർക്ക് പങ്കുണ്ടെന്ന് തൊഴിലാളികള് ആരോപിക്കുന്നു. നൂല് ഇറക്കുമതിയിലൂടെയും നെയ്ത വസ്ത്രങ്ങളുടെ ഇറക്കുമതിയിലൂടെയും കിട്ടാവുന്ന ചാകര ഇടനിലക്കാര്‍ക്ക് മനപ്പാഠമാണ്. ഇവിടെ പ്രായോഗികമല്ലെന്ന് തെളിയിച്ച് വഴി സുഗമമാക്കുകയാണ് ഇവരുടെ രീതി. സ്‌കൂള് വിദ്യാര്‍ത്ഥികളുടെ യൂണിഫോം വിഷയത്തില് അവ ഏതാണ്ട് നിര്‍വ്വഹിച്ചുകഴിഞ്ഞു. ഇനി എളുപ്പം. കമ്മീഷനും ലാഭവും വീതംവയ്പ്പ് മാത്രമേ അവശേഷിക്കുന്നുള്ളുവെന്ന് പരന്പരാഗത തൊഴിലാളികൾ നിരാശയോടെ പറയുന്നു.\nഈ പദ്ധതി നടപ്പായിരുന്നുവെങ്കിൽ 300 കോടി രൂപയുടെ മുതൽമുടക്ക് കൈത്തറി മേഖലയിൽ ഉണ്ടാകുമായിരുന്നുവെന്നും അത് തൊഴിൽ മേഖലയ്ക്ക് പുതിയ ഉണർവ് നൽകുമായിരുന്നുമെന്നാണ് അവരുടെ വാദം.\nTags: kerala, Thomas Issac\nബജറ്റ് വിഹിതം ചെലവഴിക്കാതെ സർക്കാരുകൾ; കമ്മിയിൽ മുങ്ങി താഴാതെ കേരളം


Gossips help mealot: Nayan ഗോസിപ്പുകളാണ് എന്നെ വളര്‍ത്തിയത് - Malayalam Filmibeat\nഗോസിപ്പുകളാണ് എന്നെ വളര്‍ത്തിയത്\n| Published: Tuesday, December 11, 2007, 15:11 [IST]\nപറയുന്നത് നയന്‍താരയാണ്. തെന്നിന്ത്യന് സിനിമയില് ഗോസിപ്പെഴുത്തുകാരുടെ ഏറ്റവും പ്രിയനടിയായ നയന്‍സിന് ഇപ്പോള് ഗോസിപ്പുകളെ ഒട്ടും ഭയമില്ല. ഗോസിപ്പുകള് തന്റെ വളര്‍ച്ചയെ സഹായിച്ചിട്ടേയുള്ളൂവെന്നാണ് നയന്‍സ് പറയുന്നത്.\nപുതിയ ഗോസിപ്പുകള് വരുമ്പോഴും അവയൊന്നും തനിക്ക് പ്രശ്നമല്ലെന്ന് നയന്‍സ് ലാഘവത്തോടെ പറയുന്നു. അതെ, ഗോസിപ്പുകളുടെ പേരില് മാധ്യമങ്ങളോട് പരിഭവിക്കുന്ന നയന്‍താരയല്ലിത്. നയന്‍സാകെ മാറിയിരിക്കുന്നു. തന്നെ പോലൊരു നടിയെ ചുറ്റിപ്പറ്റി ഗോസിപ്പുകള് സാധാരണമെന്ന് നയന്‍സ് തിരിച്ചറിഞ്ഞിരിക്കുന്നു.\nഗ്ലാമര് കാണിച്ചതു കൊണ്ടാണ് താനീ നിലയിലെത്തിയതെന്ന് സമ്മതിക്കാനും നയന്‍സിന് മടിയില്ല. എന്റെ ഗ്ലാമര് ഞാന് എക്സ്പോസ് ചെയ്യുന്നു, അതിലെന്താണ് തെറ്റ് എന്നാണ് നയന്‍സിന്റെ ചോദ്യം. എന്റെ സൗന്ദര്യം ആസ്വദിക്കാന് അവസരം കൊടുക്കുകയാണ് ഞാന് ചെയ്യുന്നത്- നയന്‍സ് പറയുന്നു.\nനയന്‍സീ വിധം നയം വ്യക്തമാക്കിയത് തീര്‍ച്ചയായും ആരാധകരുടെ നെഞ്ചില് കുളിര് കോരിയിടും. നയന്‍സിന്റെ സൗന്ദര്യം ആസ്വദിക്കാന് പുതിയ പുതിയ അവസരങ്ങള് ഇനിയും തെന്നിന്ത്യയിലെ മാദകനടി ആരാധകര്‍ക്ക് തുറന്നുതരും. എത്രത്തോളം തുറക്കാനും തയ്യാറാണെന്ന് നയന്‍സ് നേരത്തെ വ്യക്തമാക്കിട്ടുണ്ടല്ലോ.\nStory first published: Tuesday, December 11, 2007, 15:11 [IST]